
I. 

Uen Periode af engelsk Skøn-Litteratur, der strækker 
sig fra Stuarternes Genindsættelse med Karl II. til Ud- 
gangen af det syttende Aarhundrede, kan i sin Almindelig- 
hed betegnes som en Periode, hvor den didaktisk-satiriske 
og den dramatiske Digtning blomstre. Vel var det i 
Begyndelsen af denne Periode, at Miltons store Epos 
blev fuldendt og udgivet; men Milton hører ikke denne 
Tid til; den Sag, hvorfor han havde kæmpet, Vc^r slaaet 
til Jorden ved Karl II. 's Tilbagekomst; og det sublime 
Værk, som den blinde Digter fuldbragte i sit ensomme 
Kammer, er et Foster af en helt anden Aand end den, 
der nu fik Magten. Og vel er Butlers Hudibras efter 
sin Form et Epos; men dets Indhold er burlesk Satire. 
Det er imidlertid især den dramatiske Digtning, baade 
Tragedien og Komedien, der i dette Tidsrum sætter 
Skud paa Skud, og det vrimler gennem hele Perioden 
af dens Affødninger. Og dét var jo en naturlig Ting, 
at man, med Minderne om det gamle engelske Drama i 
Hovedet, efter at Skuepladsen fra Borgerkrigens Be- 
gyndelse havde været lukket i samfulde atten Aar, nu, 
da den atter aabnedes ved Karl II. 's Tronbestigelse, 
vendte sig imod den med fornyet Lyst. Med den til- 
bagevendte Karl og hans Hof fulgte der tillige en stærk 
Luftning af fransk Aand, som ogsaa meddelte sig til og ind- 



virkede paa Litteraturen. Under Indflydelse af fransk Tra- 
gedie blomstrer det saakaldte « heroiske Drama > med dets 
rimede, femfodet-jambiske Kupletter frem. Det var Jarlen 
afOrrery, der her efter Restavration en, med D'Avenants 
tidligere Exempel bag sig, viste Vej, og om et af sine 
Stykker siger han udtrykkelig selv, at det er skrevet 
f paa den franske Maade, fordi jeg hørte Kongen erklære 
sig mere til Gunst for deres Maade at skrive paa end 
vor. » * Men den Forfatter, der fylder Perioden og er 
dens Repræsentant og Høvding, er Dryden-, ogsaa hans 
originale Digtervirksomhed falder i sine Hovedtræk i en 
dramatisk og en didaktisk-satirisk. Mod den dramatiske 
Strømning i Perioden efter 1660 i det hele og mere 
specielt mod Dryden rettedes der i Tidens Løb et Par 
kraftige Stød. I æstetisk Retning fremkom den vittige 
Farce The Rehearsaly der opførtes 1671. Her paro- 
dieredes Dryden, der det foregaaende Aar var bleven 
Poet Laufeate^ som den med sig selv inderlig fornøjede 
Digter Bay es [bay = Lavrbær); Drama- Heltens konven- 
tionelle Kamp mellem Ære og Kærlighed travesteredes. 
Bombasten og Unaturen saavel i Drydens som i andres 
Stykker parodieredes, det umulige Monstrum af en Helt, 
Almanzor, i Drydens heroiske Drama The Conqtiest of 
Granada t gjordes latterlig som Drawcansir, og mod 
mange andre Punkter rettedes dette satiriske Angreb, 
der gjorde særdeles megen Lykke. Mod Slutningen af 
Aarhundredet, 1698, optraadte i moralsk Retning Jeremy 
Collier mod den engelske Skueplads ved sin Bog A Short 
View of the Inimorality and Profaneness of the English 
Stage ^ et Skrift, hvis Titel angiver det Maal, det sigtede 
mod, og som øvede en overordentlig stor Virkning. 



' Se Ward: A History of English Dramatic Literature to the 
Death of Queen Anne, London 1875, ^^l« ^^m 49 2- 



Omkring det attende Aarhundredes Begyndelse taber den 
stærke dramatiske Produktion sig saa en Del. Dryden 
dør Majdag 1700, og den anden Hoved-Retning af hans 
Digtervirksomhed, den didaktisk-satiriske, tages lidt senere 
i Arv af Pope, der staar som Repræsentant for det 
attende Aarhundredes Digtning til dets Midte. 

Perioden efter Restavrationen er ogsaa det Tidsrum, 
hvor den engelske litterære Kritik og Æstetik skyder 
frem kvikkere og livligere end nogensinde før. I Dron- 
ning Maries første Regeringsaar, 1553, havde Thomas 
Wilson udgivet The Arte of Rketortke, der af Warton 
betegnes som den første kritiske Bog eller 'System paa 
Kngelsk. * Under Elisabeth udkom A Discour ce of 
Englis k Poetrie af William Webbe (1586), The Arte of 
English Poesie af George Puttenham (1589) og Sir Philip 
Sidneys friske og livlige lille Bog An Apologie for Poetrie 
(1595); den sidste, der udkom ni Aar efter Forfatterens 
Død, er allerede skrevet omtrent 1581 og fremkaldt ved 
nogle lejlighedsvise Angreb paa Poesien i to Bøger, som 
deres Forfatter havde dediceret til Sidney. ^ Mellem 
Ben Jonsons Discoveries — de Tanker og Betragtninger, 
som han i sine sidste Leveaar skrev ned om forskellige 
Æmner — er der en Del, der berøre Digteren og hans 
Kunst; men de have eti ren sporadisk Karakter (de ud- 
kom 1641). Perioden efter Karl II. 's Tronbestigelse er 
som sagt den, hvori den litterære Kritik slaar dybere 
Rod i engelsk Grund. Der var en Del Betingelser til 
Stede for, at dette kunde ske. England havde en rig 
og mangfoldig Litteratur, navnlig fra den nærmest fore- 



^ Thomas Warton: The Histor y of English Poetry, Vol. III, P. 
331. London 1781. 

^ Se Edw. Arber's Reprint af Sidneys Apologie, London 1869, 
P. 7—8. 

gaaende Epoke omkring Shakespeare, et fyldigt Stof, 
hvorom paa given Foranledning Tankerne kunde kredse, 
sondrende og dømmende. Gennem det tilbagevendte 
Stuartske Hof aabnedes Vejen til Paavirkning fra Frank- 
rig, og fra den kritiske Skole, som dannede sig under 
Richelieus og Ludvig XIV. 's rige Litteraturperiode, kom 
der en Strøm af Ideer, der kunde sætte Sindene i Be- 
vægelse. Endelig levede der i England en ung, tredive- 
aarig Mand, hvis rastløse Hjerne blev en Tumleplads 
som vel ingen andens for disse forskellige Strømningers 
Sammenstød, og som ejede Evne til at fremsætte sine 
Ideer i et kraftigt Sprog og paa en aandfuld Maade, der 
tog Læseren fangen. Denne Mand var Dryden: det er 
paa det kritiske Omraade atter ham, der er Periodens 
Høvding. Hans første kritiske Arbejde saa Lyset fire 
Aar efter Restavrationen, og det sidste udkom samme 
Aar, som han døde. 

Det er — med Undtagelse af hans Essay of Drama- 
tic Poesyy der udkom særskilt, — i Drydens Fortaler og 
Dedikationer, at hans kritiske og æstetiske Udtalelser 
maa søges. I al Almindelighed maa det siges om dem, 
at de ikke give og ikke antage Mine af at give noget 
bestemt æstetisk System. De have ofte Improvisationens 
Præg: Tanker, kastede ud af et rastløst Sind, der var i 
livlig Berøring med de tit overfladiske litterære Bevægelser 
i Tiden. Men deres Form er næsten altid aandfuld, og 
man træffer i Fortalerne og Dedikationerne — naar man 
er vadet gennem den vamle Sirupsstrøm af Smiger, der 
ofte omgiver disse sidste — en Mængde Ytringer og 
Domme, kraftig og vækkende fremsatte, der tegne sig 
som Linjer dels i Drydens eget, dels i Tidens Fysiog- 
nomi. Hans Navn som Kritiker blev stort; endnu en 
Menneskealder efter hans Død kunde Swift paa sin 

satiriske Maade give den begyndende unge Forfatter 
det Raad: 

Read all the prefaces^ of Dryden, 
For these our critics vtuch conjide in. ^ 

En af de interessanteste og tidligste af disse kritiske 
Afhandlinger er den nysnævnte Essay of Dramatic 
Poesy, og overhovedet frembyde de, der omhandle dra- 
matiske Spørgsmaal, særlig Interesse ved det Indblik, de 
aabne i Udviklingen af Drydens Stilling til disse Spørgs- 
maal. Afhandlingen udkom knap otte Aar efter Re- 
stavrationen, i Slutningen af 1667 eller Begyndelsen af 
1668, da Dryden endnu ikke havde noget grundfæstet 
Navn som Forfatter. Fem og tyve Aar senere taler 
han om, hvorledes han skrev denne Afhandling om den 
dramatiske Poesi uden nogen levende Mester som Vej- 
leder, hvorledes han saa at sige sejlede paa det store 
Hav uden Kendskab til Magnet eller Kompas, alene med 
de gamles Polarstjerne og den nye franske Scenes Regler 
som Ledere. ^ Afhandlingen er holdt i Form af en 
Dialog mellem fire Personer: Crites, Lisideius, Eugenius 
og Neander, den sidste omtrentlig repræsenterende 
Drydens egne Anskuelser. Crites er en ivrig Beundrer 
af Oldtidens Digtning, som han stiller højt over den 
nyere Tids; Lisideius berømmer det samtidige franske 
Drama i Modsætning, ikke til Dramaet omkring Shake- 
speare, men til det senere engelske; Eugenius's An- 
skuelser komme i det hele Neanders temmelig nær. 
Afhandlingens Hensigt er, efter Drydens egne Udtryk, 
hovedsagelig den: «at hævde vore engelske Forfatteres 
Ære mod deres Dadel, som uretfærdig foretrække de 



' *Rkapsody on Poetry*, 

^ Dryden: Works, By W. Scott. London 1808. XIII, 5. 



franske for dem».* Bag Afhandlingen spores tydelig, 
som en af de Kilder, der har bragt Strømning i den, 
Pierre Corneilles Discours des Trois Unités. Vi finde i 
Drydens Arbejde bragt ind i den engelske Kritik som 
kraftigt Led i Diskussionen det store æstetiske Lovgiver- 
navn Aristoteles, der stadig gaar igen helt ind i det 
følgende Aarhundrede. Dog er det ikke saaledes at for- 
staa, at det i den foregaaende Litteratur slet ingen Rolle 
spiller. Sidney nævner i sin Apologie Aristoteles som 
Avtoritet, og Ben Jonson anbefaler i Discoveries Digteren 
særlig Studiet af Aristoteles og Horats uden dog at 
ville indskrænke hans Frihed indenfor snævre Love; dog 
dette var mere sporadisk og forbigaaende. Men nu 
bragtes den græske Æstetikers Navn for Alvor over i 
den engelske Kritik gennem Idestrømmen fra Frankrig. 
Vi møde i Drydens Afhandling paa engelsk Grund 
Spørgsmaalet om de tre dramatiske Enheder, Hand- 
lingens, Tidens og Stedets; vi træffe paa det i Frankrig 
saa omstridte og saa saare uvigtige Spørgsmaal, hvorvidt 
Aristoteles i sin Poetik ved sin Passus om den Tid, 
Dramaet maa omspænde, — en Passus, man opfattede 
som en Lov, men som snarere er en almindelig Be- 
mærkning, ^ — har ment den naturlige Dag paa 24 
Timer eller den kunstige Dag paa 12 Timer: Lisideius 
lovpriser de franske, fordi deres nyere Drama ikke over- 
skred et Omfang af 30 Timer ^ og ikke med Hensyn til 
Stedets Enhed gik udenfor Grænserne af en og samme 



> Works, XV, 292. 

'^ Se Fortalen til Barthélemy Saint-Hilaires franske Oversættelse 
af Aristoteles's Poetik, Paris 1858, Pag. XVII— XVIII. 

' Dryden udtaler i •Defence of an Essay of Dramatic Foesy* 
(1668) som sin egen Mening, at han i Komedien ikke vil overskride 
24 eller 30 Timer, medens han vil indrømme Tragedien mere Tid. 
Works II, 286. 



By. Men det er.Neanders Udtalelser, der har mest 
Interesse for os. Han hævder overfor Lisideius's Lov- 
prisning af det franske Teaters større Regelmæssighed, 
som han ikke benægter, at den engelske Scene har 
mange Skuespil lige saa regelmæssige som den franske, 
og at det engelske Drama i det hele ejer større Liv og 
Natur i Karakterskildringen, større Fylde og Afvexling 
i Intrigens Udvikling; det franske Drama er som en 
Statue, men ikke som et levende Menneske. Han frem- 
sætter en stærk og veltalende Ros over Shakespeare: 
«Han var den Mand, der af alle nyere og maaske 
gamle Digtere havde den videste og mest omfattende 
Sjæl. Alle Naturens Billeder vare stadig nærværende 
for ham, og han tegnede dem, ikke møjsommelig, men 
lykkelig: naar han beskriver noget, saa mere end ser 
man det, man føler det ogsaa. De, som beskylde ham 
for at Jiave manglet Lærdom, yde ham saa meget desto 
større Ros : han var af Naturen lærd ; han behøvede ikke 
Bøger som Briller for at læse Naturen; han saa indad 
og fandt den der.» Efter et Par Udsættelser hedder 
det: «Han er altid stor, naar en stor Lejlighed tilbyder 
sig; ingen kan sige, at han nogensinde havde en 
passende Genstand for sit Geni og da ikke hævede sig 
saa Irøjt over de andre Digtere, quantum lenta solent 
inter viburna cupressi.y^ ^ I Afhandlingens sidste Del 
hævder Neander Retten til at bruge og foretrække 
rimede Vers i det alvorlige Skuespil, medens han ikke 
finder det passende i Komedien. Dryden havde allerede 
den Gang anvendt dette rimede Versemaal i et Par 
Dramer, som havde gjort Lykke. I Dedikationen til 
The Rival Ladtes (1664), hvortil han lader Neander 
henvise, havde han ligeledes forsvaret Rimets Anvendelse 



* Se Dryden: Works XV, 350—51. 

i Dramaet, og han priser Waller som den, der i sin 
Poesi gav Exemplet til gennemgaaende at afslutte 
Meningen i Distika, — en Ramme, der kan være god 
for engelske Vers i didaktiske og satiriske Digte, men 
som er altfor stiv til, at Drama-Personernes Ord kunne 
føje sig levende og naturlige i den. 

Da Dryden 1672 udgav sit heroiske Drama ,The 
Conquest of Granada^ der allerede var bleven opført et 
Par Aar i Forvejen, lod han det ledsage af to Afhand- 
linger. — Den første drejer sig om den Skuespilart, 
Heroic PlaySy hvis vigtigste Repræsentant Dryden var. 
Uden at ville foreskrive nogen Lov om Brugen af Rimet 
slaar han fast, at det nu én Gang har taget Scenen i 
Besiddelse og maa opfattes som en Betingelse for at be- 
hage Tiden. Det heroiske Drama var efter Drydens 
Anskuelse en Efterligning af det heroiske Epos: altsaa 
maatte Æmnerne blive Kærlighed og Tapperhed, alt 
maatte skildres i større Maalestok end ellers paa Scenen, 
hele det overnaturlige Maskineri, som var anvendt i For- 
tidens store Epopeer, var ogsaa tilladt her, og Trommer 
og Trompeter og Slagscener hørte til. Saaledes var den 
Teori, løst og let fremsat af Dryden, hvorefter det 
heroiske Drama dannede sig. — Den anden Afhandling 
fremkom som et Forsvar for den Epilog, Dryden havde 
ladet ledsaget Opførelsen af The Conquest of Granada, 
en Epilog, hvori han pegede paa den foregaaende dra- 
matiske Periodes Plumphed i Modsætning til hans egen 
Tids Forfinelse: 

Wit 's now arrived to a more high degree; 
Our native language more refined and free. 
Our ladies and our m.en now speak more wit 
In conver sation, than those poets writ, ^ 



^ Works ^ IV, 210. 



Det var den samme Digtergeneration, Dryden faa Aar 
i Forvejen havde forsvaret overfor den franske Scenes 
Beundrere, som han nu rettede sine Anker imod i Epi- 
logen og i sit Forsvar for Epilogen. Han mener, at 
Tiden er gaaet frem i Forfinelse med Hensyn til Sprog, 
Vid og Omgang, og at det skyldes denne Tidens Frem- 
gang, at ogsaa Dramaet er blevet mere forfinet. Han 
tillægger Hoffet og særlig Kongen en væsentlig Andel 
heri og nedskriver om Karl II. en Sætning som følgende 
der er mere elegant i sit Udtryk end virkelighedstro 
sit Indhold: «Ved sin Tilbagekomst fandt han en Na 
tion nedsunken lige saa meget i Barbari som i Oprør 
og ligesom hans Naturs Fortræffelighed tilgav det ene 
saaledes reformerede hans Sæders Fortræffelighed det 
andet. » ^ Men hvad der har særlig Interesse er, allerede 
her at finde en Antydning af den Forandring, Drydens 
Betragtning af Dramaet efterhaanden undergik, idet en 
Fordring om større Enhed i Intrigen er at spore, ^ i 
Modsætning til den Mangfoldighed og Afvexling, han 
tidligere havde fremhævet (se foran S. 7.). 

I Prologen til det heroiske, rimede Drama Aureng- 
Zebe (1676) opgiver Dryden sin tidligere Forkærlighed 
for de riniede Vers i alvorlige Skuespil og erklærer, at 
han grows weary of his long-loved mistress, Rhyme. ^ 
I de følgende Aar forlader han mere og mere de æste- 
tiske Principper, der havde ligget til Grund for hans 
tidligere heroiske Dramaer. Det ses i Fortalen til All 
for Love (1678) og særlig tydelig i den Afhandling, 
The Grounds of Criticism in Tragedy , der danner 
Hoveddelen af Fortalen til hans Bearbejdelse af Shake- 



' Works^ IV, 226. 

* Se Works, IV, 214—15. 

^ Works, V, 188. 

speares Troilus and Cressida (1679). En yderligere 
Paavirkning hen imod de heri udtalte Anskuelser har 
Dryden sikkert faaet ved en lille Bog af Thomas Rymer, 
The Tragedies of the Last Age, der udkom 1678. 

Thomas Rymer, der udstyrer sine Ræsonnementer 
med et vist robust og grovkornet Vid, indtager som 
Kritiker i det hele en meget lav Rang. Hans Kritik er 
rig paa Bornerthed, Vilkaarlighed og Pedanteri. Den 
Maade, hvorpaa han i en senere Bog gennemgaar 
Shakespeares OthellOy giver en afskrækkende Forestilling 
om hans kritiske Blik: han harmes over, at Jago er 
fremstillet som en Slyngel, fordi det ikke var den Kai*ak- 
ter, som Dekorum og Hævd tillagde Soldatertypen; han 
erklærer, at der i en Hests Vrinsken eller en Bulbiders 
Knurren var et lige saa livligt Udtryk og mere Menneske- 
lighed end ofte i de tragiske Udbrud hos Shakespeare, 
at Digteren profanerede Tragediens Navn og i Stedet 
for at fremstille Mænd og Sæder bragte Spot over al 
Moralitet, sund Fornuft og Menneskelighed; den mester- 
lige Scene i tredje Akt, hvor Jago med vel beregnede, 
halvt dulgte Vink og Antydninger vækker Othellos Skin- 
syge, bliver i Rymers Øjne ikke stort andet end Panto- 
mime, — : «saadanne Scener som denne have faaet al 
Verden til at løbe efter Harlekin og Scaramuccio»; og 
hans afsluttende Dom om Tragedien lyder: «Der er i 
dette Skuespil noget burlesk, nogen Humor og noget 
komisk Vid hist og her, nogen ydre Bram og noget 
mimisk Spil for at forlyste Tilskuerne ; men den tragiske 
Del er klart nok ikke andet end en blodig Farce uden 
Salt eller Smag. » ^ 



^ Se Rymer: A Short View of Tragedy, London 1693, Pag. 93 — 
94, 95 — 96, 112, 118— 19, 146. — Rymer har paa et andet Om- 
raade indlagt sig Fortjeneste ved Udgivelsen af en righoldig Samling 
af Aktstykker, henhørende til Englands Historie {vFoedera»). 

I Bogen fra 1678, The Tragedies of the Last Age, 
gaar Rymer løs paa nogle af Fletchers og Beaumonts 
Dramaer, opstiller den græske Tragedie som Mønster, 
klager over, at Aristoteles's Poetik er bleven saa lidt 
studeret i England og hævder særlig den aristoteliske 
Fordring om Handlingens Enhed. Baade i Fortalen til 
All for Love og i Grounds of Criticism in Tragedy 
nævner Dryden Rymers Navn med Anerkendelse, og det 
samme sker i de Bemærkninger, som han nedskrev ved 
Gennemlæsningen af Rymers Bog, sk'ønt de til Dels have 
en imødegaaende Karakter. ^ Man vil i Grounds of 
Criticism in Tragedy kunne se Dryden følge den rent 
vilkaarlige Sætning, Rymer havde opstillet, at en Konge 
paa Scenen kun bør fremstilles med heltemæssige og 
ædle Egenskaber. ^ Men det Punkt, hvori navnlig Paa- 
virkning fra Rymer er at spore hos Dryden, er hans 
bestemte Hævden af en gennemført Enhed i Handlingen, 
afvigende fra hans tidligere æstetiske Standpunkt. Af- 
handlingen Grounds of Criticism in Tragedy gaar ud 
fra den aristoteliske Definition af Tragedien, og idet han 
understreger Fordringen om en sluttet Enhed i Hand- 
lingen, udelukker han Shakespeares historiske Dramaer 
fra Tragedien og betegner dem som dramatiserede 
Krøniker snarere end Tragedier. Dog hævder han, i 
Modsætning til Rymer, den historiske Udviklings Ret: 
den antike Tragedie bliver ikke Mønster i et og alt, 
men paa dens Grund gives der Tragedien i de forskel- 
lige Lande Ret til at udvikle sig i Overensstemmelse 



' Disse Bemærkninger bleve først trykte ca. 1 1 Aar efter Drydens 
Død og findes nu i Works ^ XV, under Titlen: Heads of an Answer 
to Rymer' s Remarks on the Tragedies of the Last Age, 

^ Jvf. Rymer: The Tragedies of the Last Age, Pag. 60—61 med 
Dryden: Works,^ VI, P. 251, 255. 

med de tilstedeværende Betingelser. ^ I Afhandlingens 
Slutning ivrer Dryden stærkt imod Svulst, Bombast og 
Unatur i det poetiske Udtryk og frikender ikke heller 
Shakespeare herfor, skønt han helt igennem kun med 
Ærbødighed nævner dette Navn. Men med den mo- 
mentvise brede og djærve Ærlighed, der forsoner med 
saa meget hos Dryden, skaaner han ej heller sig selv 
for denne Anklage, med Tanken rettet paa Rækken af 
hans egne heroiske Skuespil: — hvis Shakespeares 
Broderier smeltedes, hedder det, vilde der dog blive 
Sølv tilbage i Diglen; men om hans egen Tids For- 
fattere — i det mindste for hans Vedkommende — 
frygter han, at de kun paa rent ydre Vis efterabe 
Shakespeares klingende Ord uden at eje nogen af hans 
Tanker, — «der er ikke saa meget som en Dværg 
inden for vore Kæmpe- Klæder. » ^ Og i Samklang her- 
med staa de Ord, Dryden lagde Shakespeares Aand i 
Munden, da denne fremtraadte som Prologus til Troilus 
and Cressida'. 

' Notu, wkere are the successors to my name? 
What bring they to Jill out a poefs farne? 
Weak, short-lived issues of a feeble age; 
Scarce living to be christened on the staget 
For humour farce , for love they rhyme dispense, 
That tolls the knell for their departed sense,^ 

Saaledes var i Hovedtrækkene Svingningen i Drydens 
Opfattelse af Dramaet: først Beundring for det gamle 



' Se Works VI, 247—48 ; smlgn. Fortalen til *All for Love*, 
Works V, 318, og <tHeads of an Answer to Rymer's Remarks 9, Works 
XV, passim. 

» Works, VI, 264. 

=* Works, VI, 267. 

engelske Dramas uregelmæssige Kraft, saa — i hans 
egen Produktions Hede — en køligere Stilling overfor 
det og tilsidst, i Modsætning til det ældre Dramas 
Uregelmæssighed, en stærk Læggen Vægt paa en 
gennemført Teknik, en fast Bygning, medens Beundringen 
for det gamle Drama, navnlig for Shakespeares Karak- 
terskildring og poetiske Kraft, dog atter kommer til 
sin Ret. ' 

Der er paa dette Tidspunkt ligesom et Indsnit i 
Drydens kritiske Virksomhed, idet denne i de sidste tyve 
Aar af hans Liv vender sig mere bort fra Dramaet. 
Dette staar i Forbindelse med Arten af hans digteriske 
Produktion i denne Periode. Dryden vedblev vel at 
skrive Dramaer ; men hans Hu stod ikke ret dertil mere ; 
ja, der er Udtalelser af ham, hvor han erklærer, at han 
aldrig havde følt sig videre skikket eller tilbøjelig til denne 
Virksomhed. ^ Hans originale Frembringelser ere i de 
nærmest følgende Aar væsentlig af satirisk og didaktisk 
Art. Hertil komme saa hans Oversættelser navnlig at 
latinske Digtere og som hans sidste større Arbejde 
«Fablerne», væsentligst grundede paa Chaucer, Til hele 
denne ikke -dramatiske Virksomhed slutter sig en til- 
svarende kritisk i Dedikationer og Fortaler, for en stor 
Del støttet paa franske Kritikere, men ogsaa rig paa 
interessante originale Domme og Udtalelser. 

I Strømningen bort fra Dramaet vendte Drydens 
Tanker sig, foruden mod den satiriske og didaktiske 
Digtning, mere og mere mod Eposet. Han oversatte 
Virgils Æneide. Han nærede selv den Plan at ville 



* Jvf. ogsaa Hettner: Literaturgeschichte des achtzehnten Jahr- 
hunderts, Braunschweig 1856, Th. I, Pag. 80 — 90. 

^ Dedikationen til *Aureng-Zeåe», Works, V, 183; Dedikationen 
til Oversættelserne fra Juvenal og Persius, Works^ XIII, 30. 

skrive et nationalt Epos og vaklede i sit Valg af en 
Helt mellem Kong Arthur og den sorte Prins. ^ Planen 
kom aldrig til Udførelse; men den beskæftigede ham 
længe. I Dedikationen til Oversættelserne fra Juvenal 
og Persius fremsætter han endog — rettet mod Boileau, 
hvem han iøvrigt stedse omtaler med stor Beundring, — 
en Teori om, hvorledes det gamle hedenske Epos's over- 
jordiske Maskineri vil kunne erstattes paa kristelig Grund 
ved en digterisk Benyttelse af Biblens Skytsengle og 
onde Engle som gribende ind i de jordiske P'orhold. ^ 
Han sætter overhovedet mod Slutningen af sit Liv bestemt 
Eposet over Dramaet. Han hævder denne Opfattelse, i 
Modsætning til Aristoteles, i Dedikationen til Oversættel- 
serne fra Juvenal og Persius (1692) ^ og kommer tilbage 
til samme Tanke i Dedikationen til Oversættelsen af 
Æneiden (1697).* Og her, i sin Opfattelse af Eposet, 
indtager han et lignende Standpunkt, som det skete ved 
hans sidste Opfattelse af Dramaet, med Eftertryk paa 
Digtets Bygning og Karakterernes Natursandhed. I det 
sidste kritiske Arbejde, han skrev, Fortalen til « Fablerne » 
(1700), imødegaar han Filosofen Hobbes, der i Forordet 
til sin Oversættelse af Homer havde nævnt Diktionen 
først blandt Betingelserne for et godt heroisk Digt, og 
han hævder, i Samklang med Aristoteles, at Planens 
Ordning, Karakterernes Konsekvens og Tankernes rette 
Udtryk først have Krav paa at varetages — : « Ordene 
ere ganske vist, ligesom straalende Farver, de første 
Skønheder, der hæve sig frem og falde i Øjnene; men 
hvis Grundridset er galt eller ufuldkomment, Figurerne 



' Se WorJts V, 183—84; XIII, 31. 

' WorÅ:s XIII, 25—30. 

3 IVorks Xm, 35 flg. 

^ PVorks XIV, 127 flg. 

daarlig ordnede, Karaktererne uklare eller usammen- 
hængende, eller Tankerne unaturlige, saa ere de smukkeste 
Farver kun Smøreri, og Frembringelsen er i bedste 
Fald et skønt Uhyre. » * 

Som et afsluttende Led i denne Skitse af den 
engelske litterære Kritik efter Restavrationen til Aar- 
hundredets Slutning, en Periode, hvori Drydens Skikkelse 
staar som Kritikens Hovedskikkelse, maa endnu med 
nogle faa Ord omtales den engelske Episode af en 
Strid, der satte saa mange Sind og Penne i Bevægelse, 
Striden om, hvorvidt den græske og romerske Oldtid 
eller den moderne Tid bar Prisen med Hensyn til 
Kunsters og Videnskabers Udvikling. Den polemiske 
Diskussion herom i England stammede direkte fra Frank- 
rig, hvor Perrault optraadte som den moderne Tids For- 
svarer, medens Boileau stod paa Oldtidens Side. Den 
indlededes i England af William Temple, den bekendte 
Statsmand, der nu i sin Alderdom levede i landlig Til- 
bagetrukkenhed. Han skrev og udgav en ikke meget 
grundig Essay upon the Ancient and Modem Learning 
(1692), hvori han bestemt hævdede de gamles Over- 
legenhed over de moderne. Denne Afhandling blev 
imødegaaet af en ung lærd, Wotton, i en Bog, Reflec- 
tions upon Ancient and Modem Learning (1694), hvori 
han gennemfører en Sammenligning mellem de to 
Epoker i deres forskellige Udslag og opstiller en 
Sondring mellem de experimentale og spekulative Viden- 
skaber paa den ene Side, hvor den i Tidernes Løb op- 
samlede Sum af Erfaringer og Korrektiver stiller de 
senere Slægter under sikrere og heldigere Vilkaar, og 
paa den anden Side Poesi og Veltalenhed, der mere 
bero paa det enkelte Individs særlige Evner og de 



' Works XI, 213. 

særlige Betingelser for disse Evners Udvikling, saa at 
Tids- og Erfaringsrækken her spiller en mindre Rolle. ^ 
Ved tilkommende Omstændigheder fik Striden et større 
Omfang. Temple havde i sin Afhandling som Exempel 
paa de prosaiske Oldtidsskrifters Fortræffelighed nævnt 
Æsops Fabler og Phalaris's Breve, og han havde særlig 
dvælet ved de sidste, idet han afviste enhver Tvivl om, 
at de — som nogle Kritikere mente — skulde være 
uægte. Temples Lovtale fremkaldte en ny Udgave af 
Brevene, besørget ved Samarbejde af Lærere og stu- 
derende i Christ Church College i Oxford og bærende 
den unge Charles Boyles Navn som Udgivernavn. Paa 
denne Tid optræder en ny Kampfælle i Striden, den be- 
rømte Filolog Richard Bentley, der var bleven personlig 
angrebet i Fortalen til Boyles Udgave af Phalaris, idet 
en Ytring deri beskyldte ham — vistnok med Urette — 
for .Vrangvillighed som kongelig Bibliotekar med Hensyn 
til Udlaanet af et Manuskript af Brevene. Anden Ud- 
gave af Wottons Bog (1697) blev ledsaget af en Af- 
handling af Bentley, hvori han — uden at ville indlade 
sig paa Kappestriden mellem de gamle og moderne — 
beviste, at de af Temple anførte Phalaris's Breve vare 
uægte, ingenlunde skrevne af Tyrannen, men en senere 
Tids Frembringelse. Det følgende Aar bragte fra de 
forbitrede studerende i Christ Church et Svar paa denne 
Afhandling i en Bog, som atter bar Boyles Navn og 
sædvanlig gaar under Titlen Boyle against Bentley. * 
I det almindelige Omdømme antoges det, at dette Svar 
aldeles havde gjort det af med Bentley. I Cambridge 



' Se Rigault: Histoire de la Querclle des Anciens et des Modernes, 
Paris 1856. Pag. 302 — 5. 

^ Den fuldstændige Titel er: Dr. Bentley* s Dissertations on tke 
Epistles of Phalaris and the Fables of Æsop, examined by the Honour- 
xible CJiarles Boyle, Esq, 

udkom en Tegning, der fremstillede Bentley liggende i 
Phalaris's glødende Kobbertyr med følgende Ordspil 
neden under: / had rather be roasted than Boyled. ^ 
Men Bentley havde endnu ikke sagt sit sidste Ord. Det 
kom i Begyndelsen af 1699, i en Bog, hvis Titel ofte 
forkortes til Bentley against Boyky ^ en Bog, der er 
bleven berømt ved den Klarhed og Humor og det uhyre 
Fond af Kundskab og Lærdom, den efter sagkyndiges 
Dom indeslutter. De lærde fra Christ Church vare her- 
med bragte til Tavshed; der kom intet Svar fra dem. 
Temple, der var bleven meget opbragt over Bentleys 
første Afhandling, døde, kort før den berømte Filologs 
andet Arbejde udkom, inden det havde berøvet den 
Kreds, til hvilken Temple hørte, den Sejersglorie, hvor- 
med de en Stund havde staaet omgivne i det almindelige 
Publikums Øjne. 

Det var i denne Fejde, at en af den følgende Tids 
kraftigste Begavelser gjorde nogle af de første Indhug 
med sine kamplystne satiriske Tropper. Swift, der som 
en Slags Privatsekretær opholdt sig i Temples Hus, 
stillede sig paa sin Velynders Side og gjorde et Par 
. Choc i Kampen til Fordel for Oldtiden. Han afsluttede 
nemlig i denne Periode sin Tale of a Tuby i hvis « Di- 
gressioner » der flere Gange sigtes til Fejden, og han 
skrev som selvstændigt Indlæg i Striden sin Battle of the 
Books. ^ Det er den sidste Bog , der væsentlig her har 
Interesse. Under Iklædning af en satirisk Allegori frem- 
sætter han sin Anskuelse af Sagen. Der fortælles paa 



* Rigault: Histoire de la Querelle des Anciens et des Modernes. 

P. 328. 

^ Fuldstændig hedder den: A Dissertation upon the Epistles of 
Pkalaris: with an Answer to the Objections of the Hon. Charles Boyle, 
by Richard Bentley, D. D. 

^ Begge disse Bøger udkom først 1704, samlede i ét Bind. 

2 

Prosa, men i det homeriske Heltedigts Stil, om en frygte- 
lig Kamp, som var udbrudt i St.. James-Biblioteket mel- 
lem de antike og de moderne Bøger, der ordne sig til 
Striden under deres Høvdinger i forskellige Afdelinger. 
Det homeriske Gudemaskineri efterlignes, idet Momus til 
Hjælp for de moderne iler bort for at paakalde Bistand 
hos Kritikens Gudinde, en Datter af Uvidenhed og Stolt- 
hed: hun bor paa et Snebjerg oppe paa Nova Zembla; 
hun har Kløer som en Kat, hendes Hoved, Ører og 
Stemme have Lighed med et Æsels, hun har udstaaende 
Tænder, og hendes Øjne vende indad, som om hun 
altid betragtede sig selv; hun næres af sin egen Galde, 
og hendes Milt er stor og fremstaaende og besat med 
Pattevorter, hvoraf en Sværm af stygge Uhyrer die. 
Hun farer til Valpladsen, paatager sig Skikkelse af et 
Okjtavbind, saa hun i Udseende ikke kan skælnes fra 
Bentley, og iler hen til sin kæreste Søn Wotton, hvem 
hun opmuntrer, og giver ham til hemmelig Ledsagelse 
under hele Kampen to af sine Børn: Kedsommelighed 
og Ubehø viethed. I et særligt Afsnit af Kampskildringen 
fortælles, hvorledes Bentley, høj, men uformelig og 
kraftløs, iført en gammel, rusten Jernhjelm med Messing- 
visir, som hans Aandedræt bedækkede med Vitriol, 
væbnet med en Plejl i den ene Haand og et Kar, fuldt 
af Skarn, i den anden, — hvorledes han i Forening med 
Wotton sniger sig ud efter Bytte; de opdage to af de 
gamles, Phalaris's og Æsops, skinnende Rustninger, der 
hænge paa en Eg, og Bentley bemægtiger sig dem, 
medens deres Ejermænd sove. ^ Imidlertid har Wotton 
opdaget Temple, Generalen for de gamles allierede, 
staaende ved Helikons Udspring med Ryggen mod ham. 



^ Foruden de Phalariske Breves Ægthed havde Bentley ogsaa 
draget de æsopiske Fablers i Tvivl. 

Wotton ønsker at kunne dræbe ham; — «men at gaa 
ud imod ham Mand mod Mand, Skjold mod Skjold og 
Lanse mod Lanse, . — hvilken moderne blandt os tør 
det? thi han kæmper som en Gud, og Pallas eller 
Apollo er altid ved hans Side.» Wotton slynger sin 
Lanse mod Temple; den strejfer ham, men falder til 
Jorden, saa at Temple hverken føler eller hører den. 
Men Apollo gør Boyle, som ledsagede Temple, opmærk- 
som paa, hvad der er sket, og denne iler efter den 
flygtende Wotton. Nu kommer Beiitley med sit Bytte 
til, og Boyle, der opdager Phalaris's Hjelm og Skjold, 
som han selv nylig havde poleret og forgyldt (her sigtes 
til den ovenfor nævnte Udgave af de Phalariske Breve), 
retter nu sin Forfølgelse mod Bentley. Saa stille de to 
forfulgte sig sammen til Modstand, og Bentley slynger 
et Spyd mod Boyle, men uden Virkning. Medens 
Wotton og Bentley saaledes staa tæt sammen Side om 
Side (man erindre, at Bentleys første Afhandling udkom 
trykt sammen med anden Udgave af Wottons Angreb 
paa Temple), slynger Boyle en skarp og lang Lanse 
imod dem; den gennemborer dem begge, saa de for- 
enede synke livløse til Jorden. 

Saaledes var Swifts Referat af Striden; det viste 
sig, at Bentley endda ikke var saa livløs, som det her 
fremstilledes. Godt havde det været, om Swifts Kompe- 
tence til at dømme i denne Polemik havde været lige 
saa stor, som hans Satire er sindrig og kraftig. 



.* 

Det attende Aarhundredes første mere fremtrædende 
engelske Kritiker er Joseph Addison. Bevarende sit 
ejendommelige individuelle Præg bliver Addison tillige i 
flere Henseender en typisk Repræsentant for den litterære 
Kritik under den engelske Klassicisme. 

Joseph Addison er født Majdag 1672 i en lille By 
Milston i Wiltshire, hvor hans Fader den Gang var 
Præst. Joseph kom femten Aar gammel til Oxford for 
at uddanne sig videre ad Studiernes Vej. Han gjorde 
sig der bekendt ved sine fortræffelige latinske Vers og 
fik en fordelagtig Plads i Magdalen College, hvor han 
forblev til 1699. Han fortsatte stadig "sine Studeringer 
og kom navnlig godt ind i den latinske Litteratur. 

Fra Aaret 1692 findes der en lille latinsk Afhand- 
ling af Addison om de betydeligere romerske Digtere 
(Dissertatio de Insignioribus Romanorum Poetis), hans 
tidligste kritiske Forsøg. Af denne Ungdomsaf handling 
kan som noget kaij^akteristisk mærkes, hvorledes han 
hævder, at Historie og episk Poesi kun daarlig gaa i 
Spænd sammen. 1 Denne Anskuelse baseres paa en Ud- 



' Addison: Works, VI, 592 — 93. (Jeg citerer efter den Udgave 
af Addisons Værker, i sex Bind, som er besørget af Henry G. Bohn 
{viBohn's British Classics»^ George Bell & Sons), og som er et Optryk 
af Biskop Hurds Udgave, forøget med en Del nyt Stof.) 

talelse af Bacon, hvori denne fremsætter den mislige 
Teori, at Poesiens Væsen skulde være dette, at den op- 
digter mere heroiske Handlinger end dem, Historien, 
Virkeligheden opviser, fordi disse sidste ikke tilfredsstille 
Menneskeaanden. Den samme Udtalelse benytter Addison 
som Bevis- sytten Aar efter i Nr. io8 af The Tatler, 
idet han her giver den en videregaaende Anvendelse end 
i sin latinske Opsats: enhver Kunst og Videnskab, siger 
han, bidrager til at forskønne Livet og til at bortslide 
eller sætte i Skygge vor Naturs slette og lave Sider; 
og Poesien udfører dette Øjemed i højere Grad end alle 
de andre.* Dette er en æstetisk Teori, som stemmer 
med andre af Addisons kritiske Krav, skønt man ikke 
kan sige, at han helt fastholder den. — Med Udgangs- 
punkt i den ovennævnte latinske Afhandling kan det 
endvidere mærkes, at der over Addisons tidligste Ungdom 
synes at have været et svagt Pust, som kunde tyde paa 
en friere bevægelse i en anden Retning end den, han 
senere gik. Lidenskaberne, der ellers af ham og den 
følgende Tids Æstetik stilles i et meget løst og svagt 
Forhold til Poesien, betones her stærkere, idet det: at 
vække Lidenskaberne betegnes som Poesiens ypperste 
Dyd;* kritiske Regler synes han ikke at have meget 
tilovers for.^ Og naar denne lille Afhandling sammen- 
holdes med en latinsk Tale, som Addison det følgende 
Aar holdt til Forsvar for den nyere experimentale 
Naturvidenskab i Modsætning til Oldtidens, forstærkes 
Indtrykket af en oprindelig friere Stilling. Han siger 
her — forøvrigt ikke med Rette — om Aristoteles, ind 
under hvis kritiske Skema han senere bøjede sig, at han 



' Works, II, 51. 
=» Works, VI, 593. 
' Works, VI, 588. 

ud af sig selv gravede alle sine Regler for Kunster og 
Videnskaber og lod intet urørt og unydt undtagen Sand- 
heden.' Uden just at tillægge disse sporadiske Ung- 
domsudtalelser altfor megen Beviskraft, synes det mig 
dog, at de tale for et oprindelig noget andet Forhold 
end Addisons senere til den Kritik og Æstetik, paa 
hvis Side han i saa mange Punkter kom til at staa. Og 
denne Opfattelse bekræftes ved, at vi i senere Udtalelser 
og navnlig mod Slutningen af hans kritiske Løbebane 
træffe paa Udbrud, der vidne om en Længsel og Higen 
bort fra, en Følelse af Utilfredshed ved Tidens æstetiske 
Lovbog. 

Samme Aar, hvori Addison tog Graden som Master 
o/ Arts {i6g3), henvendte han nogle beundrende Vers 
til Dryden og kom derved i Forhold til denne. Addison 
havde oversat Størstedelen af fjerde Bog af Virgils 
Georgica, Dr>'den var ligeledes paa denne Tid beskæf- 
tiget med Oversættelsen af Virgil, og en lille kritisk Af- 
handling om Georgica, som* Addison havde forfattet, 
fremkom som Fortale til Dr>'dens Oversættelse af hele 
dette Digt. Addison drog for sin Oversættelse af 
Grorgicas fjerde Bog denne Kompliment fra Digter- 
veteranens Pen: c Efter hans Bier er min senere Sværm 
næppe værd at sætte i Kube».* 

Afhandlingen om Georgica, skrevet i en let og 
underholdende Stil, indeholder i sin første større Halv- 
del almindelige Regler om de Fordringer, der maa 
stilles til et Digt af denne Art, Regler, som det saa 
\ises, at Virgil har fyldestgjort; i den sidste Del fore- 
tages en SammenstilUng af Hesiod og Virgil, til Fordel 



' W>fe, \T, 610, 

' Drjxien : iW-^ks, X\', 193, 

for den sidste, og fremspringende Træk i dennes Digt 
udhæves. ' Som betegnende for den æstetiske Retning, 
hvis Repræsentant Addison paa flere Punkter blev, vilde 
jeg lægge Vægt paa de Ytringer, han kommer med i 
Anledning af den Stil, der bør kræves af et Georgikon: 
Digteren bør være omhyggelig for ikke at lade Æmnet 
drage Stilen ned, han bør paa alle Punkter klæde sine 
Vers i pompøse Rytmer og værdige Ord, og der til- 
føjes som en mere almengyldig Sætning, at i et alvorligt 
Digt bør ingen dagligdags Talemaade eller Udsagn til- 
stedes, fordi de svække det højtidelige i Udtrykket og 
give det for stærkt et Præg af Jævnhed {familiarity).^ 
Vi have her den Teori udtalt, mod hvilken et godt Aar- 
hundrede senere Wordsworth gjorde saa ivrig Front ved 
sin Paastand om, at netop Dagligsprogets Udtryk burde ' 
have Adgang til Poesien.^ 

Fra Addisons Ungdomstid hidrøre ogsaa de frag- 
mentariske kritiske Noter, som han lod ledsage sin Over- 
sættelse af enkelte Stykker af Ovids « Metamorfoser ». 
Til samme Periode (Tiden inden 1699, da Addison rejste 
til Udlandet) kan utvivlsomt ogsaa henregnes Afhand- 
lingen Discourse on Ancieni and Modem Learning, Det 
synes, som Biskop Hurd var den første, der uden Tøven 
indlemmede dette lille Arbejde mellem Addisons Værker, 
i Udgaven af 1 8 1 1 . At Biskoppen (hvis Noter til 
Addison, i Parentes bemærket, ofte ere irriterende 
puerile) har Ret i at antage Afhandlingen for ægte, kan 
ikke betvivles. Sprog og Tankegang ere gennemgaaende 
Addisonske; desuden vil man kunne træffe enkelte Tanker, 
der — tildels endog i de samme Udtryk — findes i 



' Works, I, 158. 

' Fortalen til 2den Udgave af ^Lyrical Ballads » (1800). 

andre af Forfatterens Skrifter. * Jeg begaar næppe nogen 
Fejl ved at sætte Tiden for Afhandlingens Udarbejdelse 
til samme Periode, hvori de andre nysnævnte kritiske 
Arbejder udførtes. Hine saa vel som denne hente deres 
væsentlige Stof fra den gamle romerske og græske 
Litteratur, og hvad er naturligere, end at de udgik 
umiddelbart fra Studierne af Oldtidens (særlig den latinske) 
Litteratur, som Addison netop drev saa ivrig i Oxford, 
det vil sige mellem 1688 og 1699? Afhandlingens 
Titel kunde synes at betegne den som et Indlæg i den 
føromtalte Polemik om den gamle eller moderne Litte- 
raturs højeste Værd; dette er dog ikke Meningen. Det 
er i Virkeligheden en ikke meget betydningsfuld Opsats 
om, hvilke Fordele de med de klassiske Forfattere nogen- 
' lunde samtidige Læsere maa antages at have haft i 
Sammenligning med moderne Læsere, Fordele, som 
sættes i en større Personalkundskab, der gjorde den 
læsende i Stand til at øjne bestemte Individer bag de 
digteriske Skildringer, i et nøjere Kendskab til Kunst- 
værker, der maatte alluderes til, i den haandgribelige 
Nærværelse af de Steder, hvor Handlingen foregik, i den 
Stolthedsfølelse, de gamle maatte fornemme ved at se 
Mænd af deres egen Nation eller Stamme fejrede, og 
endelig i Glæden over Klangen af den nationale Digters 
Sprog, hvor en moderne Læser staar vildfarende og 
fremmed. Omvendt hævder Addison saa i Afhandlingens 
Slutning, at meget af, hvad der kan have forekommet 
en samtidig Læser af de græske og latinske Forfattere 
plat og trivielt eller unaturligt og tvungent, for en 
moderne Læser ved den store Tidsafstand har mistet 



' Jvf. den her omtalte Afhandling, Works V, 221 — 22 og 224, 
respektive med Afhandlingen om Miltons ^Paradise Lost*, Works, III, 
184, og med Afhandlingen om Virgils ^Georgican, Works I, 158. 

dette Præg, nu da deres Sprog ikke bruges i almindelig 
dagligdags Samtale, «saa at de nu have lagt al deres 
naturlige Simpelhed og Ligefremhed til Side og vise 
sig for os i al den Glans og Højtidelighed, der omgiver 
fremmede »/ — og denne Højtidelighed og Pompøsitet 
i Udtrykket var en Egenskab, som vi have set, at Ad- 
dison satte megen Pris paa (se foran S. 23). 

Endnu et kritisk Bidrag fra denne Addisons første 
Ungdomsperiode kan anføres, nemlig en versificeret Ac- 
count of the Greatest English Poets (fra Foraaret 1694), 
der udmærker sig ved den negative Ejendommelighed, 
at Shakespeares Navn ikke findes mellem de kortelig 
karakteriserede Digtere. 

Addison, der hele sit Liv stod paa Whiggernes Side, 
fik i Aarhundredets sidste, Aar af det daværende Whig- 
ministerium, som ønskede, at han skulde uddanne sig 
til senere diplomatisk Tjeneste, en* Rejseunderstøttelse 
paa 300 Pund aarlig, og han drog saa først til Frankrig. 
I Paris blev han forestillet for Frankrigs 64aarige Kri- 
tikerhøvding Boileau \ han lyttede til hans Udtalelser om 
forskellige litterære Æmner og har sikkert samstemmet 
i Anskuelse, naar Boileau kom i Hede ved at tale om 
dem, der ikke havde dyb Respekt for Homer og Virgil.^ 
Addison rejste videre, til Italien, Schweitz, Tyskland, 
Holland og var atter i England mod Slutningen af 1 703 
efter godt og vel fire Aars Fraværelse. Hjemme vare 
Udsigterne i Begyndelsen triste nok for ham. Hans 
flereaarige Velynder Jarlen af Halifax (Charles Montagu) 
henledede imidlertid Regeringens Opmærksomhed paa 
ham, da man ønskede Mariboroughs Sejr ved Blenheim 
celebreret i Poesi, og efter en udtrykkelig, personlig 



^ Works y V, 224. 

'^ Se Brevet til Biskop Hough: Works, V, 332 — 34. 

Opfordring fra Regeringen skrev Addison sit Digt The 
Campaign, der foruden Ære og Anseelse skaffede ham 
et ret vel lønnet Embede og senere et endnu betydeligere. 
Han udgav 1705 nogle temmelig omfangsrige Opteg- 
nelser om sin Rejse i Italien (Remarks on Several Parts 
of Italy). De følgende Aar saa ham stige i officiel An- 
seelse, og Foraaret 1709 fandt ham i Irland som første 
Sekretær hos Lord-Lieutenanten over dette Land, Mar- 
quisen af Wharton. 



III. 

Vi ere nu komne til det Aar, da Addison som 
moden Mand begyndte den Forfattervirksomhed, der 
har gjort hans Navn til et fremragende i den engelske 
Litteratur. Det var i Aaret 1709, at Richard Steele ved 
sit periodiske Tidsskrift The Tatler om end ikke ligefrem 
grundlagde/ saa dog pustede den egentlige Livsaande 
ind i denne Litteraturart af underholdende og morali- 
serende Tidsskrifter, som i England strakte sig over en 
saa stor Del af Aarhundredet, og som ogsaa i andre 
Lande fandt Efterligninger. Steele og Addison vare 
jævnaldrende med kun faa Ugers Forskel, de havde 
gaaet i Skole sammen, været paa Kollegiet i Oxford 
sammen og vare en Del af Livet igennem knyttede til 
hinanden ved et stærkt Venskab. Det var Steele, der 
af egen Drift satte The Tatler i Gang, benyttende til 
Forfattermærke Navnet Isaac Bickerstaffe, som Swift og 
andre wits just havde gjort populært ved deres noget 



^ Den første Spire maa søges i en politisk *Review, som Defoe 
begyndte at udgive 1704, da han sad fængslet i Newgate: ved hvert 
Nummers Slutning tilføjede han nemlig under en særlig Titel (»Mer- 
cure Scandale: or, Advice from the Scandalous Club» ; — senere blev 
den første Del af Titlen strøget) Udtalelser af underholdende og mora- 
liserende Art (se Prof. Henry Morleys fortræffelige Udgave af « The 
Spectator», Indledn. P. XVII— XIX). 

ubarmhjertige Spøg mod Almanak-Udgiveren John Par- 
tridge. Addison var i Irland, da Tidsskriftet, der udkom 
tre Gange ugentlig, saa Lyset; først noget senere sluttede 
han sig til Vennen som Medarbejder. The Tatler holdt 
sig fra 1 2te April 1709 til 2den Januar 171 1. Efter en 
Pavse paa to Maaneder gav Vennerne det saa en Afløser 
i The Spectator, der udkom med et Nummer daglig 
(Søndag undtagen) fra iste Marts 171 1 til 6te December 
171 2 (denne Række af The Spectator samledes i syv 
Bind). Faa Maaneder efter, i Marts 17 13, satte Steele 
et nyt, daglig udkommende Tidsskrift i Gang, The 
Guardian, hvortil Addison ogsaa leverede Bidrag; det 
standsede ved OJ<tober Maaneds Begyndelse samme Aar. 
Midt i det følgende Aar optog Addison Udgivelsen af 
The Spectator; det udkom tre Gange hver Uge i et 
halvt Aar (sidste Nummer 20de December 17 14), hvor- 
med saa dette Tidsskrifts ottende og sidste Bind blev 
afsluttet. 

Det er væsentlig The Spectator, der i det følgende 
bliver Tale om; det er hovedsagelig i den, at Addison 
har nedlagt sine kritiske Tanker. Ogsaa fra Steeles 
Pen kan der af og til flyde kritiske Bemærkninger; men 
de fremtræde kun rent sporadiske og temmelig faatallige. 
De kunne vidne om et modtageligt Sinds glimtvise klare 
Opfattelse af, hvad der er et Kærnepunkt i dramatisk 
Poesi, som naar han i Nr. 47 af The Tatler anbefaler 
Studiet af Shakespeare til de Dramatikere, der i deres 
Tragedier snarere beskrive Sorgen end udtrykke den. 
Eller hans Kærlighed til Poesien kan række Haand til 
Moralisten i ham, saa han (som i The Tatler Nr. 8 og 
Nr. 98) fremhæver den moralsk forædlende Betydning, 
gode Forfattere, som Shakespeare og Milton, efter hans 
Anskuelse kunne have. Men, som sagt, i Egenskab af 
Kritiker træder Steele altfor stærkt i Baggrunden, til at 

der her kan være Tale om andet end blot at nævne 
ham. 

At disse Tidsskrifter med deres rige Mangfoldighed 
i Æmner og Behandlingsmaade gjorde overordentlig 
Lykke og vandt stærk Udbredelse, er en bekendt Sag. 
Der er sagt om The Tatler og The Spectator (første 
Række), at det var ved dem, at det engelske Folk 
egentlig lærte at læse.^ Det er sandt, og det er en be- 
tydningsfuld Ros. Men de Bøger, som ere egnede for 
Begyndere til at lære at læse af, høre jo ikke til Litte- 
raturens ypperste. Og saaledes ogsaa her. Disse smaa 
Opsatser, hvoraf hver enkelt kun fylder en tre-fire al- 
mindelige Oktavsider, og som udtrykkelig vare bestemte 
til at faa en Plads ved Anretningen af Familjernes 
Morgente,^ drøftede ikke de største Spørgsmaal eller 
drøftede dem ikke paa en saa dybtgaaende Maade, at 
de kunde tage Rang med de egentlig epokegørende 
Værker. Hvad der kunde behandles i denne Form, var 
Skildringer ud af Livet, ofte højst lunefuldt, højst elsk- 
værdigt og yndefuldt udførte, Rqflexioner og Fantasier 
over mindre betydelige Æmner eller ogsaa over betyde- 
ligere moralske og religiøse Spørgsmaal, naar det mere 
gjaldt om at indprente og anskueliggøre end om at 
undersøge. 

I disse Tidsskrifter — og navnlig i The Spectator 
— har Addison i ham ejendommelige Former udgydt 
Stemninger og Tanker, der bevægede sig i ham som 
moden Mand : de ville da afgive det væsentlige Materiale 
til Skildringen af hans udviklede Forfatterpersonlighed, 
en Skildring, jeg her vil forsøge med Hensyn til nogle 



' Prof. Morley i Indledningen til hans Udgave af « The Spectator* 
(Pag. XX). 

^ Se Spectator Nr. lo. 

Hovedpunkter for derpaa at genoptage mit specielle 
Æmne, idet jeg under Behandlingen af dette sidste vil 
søge at knytte Forbindelsestraade til Punkter, der ere 
fremhævede her. 

Hvad der som en tungere eller lettere flydende Strøm 
drager sit iøjnefaldende Mærke gennem disse engelske 
Tidsskrifter, er deres moraliserende Tendens. Addison 
udtaler det for sit Vedkommende klart og bestemt i Nr. lO 
af The Spectator: han vil ikke spare sig nogen Møje 
med at gøre Læsernes Undervisning behagelig og deres 
Adspredelse nyttig, han vil oplive sin Moraliseren med 
Vid og iblande Viddet med Moral, og for at Læsernes 
Dyd og Forstand ikke kun forbigaaende skulle vækkes, 
tilføjer han, «har jeg besluttet at opfriske deres Erindring 
fra Dag til Dag, til jeg har draget den ud igen af den 
fortvivlede Tilstand af Last og Daarskab, i hvilken Tids- 
alderen er falden ».' Denne moraliserende Drift er en 
Hovedejendommelighed hos Addison og staar i Sammen- 
hæng med hele hans Naturel. Svarende til det Billede, 
Godfrey Kneller har. malet af ham: med de bløde, 
smuktformede, ikke energiske, men heller ikke slappe 
Træk, med det tænksomme, lidt drømmende Øje og den 
skælmske Mundkrog, der synes let at kunne drage sig 
op ad til et fint lille Smil, — svarende til dette Billede 
i alt væsentligt tegner hans aandelige Fysiognomi sig 
for den, der studerer ham. Der er paa Bunden af hans 
Væsen en vis rolig Alvor, som ikke er helt ubeslægtet 
med Flegma. Af den sæva indignatio, der flængede i 
Swifts Hjerte, var der intet hos Addison. I en lille Af- 
handling har jeg for nogle Aar tilbage kaldt Swift denne 
Litteraturperiodes Byron.^ Jeg vilde fra Temperamentets 



' Works, II, 253. 

"^ «Det nittende Aarhundrede» , VI. Bind, Pag. 237. 

Side betragtet være tilbøjelig til at kalde Addison dens 
Wordsworth. Ingen af de to gennemrystedes af stærke 
Lidenskaber, og deres Liv gled forholdsvis roligt hen, 
uden store Kampe eller Bekymringer. En kontemplerende 
eller drømmende Uforstyrrethed var en Sjælstilstand, 
hvori de begge følte sig vel til Mode, i Besiddelse af 
Lykken. I Sonnetteme Personal Talk forekommer der 
Ytringer af Wordsworth som disse : Bedre end Samtale 
om Venner og Naboer og bekendte stemmer den lange 
Tavshed, den lange, golde Tavshed med mit Ønske, — 
at sidde uden Sindsbevægelse, Haab eller Øjemed i min 
Hytte-Ilds elskede Nærværelse og lytte til Flammens 
Klapren eller Kedlen, der hvisker sit dæmpede Kvad . . . 
Drømme og Bøger ere hver en hel Verden . . . Min Tid 
rinder friskt, jeg har rolige og jævne Lidenskaber, rolig 
og jævn Samtale og glade Tanker, — og saaledes gynger 
fra Dag til Dag min lille Baad i sin Havn, hvilende 
fredeligt. — Addison skriver: «Sand Lykke er af en 
tilbagetrukken Natur og en Fjende af Bram og Larm: 
den udgaar for det første fra en nydelsesfuld Selvfor- 
dybning (the enjoyment of one^s self), og dernæst fra 
nogle faa udvalgte Kammeraters Venskab og Samtale. 
Den elsker Skygge og Ensomhed og søger ganske naturlig 
hen til Lunde og Kilder, Marker og Enge: kort sagt, 
den føler alt, hvad den behøver, inde i sig selv og faiar 
ikke nogen Tilvæxt ved Skarer af Vidner og Tilskuer e».^ 
Ensomhedsfølelsen var dem begge kær, dog ikke den 
bitre Ensomhedsfølelse, der fødes, naar Aanden i Harme 
eller Foragt vender sig bort fra Omverdenen, men den^ 
som stadig føler sig betrygget ved en Baggrund af en 
Familjekreds eller en lille udvalgt Venneflok, hvortil de, 
naar Ensomheds-Trangen var tilfredsstillet, kunde vende 



Works, II) 264; smlgn. III, 484 — 85. 

tilbage og modtages med en Anerkendelse, de ingenlunde 
ringeagtede. Addison følte sig altid trykket og blev 
tavs i manges og i fremmedes Nærværelse; overfor en 
lille, fortrolig Kreds smeltede hans Tilbageholdenhed, 
og han gav sig hen, med Alvor eller Lune, men altid 
med betagende Elskværdighed, og fængslede Tilhørerne 
ved sin ejendommelige Samtale-Evne, der opvakte de 
samtidiges Beundring. Men kærere endnu var det ham 
at kunne give Tanker og Stemninger frit Løb ganske 
ene med en Ven.^ 

Med denne Følelse af Lykke ved Ensomheden for- 
binder sig hos Addison en Sans for Naturen, der er saa 
meget mere iøjnefaldende, som den .samtidige Litteratur 
er saa temmelig blottet for den; og optræder den end 
meget sporadisk hos ham, saa er den dog altid ægte. 
Der er en uhyre Afstand mellem Naturfølelsen hos Ad- 
dison og den Finhed og ejendommelige Udvikling, den 
naaede hos Wordsworth; men jeg tror dog, at den i 
sit Væsen har været noget beslægtet hos dem begge: 
det var ikke nogen flammende eller blussende Lidenskab; 
men det var en stille, sugende Nyden og en tanke- 
bevæget Kontemplation, for hvilken det laa nær at 
knytte moralske eller religiøse Reflektioner sammen med 
Naturindtrykkene. De bekendte Slutningslinjer af Words- 
worths Ode om Udødeligheden: 

To me the meanest Jlower tliat blows can give 
TJtoughts that do aften lie too deep for tears 



' »Sindet frigør sig aldrig saa behagelig som i Samtale med en 
velvalgt VcD. Der er i Sandhed ingen Velsignelse i Livet, som paa 
nogen Maade kan sammenlignes med den Nydelse, man har af en 
Idog og dydig Ven ». {Works, II, 414). —Jvf. iøvrigt Macaulay : Cri- 
Hcal and Historical Essays, V, 109 — 10 (Tauchn. Ed.). 

€re typiske for ham. Addison indleder en religiøs Be- 
tragtning med en Naturbeskrivelse af en Sommeraften 
som følgende: «Jeg spaserede igaar ved Solnedgang 
paa de aabne Marker, indtil Aftenen umærkelig kom 
over mig. Jeg morede mig først ved al den Farvernes 
Rigdom og Mangfoldighed, som viste sig i de vestlige 
Dele af Himlen: efterhaanden som de svandt bort og 
gik ud, viste flere Stjerner og Planeter sig den ene efter 
den anden, indtil hele Firmamentet stod i Glød. Æterens 
blaa Farve blev overordentlig forhøjet og oplivet ved 
Aarstiden og ved Straalerne fra alle de lysende Legemer, 
der bevægede sig igennem den. Mælkevejen viste sig i 
sit skønneste hvide. For at fuldstændiggøre Scenen 
hævede Fuldmaanen sig tilsidst i den skyede Majestæt, 
som Milton omtaler, og aabnede for Øjet et nyt Natur- 
maleri, med finere Skygger og blødere Lysvirkninger 
end det, som Solen tidligere havde aabenbaret for os;» 
— Synet af den klare Maane, skridende frem i den 
utallige Vrimmel af Stjerner, bringer Addisons Tanker 
hen paa, hvor forsvindende hans eget Jeg bliver i For- 
hold til den umaadelige omgivende Natur; men han 
finder atter Beroligelse for den Frygt, der paatrænger 
sig ham, ved sine Forestillinger om Guds Allestedsnær- 
værelse og Alvidenhed.' Raagemes og Kragernes Skrig 
i de høje Elmetræer lyder i Addisons Øren som en 
Slags Bøn til Gud.« 

En Understrøm af mild, rolig Alvor vuggede der 
sig gennem hele Addisons Væsen. Mild er denne Alvor 
altid; den gaar aldrig over til Bitterhed eller Fortvivlelse.* 



' Spectator Nr. 565 {Works, IV, 101—105.) 
^ Works, II, 440 {Spt. 1 10). 

^ »Skønt jeg altid er alvorlig, ved jeg ikke, hvad det er at være 
melankolsk« (Works, II, 284). 

Skygges den af et stærkere Mørke end sædvanlig, saa 
har han i rette Øjeblik altid en Trøst paa rede Haand. 
Hans Gang til Westminster- Abbedi — der, hvor han nu 
selv er begravet, og hvor hans egen Statue staar, — er 
baaret af en Stemning, for hvilken det tankebevægede 
Vemod, som i sig rummer en Følelse af Behag, er 
Navnet. Han standser, som Hamlet, ved en Grav, der 
just graves, og hans Tanker gaa i en lignende Retning 
som dennes; men Addisons Tanker have en roligere 
Karakter end Hamlets melankolsk-bitre Udbrud om hver 
enkelt Knokkel og Hjerneskal, Spaden kaster op; Ind- 
trykket ligesom afdæmpes og mildnes ved den over- 
skuende, mere almindelige Maade, hvorpaa Tanken 
om Forkrænkeligheden fremsættes af Addison: « — Jeg 
saa i hver Skovlfuld, der blev kastet op, et Stykke af 
en Knokkel eller Hjerneskal, blandet med en Slags frisk, 
smuldrende Jord, der til en eller anden Tid havde haft 
en Plads i Sammensætningen af et menneskeligt Legeme. 
Derpaa begyndte jeg at overveje ved mig selv, hvilke 
utallige Mængder af Folk der laa blandede sammen under 
hin gamle Domkirkes Stengulv, — hvorledes Mænd og 
Kvinder, Venner og Fjender, Præster og Soldater, 
Munke og Domherrer vare smuldrede iblandt hverandre 
og blandede sammen i den samme fælles Masse, — 
hvorledes Skønhed, Styrke og Ungdom tilligemed Alder- 
dom, Svaghed og Hæslighed laa uden Forskel i den 
samme blandede Stof hob. :> Og denne stille, noget 
flegmatiske Alvor, der med samme uforstyrrede Blik be- 
tragter Naturen fra dens mørkere og dens lysere Sider, 
ender saa her med at gøre den Bevægelse, der er saa 
hyppig hos Addison og ejendommelig for ham, idet den 
sagte glider over i en Tankerække, som i det oplevede 
og sete finder Støttepunkter og Udgangspunkter for 
moraliserende Betragtninger: «Naar jeg ser paa de stores 

Grave, dør hver Bevægelse af Misundelse i mig; naar 
jeg læser Gravskrifterne over de skønne, slukkes hver 
voldsom Attraa; naar jeg træffer Forældres Sorg paa 
en Gravsten, smelter mit Hjerte af Medlidenhed; naar 
jeg ser selve Forældrenes Grav, betænker jeg det for- 
fængelige i at sørge over dem, hvem vi hurtig maa følge ; 
naar jeg ser Konger ligge ved Siden af dem, der afsatte 
dem, naar jeg betragter rivaliserende Skønaander, stillede 
Side om Side, eller de hellige Mænd, der bragte Split- 
telse i Verden ved deres Stridigheder og Trætter, tænker 
jeg med Sorg og Forbavselse paa Menneslægtens smaa 
Rivaliseringer, Partitvistigheder og Debatter. Naar jeg 
læser de forskellige Tidsbetegnelser paa Gravene, nogle, 
der døde igaar, og nogle for sex hundrede Aar siden, 
tænker jeg paa hin store Dag, da vi alle skulle være 
samtidige og træde frem tilsammen.*^ 

Et særlig typisk Exempel paa, hvorledes den mora- 
liserende Tendens ligger bag ved Iagttagelserne hos 
Addison — ligesom ofte hos Wordsworth — og er til- 
bøjelig til at stikke Hovedet frem, samtidig med eller 
strax efter at han har tilfredsstillet sin rent kunstnerisk 
iagttagende Drift, kan man finde i Nr. io8 af The 
Spectator. Han tegner her i faa, lunefulde Træk, med 
en Klarhed og Skarphed, der er en Romanforfatter værdig. 
Konturen af William Wimble, en godmodig, velvillig 
ældre Fyr, der er velset af alle i den Egn paa Landet, 
hvor han lever; uden at være bleven opdraget. til nogen 
egentlig Livsvirksomhed, uden anden Beskæftigelse end 
som en Slags Opsynsmand for sin ældre Broders, Baro- 
nettens, Vildt, er han dog aldrig ledig; han har altid et 
eller andet for: Jagten forstaar han som faa, han laver 
Fiskekroge til hele Omegnen, forærer Damerne Strømpe- 



Spectator Nr. 26. 

baand, han selv har knyttet, Herremændene Gedder, han 
selv har fanget, bringer ved samme Lejlighed et halvt 
Dusin Piskesnerte med af eget Fabrikat, — han bærer 
med lige Tjenstagtighed en Hundehvalp og et Tulipanløg 
lange Veje, fra den ene Ende af Grevskabet til den 
anden, gør sig nyttig og er i Travlhed og Virksomhed 
paa alle Maader. Men idet Addison iagttager et Men: 
neske som William Wimble, kan han ikke andet end 
bekymret tænke paa, « hvorledes saa godt et Hjerte og 
saadanne travle Hænder fuldstændig vare beskæftigede 
med Ubetydeligheder, at saa megen Menneskekærlighed 
skulde være saa lidet gavnlig for andre og saa megen 
Flid saa lidet fordelagtig for ham selv;» og som det 
gaar Wimble, ender Addison, saaledes gaar det mange 
yngre Brødre i fornemme Familjer, hvor Forældrene 
begaa den Fejl, af falsk Ambition ikke at lade dem lære 
et Haandværk eller drive en Forretning, der passer for 
deres Anlæg. 

Som stille iagttagende, reflekterende og moraliserende 
« Tilskuer* bevægede Addison sig da om i Livet. Og 
Draabe for Draabe, sindig og sikker, lod han sine Be- 
tragtninger glide ud i Publikum, i en Stil, som var let- 
fattelig uden at være udvandet i Ordrigdom, som var 
klassisk klar i sin Bygning, en Stil, hvori der kan 
rummes Poesi, og som let glider over i en god Spøg, 
— hvori en Bebrejdelse kan siges paa en mild og dog 
træffende Maade, en Stil, der flyder sagte som en jævn 
Strøm under Træer i en dæmpet Skygge, medens Sol- 
lyset dog stadig spiller igennem, — et glimtende, tin- 
drende Lys af Lune og Fantasi. Hans eget Moders- 
maals Skønhed og Renhed laa ham paa Hjerte. I 
Spectator Nr. 135 anker han over, at Englændernes 
Tilbøjelighed til Korthed i Talen har bevirket en Sløjf- 
ning af Vokaler og en haard Sammenhobning af Konso- 

nanter i Ordene; i Nr. 165 gaar han løs paa de franske, 
særlig militære Ord, som havde sneget sig ind i Sproget 
under Krigen med Frankrig. Han delte paa dette Om- 
raade i det hele Anskuelser med Swift, der personlig 
gav Addison Vink om dette Æmne for hans Spectator. 
Begge omgikkes de med den Tanke, at der burde op- 
rettes et Slags Akademi med en regulerende Indflydelse 
paa Sprogets Udvikling.' 

Mod en vrimlende Mængde af Maal ere Addisons 
Betragtninger rettede, — ironiserende, satiriserende, ind- 
prentende, allegoriserende. Snart er det Satirer over 
Absurditeter i Operaen eller over Damernes Krinoline- 
skørter, snart Udfald mod Pedanteri, snart Paamindelser 
om at benytte Tiden godt, snart indignerede Udtalelser 
mod samvittighedsløs Usædelighed, snart Klogskabsraad 
til de giftefærdige unge Piger om ej at betænke sig for 
længe overfor deres Bejlere, snart en allegorisk Ind- 
prentning af at være tilfreds med sin Lod, snart Be- 
tragtninger over et andet Liv ^ osv. osv. Og den Ind- 
flydelse, som disse Tidsskrifter, og særlig Addison, 
øvede paa Samtiden, var stor. Den løse Letfærdighed 
i Sæder, der under Karl IPs Regering og fra hans Hof 
havde spredt sig gennem Samfundet, var vel i Begyn- 
delsen af det attende Aarhundrede veget noget; men 
dens Eftervirkninger sporedes endnu, og den Virkning, 
Addison frembragte paa Middelklasserne ved disse Af- 
handlinger, der vare som et beroligende Middel mod en 
let, principløs Flagren, var efter alle Vidnesbyrd over- 



' Jvf. de nævnte Spectator-'^viaix^ (135 og 165) med Swifts Op- 
sats : A Proposal for correcting, improving, and ascertaining the Englisk 
Tongue, 

'^ Se The Spectator^x. 5, 13, 31; 127; 105, The Tatler Nr. 158; 
The Spectator Nr. 93— 94i 3i7. 3^3; 203; 89; 558—59; S^o, 600. 

ordentlig. Ud i Landet til de engelske Provinser naaede 
disse Skildringer og Betragtninger og øvede deres Ind- 
flydelse. Man havde saaledes i Efteraaret 171 1 i Coleshill 
i Warwickshire truffet Foranstaltning til at afholde et 
Heste- og Æselsvæddeløb, hvorefter Forlystelserne skulde 
ende med en saakaldt grinning-match, en Idræt, hvorved 
den Person tog Præmie, der kunde grine med de mest 
formidable Ansigtsforvridninger. I den Anledning skrev 
Addison en Spectator-hx\!^€i (Nr. 173), hvori han er- 
klærede sig imod Æselsvæddeløbet, men navnlig med 
Skæmt og Alvor gik løs paa den sidste absurde Sport; 
og Følgen var, at man, paa Initiativ af nogle af Egnens 
Damer, opgav den paatænkte grinning-match og viste 
The Spectator den Artighed at udbede sig hans Raad 
om Anvendelsen af den til Præmie bestemte Guldring.* 
Som « Tilskuers har Addison vundet sig sit Navn i 
Litteraturen, og han saa godt. Han havde et skarpt 
Blik for alle de smaa Træk i et Menneskes Færd, der 
blive Symboler for Karakteren bag ved, og der er en 
øjensynlig Kunstglæde hos ham ved Iagttagelsen af dette. 
Som Exempel kunne nævnes Addisons bekendte Artikler 
om Sir Roger de Coverley, Skildringen af den aldrende 
Herremands Liv paa Landet, hans Ophold i London, 
hans naive Uforstyrrethed i de fremmede Forhold, alle 
hans indgroede og fastvoxede Tilbøjeligheder,'^ — en 
Skildring, der gør^denne Karakter til en Type paa en 
Art af Datidens , Herremænd ; i Fremstillingen af Sir 
Roger er tillige det moraliserende Øjemed traadt stærkt 



' I Hettner: Litteraturgesch. des achtzehnt. Jahrh., Braunschw. 
1856, Th. I, P. 280, er ved , en Fejltagelse denne •grinning-match 
bleven til »ein Wettlauf von Menschen in Fallstricken.» 

* Se The Spectator Nr. 2, 106, iio, 112, 115, 117, 122, 126, 
130, 131, 269, 329, 335, 383, 517. 

i Baggrunden for den rent kunstneriske Iagttagelse. 
Denne Iagttagelsesevne giver sig mange andre Vidnes- 
byrd hos Addison, og den, i Forbindelse med hans 
ejendommelige Lune og Fantasi, hæver ham ofte op 
fra at være en blot Essay- Forfatter til at være en vir- 
kelig Digter, saa det er med Rette, at Macaulay har 
kaldt ham « Forløberen for de store engelske Roman- 
forfattere ».^ 

Addisons Lune er af en særlig Art, svarende til 
hele hans rolige Naturel. Det er aldrig højrøstet; det 
kommer frem som et lunt lille Smil paa et alvorligt 
Ansigt, ikkp i og for sig uventet, thi det er, som om 
der, trods Alvoren, stadig bævede et stille Skælmeri 
over Ansigtets Træk. Men den Form, som det antager, 
er ofte højst uventet og virker saa meget uimodstaaeligere ; 
og alligevel kommer det alt saa stille og rolig, som en 
ringe Minebevægelse, der dog forandrer hele Udtrykket. 
Saaledes i Brevet fra den hypokondre Person (Spectator 
Nr. 25), der for at holde en aldeles nøjagtig Diæt har 
indrettet sig en Vægt-Stol, hvorpaa han kan aflæse, 
hvor meget han svinder i Vægt til de forskellige Tider 
af Dagen, og afpasser sin Levemaade derefter: «Saa 
snart jeg finder mig i tilbørlig Ligevægt efter Middags- 
maden, spaserer jeg, til jeg har udsvedt ti Lod og et 
Kvintin; og naar jeg af min Stol ser, at jeg er svundet 
saa meget, giver jeg mig i Færd med mine Bøger og 
studerer sex Lod bort til . . . Jeg tilstaar mig gen- 
nemsnitlig om Natten et Fjerdingspund Søvn, med 
nogle faa Grans Forskel. » Med saadanne smaa Vendinger 
ere Addisons Skildringer ofte — man kan ikke sige 
overdryssede, thi de høre hjemme i dem og tindre ud 
af dem, som Gnisten glimter frem af den ladede Elek- 



Macaulay: CriticcU and Histor ical Essays, V, i29«(Tauchn. Ed.). 

trisermaskine. Naar Addison i Spectator Nr. 63 for- 
tæller, hvorledes han i en Drøm ser Viddets Gud tage 
et af sine Pilekoggere fra sin Skulder for at række ham 
det, men at han gaar glip af det, da han vaagner i det 
samme, saa tro vi det ikke ret: han fik dog Lunets og 
Viddets Pile som Gave fra Guden selv. 

Som Lunet slynger sig gennem Addisons Skildringer, 
saaledes ogsaa Fantasien. Han satte stor Pris paa denne 
Evne og har skrevet en Række af Artikler om « Fan- 
tasiens Glæder. » Hans Tanke slaar let over i Fantasi, 
hans Ræsonnement bliver let til Allegori. Man mærke 
en Ytring som følgende: « Medens jeg heqgav mig til 
Betragtningen af disse to store Motiver for Handling 
(Luxury og AvarzceJ, kunde jeg ikke lade være at 
kaste mine Tanker i en lille Slags Allegori eller Fabeh.^ 
Hvor han i T/ie Spectator Nr. 35 taler om den sande 
og falske Humor, slipper han den simple Beskrivelse og 
udtrykker sin Tanke ved at personificere Humoren og 
opstille dens Stamtavle. En Række af Artikler om Wit 
sammenfattes tilsidst i en detaljeret udført Allegori, hvori 
de tidligere omtalte Begreber komme igen og optræde 
som Personer, levendegjorte ved Berøringen af hans 
Fantasis Tryllevaand.^ Det laa nær for hans kontem- 
plerende Natur at glide over i drømmende Fantasier, 
ikke sygelige, uregelmæssige, men beherskede af sund 
Fornuft og af hans moralske Sans, — deraf de mange 
Allegorier og Beretninger om Drømme i hans Artikler, 
ofte højst underholdende og sindrigt udførte. 

Den rolige Kontemplation, der er et saa dybtliggende 

■ 

Særkende hos Addison, hengiver sig gerne til Betragt- 
ninger af religiøs Natur, og mange af hans Lørdags- 



' Works, IT, 334. 

^ Se Spectator Nr. 58—63. 

Spectatorer bære Vidnesbyrd herom. Han havde i sin 
Ungdom næret den Hensigt at træde ind i den gejst- 
lige Stand, som det ses af Slutningslinjerne i hans versifi- 
cerede Account of the Greatest English Poets; ^ og langt 
bedre havde Præstekjolen sluttet om Addison, end den 
gjorde det om hans Ven Swift, hvis stærke Aand flag- 
rede urolig og tvivlende under det snævre Ornat; Ad- 
dison syslede henimod sit Livs Slutning med en Afhand- 
ling til Forsvar for den ortodoxe Opfattelse af Kristi 
Liv, en Afhandling, der — i ufuldendt Form — fore- 
ligger under Titlen Of the Christian Religion (Works, 
V, 103 — 140)-. I det hele gled hans religiøse Anskuelser 
i alle Hovedpunkter rolig over i og faldt sammen med 
den anglikanske Ortodoxi. Hvor han skildrer de for- 
skellige Tros-Samfund i England under Billede af Fi- 
gurer i et Voxkabinet, hedder det om den Kvindefigur, 
der forestiller den anglikanske Statskirke: «Hun havde 
et ubeskriveligt Udtryk af Glæde og Værdighed i sit 
Udseende, og skønt hun var til Aars, var der over hende 
saa megen Aand og Livlighed, at hun paa samme Tid 
fik et Udtryk af Alderdom og Udødelighed. Jeg fandt 
mit Hjerte rørt af saa megen Kærlighed og Ærbødighed 
ved Synet af hende, at Taarerne løb ned ad mit Ansigt, 
idet jeg saa paa hende; og jo mere jeg saa paa hende, 
desto mere smeltedes mit Hjerte bestandig af Følelser 
af sønlig Ømhed og Ærbødighed. Jeg opdagede hvert 
Øjeblik noget saa henrivende i denne Skikkelse, at jeg 
næppe kunde faa mine Øjne bort fra den».'^ Om Orto- 



2 



' / /eave the arts of poetry and ver se 
To them that practise 'em with more success, 
Of greater truths ril now prepare to tell, 

And so at once, dear friend and muse, fareivell, (Works, I, 27). 
The Tatler, Nr. 257 {V/orks, II, 207). Smlgn. Works, V, 88. 

doxiens Hoveddogmer var der ingen Tvivl hos ham. 
Sandheden af den kristelige Aabenbaring var han over- 
bevist om. Hvor han i det nysnævnte fingerede Vox- 
kabinet fremstiller Deismen, er det i Skikkelse af en halv- 
nøgen Bondetøs; han tilføjer, at hvis hun havde været 
tilbørlig paaklædt og opdraget, vilde hun have gjort et 
behageligt og smukt Indtryk, men nu maatte man blues 
ved at se paa hende, — og med denne usømmelige 
Nøgenhed mener han sikkert Deismens Vægring ved at 
gaa ud fra en Aabenbaring som urorlig Avtoritet, dens 
Tillid til den menneskelige Fornuft som Middel til at 
komme Sandheden ind paa Livet. At tage Fornuften 
som Udgangspunkt — hvad Resultat den saa end kom 
til, om det kom til at stemme med Aabenbaringen eller 
ej, — paa Forhaand at vrage Aabenbaringens Dogme- 
klædning var for Addisons Ortodoxi en fræk og ublu 
Gerning. Men brydes Staven ikke helt over Deismen, 
saa er Addisons Forbitrelse saa meget større mod dem, 
der a kaldes Ateister og vantro af andre og Fritænkere 
af sig selv*.* Som deres Repræsentant stiller Addison 
i Voxkabinettet en Figur i Narrekappe og Bjældehue, 
der spottende ler ad Religionerne. Han ser i Tidens 
Fritænkeri væsentlig blot forfængelig og hovmodig Over- 
fladiskhed, Ufornuft og Principløshed, der kun gør Skade 
ved at forstyrre Sjælenes Fred. ^ At Sandhedskærlighed 
og Pligtfølelse kunne være Motiver for Fritænkeren, den 
Tanke skænker Addison ikke Indgang. 



' Works, U, 209. 

« 77ie Tatler Nr. 108, 11 1 (i de meget heftige Udfald mod Fri- 
tænkerne i denne sidste Artikel kan man temmelig tydelig spore den 
lidenskabelige Steeles Pen, som vides at have været Medforfatter af 
den, og som i endnu voldsommere Udtryk genoptog Angrebene i The 
Tatler Nr. 135); The Spectator Nr. 185, i86; se ogsaa en Figur som 
Tinsel i hans Komedie *The Drummer*, 

« Fornuft » (Reason) er et Ord, som atter og atter 
forekommer hos Addison, og han anbefaler at leve over- 
ensstemmende med Fornuftens Forskrifter. Naar man 
ser nøjere til, viser det sig imidlertid, at denne Fornuft 
i det væsentlige ikke gaar synderlig ud over de Fore- 
stillinger, som ved Tradition og Tilvanthed vare blevne 
det samtidige Middelmenneskes Almeneje. At tage Skridt 
helt ud eller drage yderlige Konsekvenser laa ikke for 
Addison. Man vil kunne se ham gøre sig lystig over 
Hverdagslivets Overtro, over saadanne ulykkespaaende 
Varsler, som at der spildes Salt paa Dugen, eller at 
Kniv og Gaffel lægges over Kors; han ivrer imod at 
forstyrre Børns Indbildningskraft ved Fortællinger om 
Spøgelser og Aander; han forklarer psykologisk, hvor- 
ledes Forestillinger om Spøgelser kunne fremkaldes; han 
ironiserer over Troen paa Hex'e og lægger et godt Ord 
ind for saadanne stakkels gamle Kvinder, der mistænkes 
for Trolddom, og hvis alderdomss vækkede Hoved med 
en skræmmet Fantasi ofte faa dem selv til at tro paa 
den indbildte Brøde og bekende den.* Men dog hælder 
han stærkt til den fantastiske Anskuelse, at vi paa alle 
Sider ere omgivne af en Hærskare af Aander, der ere 
usynlige Tilskuere til vor Færd ; ^ han opgiver ingen- 



^ Se The Spectator Nr. 7, 12, no, 117. — Saa betimelig var 
endnu Addisons Forsvar for Hexe, at der i det følgende Aar, 17 12, 
blev fældet Dødsdom over en formentlig llex, Jane Wenham, i en 
Landsby nogle Mil fra London, — en Dom, som dog ophævedes ved 
Benaadning. Dette var den sidste Dødsdom, der fældedes i nogen 
Hexeproces i England (Morley's Udg. af The Spectator, P. 179, Noten). 

* «For min egen Del er jeg tilbøjelig til at samstemme med dem, 
der tro, at alle Naturens Egne mylre af Aander, og at vi have Mængder 
af Tilskuere til alle vore Handlinger, naar vi tro os mest alene«. 
{Works, II, 258; jvf. Works, III, 423). 

lunde helt Troen paa Hexeri, * og han er utilbøjelig til 
at forstyrre en Overtro, hvor den mulig kan have mo- 
ralsk gavnlige Virkninger. ^ Det er maaske med For- 
nemmelsen af, at almindelig Overtro og hans Kirkes 
Aandetro og Mirakeltro ligge i samme Linje, at Addisons 
Fornuft tager disse Forbehold. ^ Thi den Fornuft, Addi- 
son stadig paaberaaber sig, maa ikke forgribe sig paa 
noget som helst Dogme i den anglikanske Kirke; her 
ere i religiøs Henseende Grænserne for hans egen Tænk- 
ning. Denne Kirkes Religion og Andagt ere ugrundede 
paa Fornuft og rodfæstede i sund Sans* {founded upon 
reason, and established in good sensé) . * Hvad der af 
religiøse Samfund ligger udenfor den, kan Addison kriti- 
sere, og han ser til den ene Side hos de fleste Sekter 
en Ophidselse i Sindet, der udsletter Fornuften og giver 
Plads for sygelig Entusiasme, og til den anden Side i 
Katolicismen en Sløven af Fornuften, der aabner Vej for 
Overtro. ^ 

Naar Addisons praktiske Fornuft paa Ortodoxiens 
Grundlag bevæger sig over i religiøse Æmner, hænder 
det, at der frembringes noget, som skal være idealistisk 
opbyggende, men som efter min Opfattelse er lige saa 
stødende, som det er materialistisk. Han hengav sig 
gerne til Grublerier over Tilstanden i et andet Liv, og 



' «Jeg tror i Almindelighed, at der er og har været saadant noget 
som Trolddom; men paa samme Tid kan jeg ikke fæste Tiltro til 
noget enkelt Tilfælde deraf.« {Works ^ II, 452). 

'^ Works ^ II, 442 — 43. 

^ «Jeg anser et Menneske, der saaledes forskrækkes ved Fore- 
stillingen om Genfærd og Spøgelser, for meget mere fornuftigt end et, 
der, imod alle Historieskriveres Beretninger, hellige og pro- 
fane, gamle og nyere, og imod alle Nationers Traditioner, anser Aande- 
syner for fabelagtige og ugrundede.« {Works, II, 441 — 42). 

^ Works, III, 7. 

^ Se The Spectator Nr. 201. 

hans Fantasi, der er farvet og gennemtrukket af hans 
common-sense y lægger tung og plat Træk til Træk for 
at skildre denne Tilstand: Guddommen sidder oppe i 
Himlen paa en Trone, og, hedder det, «med hvor megen 
Dygtighed maa ikke Guds Trone være opført! Med 
hvilke herlige Prydelser er ikke den Bolig smykket, som 
er udtænkt og bygget af ham, der indblæste Hiram Vis- 
dom! Hvor stor maa ikke hint Steds Majestæt være, 
hvor Skabningens hele Kunst er bleven anvendt, og 
hvor Gud har valgt at vise sig paa den prægtigste 
Maade 1 Hvordan maa ikke den Bygningskunst være, 
der skyldes uendelig Magt under Ledelse af uendelig 
Visdom !» Og han hengiver sig til Forestillinger om, 
« hvorvidt der ikke muhgvis kan være forskellige Herlig- 
hedens Boliger og Værelser for Væsener af forskellige 
Naturer; om de ikke, eftersom de overgaa hverandre i 
Fuldkommenhed, faa Lov til at være nærmere ved den 
Almægtiges Trone og nyde større Aabenbarelser af hans 
Nærværelse; om der ikke er højtidelige Tider og Lejlig- 
heder, da hele Himlens Mangfoldighed fejre deres Skabers 
Nærværelse i mere ualmindelige Former af Lovprisning 
og Tilbedelse.* ^ Hvad enten dette stemmer med Orto- 
doxien eller ej, opbyggeligt synes det mig ikke. ^ 

Imidlertid vilde det være Uret at sige, at Addisons 
Religiøsitet i det væsentlige bestod i noget saadant som 
her, i en exstatisk Fortabthed i Beskuelsen af det him- 
melske Jerusalem og lignende. Det stemmede ikke med 
hans noget flegmatiske Natur at henfalde i Exstase, og. 
en mørk puritansk Type som Sombrinus {Spectator Nr. 
494)> barsk og asketisk, er hans gennemgaaende milde 



I 



The Spectator Nr. 580. 
^ Jfr. Taine: Histoire de la Littérature Anglaise, Paris 1873, ^1 
381-83. 

Og velvillige Humanitetsfølelse imod. Yderligheder ynder 
han ikke, ikke paa noget som helst Omraade. Hans 
Religiøsitet er af optimistisk Art, dvæler helst ved Lys- 
siderne og finder rundt i Universet stadige Kilder til 
Glæde og Beundring. Religionens sande Aand, siger 
han, gør Sjælen glad og rolig.* Og man føler, hvor 
ægte og dybtliggende i hans Sind denne milde og dog 
stærke Glædesfornemmelse i hans Andagtsfølelse er, naar 
den former sig i saa varme Ord som disse: « Hvilket 
Menneske kan tænke paa sig selv som kaldt frem af og 
udskilt fra intet, paa, at han er bleven gjort til en be- 
vidst, en fornuftig og en lykkelig Skabning, kort sagt 
paa, at han er bleven udvalgt som Deltager i Tilvæ- 
relsen og en Slags Medejer i Evigheden, uden at hen- 
synke i Forundring, i Lovprisning, i Tilbedelse I Det 
er i Sandhed en Tanke, der er altfor stor for Menne- 
skets Sind, og som hellere bør næres i Andagtens En- 
somhed og i Sjælens Tavshed end udtrykkes med Ord».^ 
Andre og stærkere Aander have betonet andre Sider af 
Menneskets Forhold til Tilværelsen; men Varmpn i Ad- 
disons Ord lader ingen Tvivl om, hvor dybt følte og 
overensstemmende med hans Natur de ere. 

Det er overhovedet, naar alt kommer til alt, ikke 
den dogmatiske Side af Religionen, hvorpaa Addison 
lægger Hovedvægten, og her viser det sig, trods hans 
Ortodoxi, at han ikke staar uberørt af sin Tids Tanke- 
retninger, den Tid, der omspændtes af Deismens betyd- 
ningsfulde Optræden. Han selv tvivler, som sagt, ikke 
om de kristelige Hoveddogmer, idet han tager Aaben- 
baringen som urørlig Avtoritet. Og han finder en 
naturlig Spore til at gaa ind paa Dogmerne deri, at de 



' PVorJks, IV, 13. 
2 m?rks, IV, 147. 

ikke stride mod Menneskets Interesse,^ — som man ser 
en mislig Sætning, der lader Kravet til Sandheden 
upaaagtet. Men, hedder det i samme Aand, selv om 
Ortodoxiens Dogmer maatte bero paa en Vildfarelse, ser 
han intet urigtigt i at holde fast ved dem. Hvorfor f 
Fordi efter hans Anskuelse intet religiøst System har en 
saa heldbringende Indflydelse paa Moralen.^ Man ser, 
hvorledes Tyngdepunktet i hans Religionsbegreb lægges 
over i det etiske. I et fingeret Drømmesyn, hvori en 
gylden Vægt viser sig for ham, tvinges, naar faith og 
morality lægges hver paa sin Vægtskaal, faith i Vejret 
af morality (Spectator Nr. 463). I The Spectator Nr. 
459 findes en tydeligere Fremstilling af hans Opfattelse. 
I Følge denne omfatter Troen, hvad Aabenbaringen 
meddeler, hvilket vi ikke ved egen Hjælp kunde være 
komne til Kundskab om-, Moralen omfatter de Pligter, 
hvortil vor egen Fornuft leder os. Disse to. Tro og 
Moral, blive Religionens to almindelige Hovedsider. Det 
fuldkomneste Standpunkt vilde nu være at forene de 
to Siders Krav; men Moralen har i flere Henseender 
Fortrinet (has the pre-eminence in several respects). Ad- 
dison erkender blandt andet, at et Menneske med Moral 
uden Tro vil kunne være til større Gavn for Menneske- 
heden end den troende umoralske, og han gaar saa vidt^ 
at han siger, at « Troen synes at hente sin væsentligste, 
om ikke sin hele Fortrinlighed fra den Indflydelse, den 
har paa Moralen*. En intolerant Forfølgelse i Tros- 
Sager er ham imod, idet ved denne det dogmatiske 



' Works, III, 484; jvf. m, 474—75 («^ den største Ven af 
Moral eller naturlig Religion kan ikke paa nogen Maade frygte nogen 
Fare ved at gaa ind paa Kristendommen, som den bevares ren og 
ufordærvet i vor nationale Kirkes Doktriner«.) 

* Works, III, 56. 

Søges hævdet ved Brud paa det etiske, ved Overtrædelse 
af den naturlige Humanitetsfølelses Bud. Han slutter 
sin Opsats med følgende Sætning af Swift: c Vi have 
netop Religion nok til at faa os til at hade, men ikke 
nok til at faa os til at elske hverandre*, ' — det vil med 
andre Ord sige: man er for tilbøjelig til med ufor- 
dragelig Sektaand at holde sig til det dogmatiske med 
Tilsidesættelse af det andet, meget væsentlige Element, 
det etiske. Det vil ses, hvor rodfæstet i Addisons 
Våesen den moralske Sans var, der frembragte hin mora- 
liserende Tilbøjelighed, som jeg fremhævede i Begyn- 
delsen af min almindelig karakteriserende Skildring. 



' Prof. Morley antager i sin Udgave af The Spectator (Pag. 657, 
Noten) Forfatteren til dette Citat, hvem Addison kun betegner som 
*an excellent etuthor*, for at være Tillotson. Ytringen findes i Swifts 
• Thoughts on Various Sttbjects*. 



IV. 

Efter denne mere almindelige Karakteristik gaar jeg 
atter over til mit specielle Æmne, Skildringen af Addi- 
son som litterær Kritiker. Den moraliserende Tendens 
kommer mindre frem hos Addison i denne sidste Egen- 
skab; men den findes dog momentvis, og i al Alminde- 
lighed kan det siges, at der svæver ham et moralsk 
Maal for Øje ved hans kritiske Arbejder: ligesom hans 
Virksomhed paa andre Omraader gaar ud paa at . forjage 
Last og Uvidenhed, saaledes sigter den paa dette til at 
forbedre og danne Smagen. ^ 

Naar undtages de tidligere omtalte Ungdomsarbejder 
af Addison, er det — som før bemærket — næsten 
udelukkende i The Spectator, at Frugten af hans kritiske 
Betragtninger er nedlagt. Herved er der strax i rent 
ydre Henseende det at mærke, at Addison paa denne 
Maade opnaaede at popularisere Kritiken i England langt 
mere end nogen foregaaende Forfatter. De fleste af 
Drydens kritiske Afhandlinger fremkom som Fortaler, 
dels til hans Dramer, dels til andre af hans Værker; i 
sidste Tilfælde vare de stærkt udsatte for at springes 
over af mange, der læste selve Værket, og medens en 
hel Del af den store Mængde vel saa hans Dramer, var 



Worksy II, 343; jvf. Spectator Nr. 409. 

det sikkert kun et Mindretal, der købte og læste dem 
med Fortaler og alt, naar de vare udkomne. Ander- 
ledes med Addison: The Spectator naaede vidt omkring 
i den store Mellemstand og var kommen til at høre *il 
de daglige Fornødenheder i enhver nogenlunde vel- 
staaende Familje; hvad den havde at meddele, maatte 
læses ligesaa ubrydelig, som Morgenteen maatte drikkes. 
I Lighed med sin berømte Forgænger, Dryden, 
aabnede Addison sin mere samlede, modnere kritiske 
Virksomhed ved en Afhandling om Dramaet, der dannede 
en Række af fire Spectatorer: Nr. 39, 40, 42 og 44. 
Forud for disse fire Artikler havde Addison i enkelte 
Numre rettet adskillige satiriske Angreb paa den italienske 
Opera, som ved Aarhundredets Begyndelse havde faaet 
Indpas og var kommen i Mode i London, og som var 
ham en Torn i Øjet. Han synes ikke at have haft sær- 
lig Sans for Musik overhovedet, ^ og det tør maaske 
fremhæves som et ikke ubetegnende Træk, at to andre 
af Tidens fremtrædende Aander, Swift og Steele, ikke 
heller besad meget af denne Sans. Genstand for Addi- 
sons Satire var imidlertid ikke Musiken overhovedet, 
(han havde sejv skrevet Texten til en engelsk . Opera 
Rosaniond, opført 1707,), men hele det effektjagende 
Udstyrsapparat, der fulgte med den italienske Opera, i 
Forbindelse med Sangernes Benyttelse af det italienske 
Sprog overfor engelske Tilhørere, der vare ude af Stand 
til at forstaa det. Han tein ikke lade være at tænke 
paa, hvorledes en senere Historieskriver vil kunne komme 
til at meddele Efterverdenen, at det italienske Sprog i 
Begyndelsen af det attende Aarhundrede blev saa godt 
forstaaet i England, at man offentlig opførte Operaer i 



Se Works ^ II, 240, 271. 

dette Tungemaal;^ og han giver i Spectator Nr. 31 lige- 
som et samlet Resumé af sin tidligere Satire ved Beret- 
ningen om Projektmageren, der i Operaen « Alexander 
den stores Tog» vil forene Byens forskellige Seværdig- 
heder paa ét Bræt: i Skovene skulle levende Aber gøre 
Kunster, og forskellige Menageridyr skulle optræde, 
Kong Porus skal paa en Elefant kæmpe med Alexander, 
hvis Bucefalus bliver repræsenteret af en Dromedar, og 
efter endt Kamp skulle begge Monarker i Fred og For- 
soning overvære er Marionetforestilling; hele Operaen 
spilles paa Græsk, hvilket maa være meget kærkomment 
for Publikum, « fordi der er færre af dem, der forstaa 
Græsk end Italiensk.* De fire nysnævnte Spectatorer, 
der handle om Dramaet, beskæftige sig saa godt som 
udelukkende med Tragedien, nævne kun Komedien med 
et Par Ord. ^ Betegnende for Addison er det, at han 
strax i Begyndelsen af den første Artikel omtaler den 
moralske Virkning, en Tragedie har, en Virkning, han 
sætter i dens Evne til at forjage smaalige Tanker, til at 
fremelske sand human Følelse, at neddæmpe Hovmod, 
mildne Sorgen og gøre Sjælen resigneret. Dernæst op- 
tager han Spørgsmaalet om Rimets Anvendelse i Tra- 
gedien, som allerede Dryden for mere end 40 Aar siden 
havde behandlet i sin Essay of Dramatic Poesy. Addi- 
son drager i sin Anskuelse om dette Punkt en Parallel 
fra Aristoteles og begynder dermed for Alvor de i hans 
Kritiker stadig tilbagevendende Henvisninger til Stagiriten 
som Avtoritet, med de forskellige Variationer paa det 
atter og atter genkommende Aristotle observes. Han 
staar kraftig mod Benyttelsen af Rimet og sammenstiller 



' Works, II, 270. 

' I Spectator Nr. 446 angriber Addison i al Almindelighed paa 
Moralens Vegne Datidens Komedie. 

4* 

det engelske blank ver se, der synes ham særlig skikket 
for Tragedien, med det græske jambiske Versemaal, om 
hvilket Aristoteles havde bemærket, at det hyppig gled 
ind i det daglige Samtalesprog ; han udtaler, at en engelsk 
Tragedie i Rim er lige s^a absurd, som en Tragedie i 
Hexametre vilde have været paa Græsk eller Latin. Man 
vil se, at Addison her indtager samme Standpunkt som 
Dryden i sin senere Opfattelse af Dramaet, da han be- 
gyndte at trættes ved sin long-loved mistress, Rhyme, 
Og i Sammenhæng hermed vil man gennem disse fire 
Spectatorer som Helhed kunne se Addisom kaste et alt 
andet end venligt Blik til de « heroiske Skuespil », som 
Dryden havde bragt til Anseelse, men som ogsaa han 
tilsidst kededes ved. Barnet er ikke nævnt ligefrem ved 
dets egentlige Navn, men der kan dog næppe være 
Tvivl om, hvad der menes. Addison drager til Felts 
mod Tragediens Svulst og Bombast og bebrejder de 
engelske Digtere, at de altfor ofte blæse det poetiske 
Udtryk op og behænge det med glimrende og glitrende 
Ornamenter, uden at den Følelse, som skulde ligge bag- 
ved, i Storhed og Kraft svarer dertil. Og paa den ham 
ejendommelige lune, ironiske Maade, der ellers saa godt 
som aldrig forfrisker hans kritiske Artikler, gaar han løs 
paa det rent ydre sceniske Apparat, som udgjorde et 
Punkt i Drydens Program for de heroiske Skuespil. 
Naar en Forfatter vil forfærde sit Publikum, — hedder 
det omtrentlig hos Addison — lader han det tordne, vil 
han gøre Tilskuerne melankolske, lader han Skuepladsen 
blive mørk. Den almindelige Maade at lave en Helt paa 
er at give ham en uhyre Fjerbusk paa Hovedet, saa der 
ofte er større Afstand fra riagen opad end ned til Fod- 
saalen, og trods alle Heltens Forsikringer om sin Be- 
kymring for sin elskede, sit Land eller sine Venner ser 
man dog let, at hans største Omsorg er den, at han 

ikke skal komme til at tabe Fjerbusken. Og som 
Heltenes Storhed kendes ved denne Tilvæxt paa Hovedet, 
saaleties udtrykkes Fyrstinders Storhed ved en Tilvæxt 
paa Halen, — ved deres fejende Slæb. Hvad allerede 
Philip Sidney havde gjort sig lystig over, Fremstillingen 
af store Skarer paa Scenen ved nogle faa Statister, ^ 
rammes atter her af Addisons Ironi: to — tre Maskinfolk 
sammen med to Lysepudsere og nogle faa Dragere i 
røde Frakker kunne fremstille over et Dusin Legioner. 
Ikke heller er han nogen Ynder af Trommer og Trom- 
peter og Hurraraab paa Scenen; Larmen heraf, siger 
haii, er undertiden saa stærk, at naar der staar et Slag 
paa Teatret i Haymarket, kan det høres ved Charing 
Cross. Som Middel til at frembringe Skræk hos Til- 
skuerne (den ene af de to Følelser, som Tragedien i 
Følge Aristoteles væsentlig skal fremkalde) raader 
Digteren — vedbliver Addison ironiserende — foruden 
over Torden og Lynild, særlig over Genfærd, der navn- 
lig gøre Virkning, naar de vise sig i blodig Skjorte. 
«Et Genfærd har meget ofte reddet et Stykke, skønt det 
ikke har gjort andet end spankuleret tværs over Scenen 
eller steget op gennem en Revne i den og sunket ned 
igen uden at sige et Ord.» Dog tager x\ddison sine 
Forbehold og nævner exempelvis Aandescenen i « Hamlet » 
som et Mesterværk i sin Art. Til Frembringelsen af 
Medlidenhed (den anden af Aristoteles' s tragiske Hoved- 
følelser) er Lommetørklædet det ypperste Middel, ligesom 
man ogsaa med Held har benyttet en fortvivlet Moder 
med et Barn ved Haanden. 



' « — In the nuan-time, two Armies flye in, represented with foure 
swords and bucklers, and then what hårde heart will not receitie it for a 
pitched fieide. • (Sidney: An Apologie for Poetrie, Edw. Arber s Reprint, 
1869, P. 64). 

Med nogle faa Linjer nævner Addison i Forbi- 
gaaende, hvad der gik under Navn af Tragi - Komedie, 
d. V. s. et Drama, som ved Siden af den tragiske 
Hovedhandling indeholdt komiske Partier. Et Skuespil 
af den Art har klart nok sin fulde kunstneriske Be- 
rettigelse; det brede menneskelige Grundlag, hvorpaa 
Dramaet udfolder sig, har Rum nok for alle Ytrings- 
former af Livet; er der nogen Art af Poesien, der til 
Motto kan tage nil humant alienum, saa er det Dramaet. 
Men betegnende nok erklærer Addison, der i adskillige 
Punkter var den regelrette engelske Klassicismes kritiske 
Repræsentant, Tragi- Komedien for en af de unaturligste 
Opfindelser, der nogensinde er faldet en Digter ind. ^ 

Endelig maa jeg dvæle lidt ved Addisons Omtale af 
Begrebet den poetiske Retfærdighed. Dette Begreb har 
han i Begyndelsen af Nr. 40 gjort til Genstand for nogle 
ikke meget dybtgaaende Betragtninger. Hans Opfattelse 
her er denne, at det ikke bør gælde som eneste Norm, 
at Straf og Belønning afpasses nøjagtig efter de drama- 
tiske Personers etiske Værd, at saaledes ikke altid Dyden 
bør ende lykkelig; thi dels rammer baade godt og ondt 
alle Mennesker her i Verden, dels svækkes den Skræk 
og Medynk, Tragedien skal vække hos Tilskuerne, naar 
det forud vides, at Dyden gaar sejrrig ud af Kampen, 
og endelig have Oldtidens Digtere ikke altid overholdt 
nogen saadan Fordring om poetisk Retfærdighed, Addi- 
son selv var tilbøjelig til at foretrække den ulykkelige 
Udgang, — hvad han praktisk gav Beviset paa i sin 
Tragedie Cato, Det er lidt vanskeligt saaledes i al Al- 
mindelighed at tale om slige Spørgsmaal, navnlig paa 
et saa løst Grundlag som her. Som ren almen Sætning 



' Works, II, 309. — Dryden tog som Neander i sin 9 Essay of 
Dramatic Poesy Digtarten i Forsvar {Works, XV, 338—39). 



55 

kan man vel slaa fast, at den endelige Skæbne, der 
rammer Dramaets Personer, bør fremgaa som et forholds- 
mæssigt Produkt af de Betingelser, hvorpaa deres Liv 
beror, og de Vilkaar, under hvis Indvirkning det kommer. 
Ligesom Begrebet Retfærdighed er af etisk Art, saa- 
ledes ville de, der holde paa en stræng Gennemførelse 
af den poetiske Retfærdighed, være tilbøjelige til ude- 
lukkende at se de Betingelser, hvorpaa den dramatiske 
Persons Liv beror, fra et etisk Synspunkt og dømme og 
fordre Dommen exekveret efter en Formel som denne: 
saa meget godt fortjener saa megen Belønning, saa 
meget ondt saa megen Straf. Det kunde synes, som om 
Addison væsentlig saa Sagen fra et andet Synspunkt end 
det etiske, idet han — foruden at pege paa Dramaets 
kunstneriske Økonomi og de gamles Avtoritet — ud- 
trykkelig fremhæver, hvad der efter Naturens Gang sker 
i Verden. Dette Synspunkt fastholdes imidlertid ikke, 
da The Spectator Nr. 548 en Snes Maaneder senere, 
efter at Spørgsmaalet i Mellemtiden var bleven gjort til 
Genstand for andre Kritikeres Behandling, genoptog det 
i en Artikel i Form af et indsendt Brev, der udtrykkelig 
henviser til Nr. 40 og maa betragtes som et Korrektiv 
til dette Nummer, Den paagældende Artikel, der, hvad 
enten den er skrevet af Addison eller ej, ' dog sikkert 
har haft hans Billigelse, hævder, at den absolute Dyd 
ikke existerer, at det fuldkomneste Menneske i og for 
sig har begaaet Brøde nok til at retfærdiggøre hvilken 
som helst Ulykke, han rammes af, at der derfor hos den 
bedste og største vil kunne findes en Blottelse, som 



' Prof. Henry Morley mener, at Addison utvivlsomt er For- 
fatteren (se Morleys Udgave af *The Spectator*^ P. 779, Noten). I 
Bohn's Udgave af Addisons Værker er Artiklen ikke optaget. 

Digteren kan bruge til at fremkalde og retfærdiggøre 
Straffen. 

En af Grundene til, at Spectator Nr. 548 atter be- 
rørte Spørgsmaalet om den poetiske Retfærdighed, var 
sikkert Udgivelsen af en Bog af John Dennis: An Essay 
on the Genius and Writings 'of Shakespear: With Some 
Letters of Criticism to the Spectator (London 171 2). 
Dennis, der var 15 Aar ældre end Addison, havde den 
Gang vundet et vist Navn, baade som poetisk og kritisk 
Forfatter. Han synes at have været en noget pirrelig 
og knarvorn, men tillige ærlig- hensynsløs Karakter. Af 
et af Brevene i ovennævnte Skrift fremgaar det, at han 
paa en eller anden Maade maa have opfattet følgende 
to Linjer af hans egen Oversættelse af en af Boileaus 
Satirer, som Addison sikkert i al Uskyldighed citerer i 
Spectator Nr. 47: 

Thus 07ie fool lolls his tongue out at another, 
And shakes his empty noddle at his brother 

som rettede mod ham selv af Addison ; ^ han harmes 
over, at ikke andre af hans Arbejder ere blevne citerede 
tidligere ved mere passende Lejligheder og insinuerer — 
ganske ugrundet — et Plagiat efter sig fra Addisons Side.^ 
Dennis var en af de faa, der protesterede mod Berettigelsen 
af det Bifald, Spectator havde vundet; han lykønsker ironisk 
sin « kære Ven » til den exempelløse Lykke, han har gjort 
ved i Løbet af tre Aar at erhverve sig større Ry, end 
Milton har formaaet i halvtreds eller Shakespeare i hun- 



' Se Pag. 423 — 24 i Dennis: « Original Letters, Famtliar, Moral 
and Criticah (London 1721). I denne Bog, der her benyttes til at 
citere efter, findes Dennis' s to første Breve til *The Spectator* fra 
hans førnævnte « Essay on the Genitis and Writings of Shakespear* 
genoptrykte. 

^ « Original Letters*^ 420 — 28. 

drede, og han spaar ham, at hvis han vil blive ved med 
sin Virksomhed endnu i tre Aar, vil han gøre sig lige 
saa fortjent som alle baade gamle og moderne Moralister 
tilsammen. ^ Senere, da Addisons Tragedie Cato ved 
Opførelsen vandt saa stærkt Bifald, skrev Dennis en ud- 
førlig, meget fordømmende Recension over den, Remarks 
upon Cato, a Tragedy (London 171 3),* i hvilken .der 
ogsaa leveres kraftige Sidehug til Addisons kritiske 
Virksomhed, hvoraf en Del betegnes som « falsk og af- 
skyelig Kritik. 2> 

I det Brev af Dennis s Essay on the Genius and 
Writings of Shakespear , der imødegaar Spectator Nr. 40, 
har han — og paa Grund af det vage og ubestemte i 
Ræsonnementerne var han berettiget dertil — forstaaet 
Addison, som om han, hvor han talte om Dyden, mente 
den absolute Dyd, og han anfører Aristoteles' s Avtori- 
tet^ som Støtte for sin Paastand, at den poetiske Ret- 
færdighed krænkes, hvis denne Dyd rammes af Ulykke 
i Dramaet. Vi have set, hvorledes Addisons Anskuelse 
senere ændredes eller fremsattes tydeligere og derved 
nærmedes til Dennis's, som havde indskærpet Aristote- 
les's Raad at vælge den tragiske Helt imellem den ab- 
solute Dyd og den absolute Last. * Endnu en Ind- 
rømmelse eller Forklaring blev der gjort fra Spectator s 
Side: da Nr. 548 optryktes i dets syvende Bind, blev 
der føjet nogle Linjer til, hvori det værgede sig mod 



' oi Original Letter s ^».^ 429. 

^ Hans « Remarks* suppleredes senere med a Letters upon the 
Sentiments of the iwo first Acts of Cato* (« Original Letters, Familiar, 
Moral and Critical*, P. 303 — 57.) 

^ Se «Poétique ctAristote, tråd. par Barthélemy Saint- Hilair e^ , 
Chap. XIIL 

* «i Original Letters, Familiar, Moral and Critical», P. 415. — 
^Poetique d'Aristote,* Ch. XIII, § 6. 

den Forestilling, at det skulde mene, at et Dramas 
onde Personer skulde have Lov til at slippe ustraffede 
fra det. Nogen Forskel blev der imidlertid tilbage 
mellem de to Anskuelser. Dennis er baade efter den 
her omtalte Artikel og efter Ytringer i de førnævnte 
Remarks upon Cato skrappere og mere nøjeseende med 
Hensyn til en smaalig Afvejen af de Straffe og Be- 
lønninger, Digteren, i Følge hans Opfattelse, har at til- 
dele sine Personer. Denne Opfattelse betingedes ved det 
Ræsonnement, Dennis anvendte lige over for Dramaet. 
Den dramatiske Digter skal i Følge hans Anskuelse 
indskærpe Læren om et retfærdigt guddommeligt For- 
syn, dette slaas fast som en Grundsætning. Den til- 
syneladende Uretfærdighed, der her paa Livets Scene 
kan vise sig, idet de skyldfri lide og de slette triumfere, 
henvises til endelig og retfærdig Afgørelse i et Hin- 
sidigt. Mea de digteriske Personers Existens er ind- 
skrænket til Omfanget af selve Dramaet, og derfor maa 
den guddommelige Retfærdighed her efterlignes af den 
poetiske ved, at Last og Dyd umiddelbart og i rigtig 
Afmaaling følges af Straf og Belønning. * Ganske vist 
har Deniiis her grebet noget dybere ned i Spørgsmaalet 
end Addison; men begge — og især Dennis — begaa 
den Fejl at overse det rent naturlig psykologiske, der 
for Digteren har saa megen Tillokkelse, til Fordel for 
etiske eller religiøse Dogmer. 



* <i Original Letters*, P. 414; ^Remarks upon Cato», 15 — 16. 

Et Træk, der særlig bør mærkes i Addisons kritiske 
Virksomhed, og som geraader hans naturlige Sans for 
Poesi til Ære, er, at han mere" end et halvt Aarhun- 
drede, før Thomas Percy udgav sine Reliqtus of Ancient 
English Poetry, peger paa de Skatte, Landet ejede i 
sine gamle Folkeviser. Han gjorde dette i Spectator 
Nr. 70, 74 og 85, hvor han i rosende Udtryk hen- 
ledede sit Publikums Opmærksomhed paa de gamle Bal- 
lader og særlig omtalte Chevy-Chase og The Children 
in the Wood. Den sidste Folkevise er den mest moderne 
af de to (fra det 17de Aarhundrede) og den i poetisk 
Henseende mindst værdifulde: den er ingenlunde fri for 
sødladen Sentimentalitet og kedsommelig Moraliseren. 
Balladen om Chevy-Chase foreligger i to Versioner: en 
fra omtrent Midten af det 15de Aarhundrede og en 
omkring Aaret 1600. Den første staar i rytmisk Hen- 
seende langt tilbage for den sidste: Versene falde haarde 
og knudrede, eller Rytmen forsvinder undertiden aldeles. 
Til Gengæld vil man paa flere Steder i den ældre Redak- 
tion kunne finde en djærvere og mere malende Kraft i 
Udtrykket end i den yngre. ^ Den ældste af de to Ver- 



* Smlgn. f. Ex. disse Linjer i den ældre Version: 

With that ther cam an arrowé hastely 
Forthe off a migktie wane. 

sioner har Addison næppe kendt; det er den yngste, 
han omtaler. Dennes Tilblivelse sætter han længere til- 
bage i Tiden, end den i Virkeligheden hører hjemme. 
Han citerer Philip Sidneys Ytringer i Apologie for 
Poetrie: ' hvorledes han aldrig hørte den gamle Sang^ 
om Percy og Douglas, uden at hans Hjerte sattes i 
stærkere Bevægelse end ved Trompeten^Lyd, skønt den 
med grov Stemme og uden ordentligt Foredrag {^with 
no rougher voyce, then rude stilen) blev sunget af en 
eller anden blind Spillemand, og skønt den var dækket 
med en barbarisk Tidsalders Støv og Spindelvæv. Disse 
Sidneys Ord, hvilke Addison fejlagtig anfører som gæl- 
dende den yngre Version, ere udtalte om den ældre; 
thi Sidney var død, da den Form af Balladen, som 



Hit hathe strekene the yerle Duglas 
Tn at the brest bane. 

Thoroue lyvar and longs bathe 

The sharp arrowe ys gane, 
That never after in all his lyffe days, 

He spayke mo wordes but ane, 
That was, Fyghte ye, tny merry men, whyllys ye may. 

For my lyff days ben gan 

med følgende i den yngre: 

With that, there came an arrow keene 

Out of an English dow, 
Which struck Erle Douglas to the heart, 

A deepe and deadlye blow: 

Who never spake more words than these. 

Fight on, my merry men all; 
For why, my li/e is at an end; 
Lord Percy sees my fall, 
(Thomas Percy: Reliques of Ane. Engl, Poetry, ed. by Walford, P. 43 

og 133) 

* Arber's Reprint, P. 46. 

Addison benytter, blev til.^ Naar derfor Addison i 
Spectator Nr. 74 opponerer mod Sidneys Ord om Bal- 
ladens raa Form, faa begge Kritikerne for saa vidt Ret, 
som de hver for sig talte om en forskellig Version af 
Folkevisen. 

Hvad der berørte Addison sympatetisk i disse Folke- 
viser, var deres Sandhed i Skildringen, deres jævne 
Naturlighed, deres Simpelhed og Enfold i Tanke og 
Følelse, uden søgte Udtryk og kunstlede Vendinger.^ 
Jeg har tidligere i denne Afhandling søgt at drage en 
Parallel mellem Addisons og Wordsworths Temperamenter. 
Det turde næppe være for meget vovet her at fortsætte 
Linjerne over paa Omraadet for deres æstetiske Sym- 
patier. Addisons Hævden af det simple og naturlige, 
det jævne og enfoldige har sit tilsvarende hos Words- 
worth, baade i hans poetiske Produktion og i hans æste- 
tiske Teorier. Et Digt som P'olke visen om The Children 
in the Wood, der voldte Addison a most exquisite pleasure, 
er beslægtet med en hel Afdeling af Wordsworths Digte, ^ 
som denne formede efter bestemte Teorier med bevidst 
Stræben; og Wordsworth daterer den engelske Poesis 
Genfødelse fra Thomas Percys Balladesamling, "* hvori 
begge de af Addison priste Digtninge fik Plads. Dog 
bør det tilføjes, at der i Betragtningen af det poetiske 
Udtryk var en Forskel mellem de to. Det digteriske 
Udtryk i The Children in the Wood forekom Addison 
fattigt og ringe indtil det foragtelige; han krævede større 



* Morley's Udg. af <iThe Spectator*^ P. 114, Note. 

* Man mærke saadanne karakteriserende Udtryk af Addison som 
disse- vPaintings of nature* ^ vPlain, simple copy of nature», «Majestic 
simplicity, «Simplicity o/ thought», *Sentintents genuine and unaffected*. 

' Man sammenligne det f. Ex. med ^Lucy Gray». 

* *For our own Country, its Poetry has been absolutely redeemed by 
it». (Wordsworth: Poetical Works, 1 83 2, I, 334). 

og fornemmere Værdighed af Poesien, medens det netop 
hørte til Wordsworths Teorier at benytte det jævne 
Dagligsprog som Grundlag for al poetisk Tale. Og 
dette er en Forskel, ikke alene mellem to Individer, 
men mellem to Tidsaldre (jvf. foran S. 23). 

Fortjener nu end Addisons Følelse for det poetisk 
ægte, det simple og ukunstlede i disse gamle Folkeviser 
al Ros og Anerkendelse, saa var det en noget ejen- 
dommelig Maade, hvorpaa han søgte at indprente sine 
Læsere disse Balladers Værd. Addison havde en For- 
nemmelse af, at han stod temmelig ene i sin Tid med 
sin Beundring for Folkets gamle Sange, og det gjaldt 
saa for ham om at opstille Avtoriteter, hvortil han lige 
over for Publikum — og man kan tilføje: ogsaa lige 
over for sig selv — kunde støtte sig i sine Anskuelser. 
I rent ydre Henseende peger han paa Mænd som Ben 
Jonson, Sidney, Dryden, Moliere, der havde haft samme 
Sympatier som han. I sin kritiske Behandling benytter 
han en lige saa aandløs og nøgtern som i og for sig 
lidet bevisende Metode. Han tager Digtere, som hele 
den litterære Tidsaand anerkendte, som vare dens Alfa 
og Omega, Homer, Virgil, Horats, piller Stump for 
Stump ud af dem, lægger tilsvarende Stykker af Folke- 
visen ved Siden af og siger: se, dette Vers af Folke- 
visen svarer i Tanke og Aand til disse Linjer af 
Klassikerne, altsaa er Folkevisens Poesi af første Rang. 
Sangen om Chevy-Chase jævnføres næsten helt igennem 
paa denne Maade med Virgil. Linjerne: 

Earl Douglas on a milk-white steed, 

Most like a baron bold. 
Rode foremost of the company, 

Wkose armour shone like gold 

stilles sammen med følgende af Æneiden: 

Turnus ut antevolans tardum præcesserat agmen, etc. 

Vidisti, quo Turnus equo, quibus ibat in armis 

Aureus — . 

« 
Der citeres af Folkevisen de tre Vers : 

Our English archers bent their bows, 
Their kearts were good and true; 

At the first flight of arrows sent, 
Full threescore Scots they slew. 

They do se d full fast on every side, 

No slackness there was found; 
And many a gallant gentleman 

Lay gasping on the ground. 

With that there came an arrow keen 

Out of an English bow, 
Which struck Earl Douglas to the heart 

A deep and deadly blow. 

Og Addison tilføjer saa denne særdeles aandfulde Be- 
mærkning: »Æneas blev saaret paa samme Maade af 
en ubekendt Haand midt i en Underhandling. 

Has inter voces, media inter talia verbet, 
Ecce viro stridens alis allapsa sagitta est, 
Incertum qua pulsa manu — .» ^ 

Og paa lignende Maade fortsættes der næsten overalt. 

Men selve det at pege paa Poesien i Folkets gamle 
Ballader var en Handling, der laa forud for Addisons 
Tid, og som der krævedes et vist Mod til at udføre. 
Denne Handling skulde da heller ikke gaa upgatalt hen. 



Works, n, 386. 

Der findes i John Dennis's Original Letters, som udkom 
1 72 1, to Aar efter Addisons Død, en lille Afhandling i 
Brevform (Pag. 166 flg.), der imødegaar de to Artikler 
af The Spectator (Nr. 70 og 74), hvori Chevy-Chase om- 
tales. Om denne Afhandling havde v^ret trykt før, 
eller om den første Gang saa Lyset i ovennævnte Brev-, 
samling, ved jeg ikke; i ethvert Tilfælde er den, at 
slutte efter dens Begyndelsesord, skrevet ganske kort 
efter de Addisonske Artiklers Fremkomst, i Foraaret 
171 1. Det Syn, Dennis havde paa Folkevisen, karak- 
teriseres allerede tilstrækkeligt ved en gentagen Beteg- 
nelse af Sangen om Chevy-Chase som <Lold Dogreh. 
Mod de Avtoriteter, som Addison opstiller, sætter Dennis 
Udtalelser af Horats, Boileau og især Rapin. Lige over 
for Addisons Fremhæven af Balladens Simpelhed hævder 
Dennis, at Simpelhed i Tanke vil sige, at Tanker og 
Forestillinger naturlig hæve sig ud af det foreliggende 
Æmne og staa i det rette Forhold dertil; og det er 
hans Mening, at Balladen i saa Henseende helt igennem 
bærer Præg af Forfatterens Vanmagt. Med Hensyn til 
Udtrykkets Simpelhed gælder det samme: Udtrykket 
maa staa i det rette Forhold til Ideerne og Tankerne; 
naar de ere store, skal Udtrykket være grandiost; den 
mest pompøse Veltalenheds Pragt kan i visse Tilfælde 
være lig med Simpelhed i Stilen; og den, der ved store 
Æmner ikke gør Udtrykket lidenskabeligt, billedrigt og 
klingende, han viser, ikke Simpelhed i Stilen, men Af- 
magt. Den Lidenskab, Digteren i Følge Dennis skal 
opvække, har han to Midler til at fremkalde: et dri- 
stigt, billedrigt Sprog og harmonisk klingende Rytmer, 
og af disse Midler er Billedrigdomraen det betydeligste. 
Man mærke som karakteristisk saavel for Dennis som 
for Tiden den stærke Vægt, han lægger paa Fordringen 
til Poesien om Billedrigdom (<^< Figur ativeness>^); han havde 

ingen Følelse for den Virkning, som den simple og 
ligefremme Gengivelse af noget set eller følt kan have, 
eller vel snarere: han vilde kalde dette, ikke Poesi, men 
Prosa. Opsummeringen af hans Dom over Chevy-Chase 
kommer derfor ogsaa til at lyde: « Skønt Æmnet for 
denne Sang er ædelt, er det, da der ingen Billedrigdom 
(mothing figurative >^) er i den, følgelig klart, at der 
intet stort, intet ædelt er i den, ingen Pragt, ingen Fart, 
intet malende, ingen Poesi »J Med Hensyn til det poetiske 
Udtryk var dog, naar alt kom til alt. Forskellen mellem 
Dennis's og Addisons Anskuelser næppe synderlig stor. 
Jeg har foran anført Addisons Mening i saa Henseende 
om Tke Children in the Wood, og han vilde vistnok 
gerne underskrive Sætninger som følgende af Rapin, 
hvilke Dennis i sin Afhandling citerer som Avtoritets- 
Støtter for sin Opfattelse: -^Diktionen bør være ophøjet 
og glimrende, det er dens fjerde Egenskab; thi alt det, 
der er almindeligt og dagligdags i Udtrykkene, er ikke 
passende for den. Der fordres Ord, som intet lavt og 
vulgært have ved sig, en ædel og pragtfuld Diktion, 
stærke Udtryk, levende Farver, dristige Træk . . . Dik- 
tionens femte Egenskab er, at den skal være velklin- 
gende for at vedligeholde denne ophøjede og majestæ- 
tiske Mine, hvoraf Poesien betjener sig, og for at ud- 
trykke al den Kraft, al den Værdighed, der hører til 
de store Ting, som den udtaler. Den kan kun bruge 
Udtryk, skikkede til at fylde Munden (<i^des termes propi^e s 
a remplir la bouchei>) og til at tilfredsstille Ørerne for 
at naa dette vidunderlige, som den søger i alle Ting».^ 
Men medens Teorier som disse, fremsatte i al ubestemt 
Almindelighed, kunde gøre en Kritiker som Dennis blind 



' 1 0riginal Letters, Familiar, Moral and Criticah, P. 185. 
'^ ^Original Letters*, P. 183. 

5 

for Poesien, hvor den ikke fandtes i Former, der stem- 
mede med det fastsatte Skema, saa beholdt Addison, 
trods sine kritiske Fordomme, en instinktmæssig, ren 
poetisk Sans, der kunde bringe ham til at lytte, naar 
Poesiens Sprog lød ti! ham, simpelt og jævnt. 

Dennis tog noget tungt paa sin Opposition mod 
Addisons Lovprisning af Folkekvadene. Der var en ung, 
26aarig Læge, William Wagstaffe, som tog Sagen lettere 
og lystigere. Wagstaffe, der synes at have været et 
friskt og godt, men ustadigt Hoved, udgav 171 1 anonymt 
en lille Piece paa 24 Oktavsider: A Comment upon the 
History of Tom Thumb, Denne Kommentar til Visen 
om Tommeltot er en ret vittig Parodi paa Addisons 
Kritik over Chevy-Chase og The Children in the Woody 
hvor den gennemførte Paavisning af Parallelsteder i 
Tommeltot-Kvadet med Passager hos Oldtidens Forfattere 
med Virgil i Spidsen rammer Addisons aandløse Jævn- 
føren med de klassiske Avtoriteter skarpt og sikkert. 
Ogsaa Addisons Stil og Arten af hans Tanker, der saa 
* ofte glide ud i trivielle loci communes, træffer Wagstaffe 
godt i sin parodiske Efterligning. Saadanne Sætninger 
af Addisons Kritik, som han særlig har villet gøre lat- 
terlige, har han med Kursiv-Tryk indflettet i sin Kom- 
mentar over Tommeltot- Visen paa Steder, hvor Om- 
givelserne lægge et komisk Anstrøg over dem. Som 
Prøve paa Satiren anfører jeg nogle Steder. Det hedder 
S. 5: «Der er en Mangfoldighed af Hændelser, spredte 
gennem hele Rækken af dette historiske Digt, der volde 
en behagelig Fornøjelse og Overraskelse, og ere saa- 
danne , som Virgil selv vilde have berørt, dersom den 
samme Historie var bleven fortalt af hin guddommelige 
Digter, nemlig hans Falden i Buddinge Skaalen og andre, 
hvilke vise denne lille Helts Mod og Standhaftighed, 
Uforfærdethed og Sjælsstorhed midt i de største Farer, 

der paa. nogen Maade kunde overgaa ham, og som 
ere Menneskelivets uundgaaelige Ledsagere ». Senere 
hen citeres følgende Vers af Tom Thumb\ 

Whereas about a Christinas time, 

His Father an Hog had kilVd, 
And Tom to see the Pudding made, 

Fear that it should be spiWd; 
He sat, the Candle for to Light, 

Upon the Pudding-Bowl: 
Of which there is unto ihis Day 

A pretty Pastime told: 

For Tom fell in — , 

og der tilføjes: «Maaske kunne nogle mene, at det er 
vor Helt uværdigt at nedlade sig til en saa ringe Be- 
skæftigelse, som Digteren her har paalagt ham : at holde 
Lyset, og at det altfor meget ligner en Spidsborger 
eller en Pottekiger, som Kvinderne kalde det; men der- 
som vi betænke den Lydighed, der skyldes Forældre, 
saaledes som ' vor Forfatter utvivlsomt gjorde, og de 
trykkende Forhold, disse Folk led under, kunne vi ikke 
andet end beundre hans redebonne Føjelighed i, hvad 
der paa ingen Maade kunde være behageligt for hans 
Tilbøjeligheders heroiske Retning, og bemærke, hvilket 
fintfølende Hensyn han tog til sin Familjes Velfærd, 
idet han drog den yderst tænkelige Omsorg for 
Bevarelsen af Svine-Buddingen. Og hvad kan være 
mere mærkværdigt? Hvad kan hæve Medynkens og 
Medlidenhedens Følelser til en højere Grad end at se 
en Helt falde i saadan en uforudset Ulykke i den 
hæderlige Udførelse af sin Pligt? Dette stemmer visselig 
med Tænkemaaden blandt Oldtidens Digtere og er 
noget, som. en godhjertet Læser ikke kan andet end 

5* 

blive rørt over^ (S. 12 — !3). Man vil kunne se, hvo; 
godt Parodien ramte Tonen i det parodierede, ved til 
Sammenligning med det nys citerede at læse Linjer so 
disse af Addisons Kritik: «Hvad kan være større en( 
baade Tanken og Udtrykket i denne Stanze? 

To drive the deer with hound and horn 

Earl Percy took his way: 
The child may rue that is unborn 

The hunting of that dayl 

Denne Maade at betragte de Ulykker, som dette Sla^ 
vilde bringe over Efterkommerne, ikke alene over dei 
som fødtes umiddelbart efter Slaget og mistede den 
Fædre i det, men ogsaa over dem, som omkom i frem-] 
tige Slag, der tog deres Oprindelse fra denne Strid] 
mellem de to Jarler, er vidunderlig smuk og stemmer ■ 
med Tænkemaaden blandt Oldtidens Digtere ».^ — Som 
Exempel paa Wagstaffes Parodieren af Addisons Jævn- 
føringer med de gamle Klassikere anfører jeg følgende: 
«Den næste Sang om Dystløbene og Turneringerne ligrter 
meget femte Bog af Virgil, og skønt vi ikke kunne for- 
mode, at vor Digter nogensinde har set den Forfatter, 
kunne vi dog tro, at han blev ledet til næsten de samme 
Vendinger ved den samme Art poetiske Genius og de 
samme Skildringer efter Natur en. "^ 



' Works, II, 385. 

'^ Jvf. hos Addison: « — Jeg skal citere adskillige Vendinger af 
den \Chevy-Chase\^ i hvilke Tanken er ganske den samme som, hvad 
vi træffe i adskillige Vendinger af Æneiden; ikke at jeg deraf vilde 
slutte, at Digteren (hvem han end var) foresatte sig nogen Efterligning 
af hine Vendinger, men at han blev ledet til dem i Almindelighed ved 
den samme Art poetiske Genius og ved de samme Skildringer efter 
Naturen«. {Works, II, 384). 

Now he with Tilts and Tournaments, 

Was entertained so, 
That all the rest of Arthur s Knights 

Did hint much Pleasure show; 
And good Sir Lance lot of Lake, 

Sir Tristram and Sir Guy, 
But none like to Tom Thumb 

For Acts of Chivalry. 
Longeqve ante omnia Corpora Nisus 
Etnicat — . 

Og atter: 

Post Elymus subit, et nunc tertia palma Diores, 
In Honour of which noble Day, 

And for his Lady s Sake, 
A C hallenge in King Arthur s Cour ty 
Tom Thumb did bravely make. 
Talis prim,a Dåres capmt altum in proelia tollit, 
Ostenditque humeros latos, alternaque lactat 
Brachia portendens, et verberat Ictibus auras, 
Quæritur huic alius: — 

^Gainst whom those noble Knights did run. 

Sir Chion and the rest, 
But, still Tom Thumb with all his Might 
Did bear away the best. 
Et.primum, ante omnes victorem appellat Acesten. 

Paa samme Tid, vor Digter viser en rosværdig Forkær- 
lighed for sin Helt, fremstiller han Sir Lancelot paa en 
Maade, der ikke er upassende for saa kæk og tapper 
en Ridder. 1 



' Jvf. hos Addison: «Paa samme Tid, som vor Digter viser en 
rosværdig Forkærlighed for sine Landsmænd, fremstiller han Skotterne 
paa en Maade, der ikke er upassende for saa kækt og tappert et 
Folk». {Works, II, 376). 

Af last Sir Lcaurlot of Loke 

In manly sort camu im 
And ivitk tkis stomi and kardy Knight 
A BaMe to begin, 
Huic contra Æmas, speculatus in agmine longo 
Obi^ius ire parat — 

UTucA made t/u Courtiers all aghast, 
Obstupuere animi — .> ^S. i6 — 17). 

Denne Parodi har næppe været helt uden Virkning 
paa Addison. Det er interessant at bemærke, at da 
Addison gennemsaa Artiklen om The Children in the 
Woody før den indlemmedes i de samlede Oktavbind, 
var der blandt de Udtr>'k, han ændrede, netop et Par 
af dem, Wagstaffe havde parodieret; saaledes bleve 
Ordene: < Hændelserne voxe ud af Æmnet og ere saa- 
danne, som Virgil selv vilde have berørt, dersom den 
samme Historie var bleven fortalt af hin guddommelige 
Digter >, — en Passus, som Wagstaffe havde stillet i sin 
Parodis Gabestok (se foran S. 66) — ^ omskrevne til: 
c Hændelserne voxe ud af Æmnet og ere saadanne, som 
ere mest skikkede til at opvække Medlidenhed*.^ Det 
var imidlertid kun med Hensyn til det rent ydre, at 
Addison kunde ændre et og andet Udtryk ; sit Grundsyn 
paa Folkedigtningen forblev han tro. Og medens Wag- 
staffe faar Ret i sin Parodi, for saa vidt den sigter mod 
det trivielle og aandløse i Addisons Kritik, har han Uret 
i den Mangel paa Forstaaelse af Folkevisen, der ligger 
bag ved. 

Som endnu et Vidnesbyrd om den Stemning, Ad- 



* Works, n, 397 (her findes kun den reviderede Text, medens 
Morleys Udgave af « Tlu Spectator* — in casu P. 136 — ved en 
simpel Metode giver baade den oprindelige og den reviderede Text). 

disons Kritik over Folkesangene vakte, .anfører jeg nogle 
Strofer af et anonymt Digt paa et Dusin Kvartsider, 
der udkom 1712 under Titlen The British Censor. 
Digtet er skrevet i tarvelige Vers, af en Mand, der i 
det hele synes at have haft rigtigt Blik for Manglerne 
hos Addison, Mangel paa store, omfattende Tanker, 
Mangel paa Energi i Tankernes Gennemførelse, Hang 
til det common-place-dL^^igty det spidsborgerlige. Det 
hedder her, i Forfatterens Tiltale til «den britiske 
Censor » : 

Say, is it only This [thy confidence], or Zeal for Truth, 
That makes Thee kindly prompt each forward Youth: 
Makes Thee in each mishafd Performaftce find 
Conspicuous Beauties, to which all Mankind, 
(But thy sagacious Self) was wholly Blind? 
Thy wond^rous Comments shew thee wond'rous Wise, 
And Chevy-Chace exalts thee to the Skies! 

Two of Repute, (who once Judicious seem*d) 
That Reverend Ballad C tis confess'd) esteenCd; 
They saw per haps some beauteous Thoughts ar ise, 
Where untaught Nature, with some small Surprize 
Dds start, and pleasing Images express, 
In a mean, simple and unletter'd Dress: 
But cou'd they e'er discry that lofty Sence, 
That Majesty of Style, that Eloquence, 
Which thou (more penetrating far than they) 
Hast found so well, and dost so well Display I 
But in Respect of thy prodigeotis Pen, 
What Worth had Sidney or unlearned Ben? 
Poor bas h ful Souls! Woiid ever they have dar'd, 
The two chief Roman Bards fhave so compar*d? 
Horace looks down with joy ful Pride to see 
Himself so favour^d and extoltd by thee! 

The Mantuan too, (for Modesty renozvn'd) 
Blushes to be with stuh Applauses crown'd! 
S hall such Audaciousness unquestiorC d go? 
Shall everlasting Wit be treated so? (Pag. 6 — 7). 

Alt i alt vil man saaledes se, at Addison ikke kunde 
gøre Regning paa synderlig megen Sympati i sin Kær- 
lighed til Folkeviserne, at det var med god Grund, han 
frygtede for, at hans Mening om Chevy-Chase vilde tage 
sig lidt besynderlig ud i Publikums Øjne, og at han med 
lige saa god Grund kunde formode, at Læseren vilde 
tage det for Løjer, naar han talte om den Glæde, som 
Sangen om de to Børn i Skoven havde voldt ham.* 



' Works, II, 388, 396—97. 

Inden Addison skrev sine Artikler om Folkeviserne, 
havde han, som han senere en Gang selv udtrykker sig, 
underholdt Byen en Uge i Træk med en Afhandling om 
Vid fWitJ, 1 Det er en Række af sex Artikler i Num- 
rene 58 — 63 af The Spectator (Begyndelsen af Maj 17 n), 
og de have nogen Interesse for os som kastende Lys 
over hans almindelige litterære Smag og Aandsretning. 
Artiklerne falde i tre Afsnit: de fire første gennemgaa 
de forskellige Arter af uægte Vid, der havde været 
herskende i forskellige Perioder, den femte søger at be- 
stemme, hvad der maa forstaas ved sandt Vid, uægte 
Vid og den Mellemting, han kalder « blandet Vid», og 
endelig den sidste, Lørdagsartiklen, sammenfatter i en 
underholdende og sindrig Allegori i Form af et Drømme- 
syn Hovedpunkterne af, hvad der er blevet sagt i de 
foregaaende Numre. Det første Afsnit af disse Artikler 
var i det væsentlige et Angreb paa Aandløsheder og 
Pedanterier, som fra Tid til anden have bredet sig med 
Fordring paa at gælde for Aandfuldheder og Sindrig- 
heder, og Addison ansaa dette Angreb for saa meget 
mere nødvendigt, som han den foregaaende Vinter havde 
sporet Symptomer til, at denne daarlige Smag atter 



Works, III, 393. 



skulde blh-c herskcx^oe i den dannede Verden. Han 
gaar los poa den absurde Skik hos Okhidens Smaa- 
Aander at lade Veiselinjeraes Storrelse vexle, saa det 
oedskTe\-ne Vers i Form kom til at ligne en eller anden 
Figur: et Æg. et Par Vinger, en H\Tdeflojte osv., om- 
taler dernæst andre lignende Kunstst>kker, som For- 
fattelsen af Digte. h\-or A\-for satte en Ære i, at ét be- 
stemt Bogstav ikke forekom en eneste Gang, Udarbejdelsen 
af Anagrammer. Aknotstika os>'. og udtaler sig mod Slut- 
ningen misbilligende om Ordspil og Brandere. Alt dette 
staar i Addisons Ojne som uægte \Td i Modsætning til 
det sande. — Hans Definition af Begrd^et IVi/ er en 
videre Udvikling af nogle Bemærkninger, han adskillige 
Aar tilbage skre\' i de Noter, hvormed .han ledsagede 
sin fragmentariske Oversættelse af Ovids Metamorfoser 
\^Uoris, I, 150 — 51). Med Udgangspunkt og Støtte i 
Locke definerer han Wt/ som en saadan livlig Sammen- 
stillen <^ Sammenligning af Ideer, der frembringer Over- 
raskelse og Behag. Medens det sande Vid beskæftiger 
sig med Ideer, henvender det uægte \1d, i Følge Addi- 
son, sin Opmærksomhed paa rent ydre Ting: Bogstaver, 
Ord, Figurer, — og det blandede Vid s>'sler med en 
Sanmienstillen og Sammenligning dels af Ideer, dels af 
Ord. Med al sk>'ldig Ærbødighed mod Dryden afviser 
Addison dennes Definition af IVtt som Ordenes og Tan- 
kernes rette Forhold til den behandlede Genstand. ' Ved 
den nærmere Bestenmielse af B^rebet hævder Addison, 



' Det bestemte Sted hos Dryden, som Addison sigter til, er 
næppe den Passus af Fortalen til ^Albwm and AJbanius*^ der citeres af 
Prof. Morley som Kilden i hans Udgave af « TTu Spectator» (Pag. 102), 
men snarere følgende Linjer i Slutningen af Fortalen til « The State of 
Jnnocence and Fall of Man* : « — the d^tnition of wit . . . is onfy this: 
That it is a propriety of thoughts and wards ; or, in otker terms, thoughts 
and words elegantly adapted to the subject* {Works, V, 117). 

at Sandhed bør være den Grund, hvorpaa alt Vid hviler, — 
en Tanke, der i hans allegoriske Resumé er udtrykt ved, 
at Viddets Gud skrider frem paa højre Side af Sandheds- 
Gudinden, og at det er umuligt at se paa den første 
uden med det samme at faa Øje paa den sidste. Som 
han ved en tidligere Lejlighed {Spectator Nr. 35) har 
fremstillet Sandhed som Fader til sund Fornuft (good 
sense) og denne igen som Fader til Vid, saaledes om- 
taler han her, hvorledes Sandhed og sund Fornuft ind- 
skærpes af de franske Kritikere — han nævner Bou- 
hours og Boileau — og hævder, at det var disse 
Egenskaber, der gav de klassiske Forfattere den skønne 
og majestætiske Simpelhed, vi beundre hos dem. I 
Sammenhæng med dette Sværmeri for de klassiske For- 
fattere, der er saa udpræget hos Addison, men som 
ingenlunde altid er fri for at være et ydre Skolesværmeri, 
staar hans fortsatte Polemik mod, hvad han kalder for 
den gotiske Smag. Middelalderen var han ikke vel 
sindet imod, og den Tid, hvortil han hørte, var det i 
det hele ikke. Denne Tids Fanemærke var Klassicismen, 
og den kom til at indtage en kølig eller fjendtlig Hold- 
ning overfor den Periode, som havde gjort Ende paa 
den klassiske Kultur, hvis fuldgode Repræsentant den 
troede sig at være. I Addisons Øjne stod det romerske 
Panteon langt over en gotisk Domkirke. ^ Den gotiske 
Smag hørte for hans Forestilling hjemme paa det uægte 
Vids Territorium^ der, hvor Usandhedens Gudinde hersker, 
det Territorium, hvor Træernes Blomster ere dannede af 
Bladguld, Kniplinger og Ædelstene, hvor Kilderne risle 
i Operamelodier, hvor Hjorte og Vildsvin færdes i 
Bølgerne, medens Delfiner og Fisk tumle sig paa Bredderne 
og i Engene; paa dette Territorium staar Templet for 



Works, 111, 409. 

Kedsommelighedens Gud, bygget i gotisk Stil, og inde 
i Templet findes selve Guddommen, klædt som Munk, 
med en Bog i den ene Haand og en Rangle i den 
anden. ^ Digtere, der mangle Styrke og Evne til at 
gribe det simpelt naturlige, siger Addison, drives til at 
søge efter uvedkommende Forsiringer og Qvasi-Aandrig- 
heder; saadanne Forfattere ere i hans Øjne « Goter i 
Poesien, der, ligesom Arkitekturens Goter, ude af Stand 
til at naa de gamle Grækeres og Romeres skønne Simpel- 
hed, have forsøgt at udfylde dens Plads med alle en 
uregelmæssig Fantasis Udskejelser. » ^ En uregelmæssig 
Fantasis Udskejelser var det, som Addison i Kunsten 
forstod ved den gotiske Smag. ^ Det stemmede godt 



* Se Spectator Nr. 63. 

' Works, II, 361. 

■^ Efterfølgende humoristiske Skildring, der forekommer i en af 
Addisons Ta/Z^-Artikler {*The TatUr» Nr. 163, Works, II, 146—48) 
kaster yderligere Lys over hans Opfattelse af den gotiske Smag: Mr. 
Bickerstaffe fortæller, hvorledes han i Will's Kaffehus tiltales af For- 
fatteren Ned Softly, der vil læse nogle af sine Vers for ham og høre 
hans Dom om dem. Han fortsætter saa: * 

»Ned Softly er en meget nydelig Digter og en stor Beundrer af 
let flydende Linjer. Waller er hans Yndling; og da denne beundrings- 
værdige Forfatter har de bedste og daarligste Vers blandt alle vore 
engelske Digtere, har Ned Softly lært alle de daarlige udenad, hvilke 
han reciterer, naar Lejlighed gives, for at vise sin Læsning og pryde 
sin Tale. Ned er i Sandhed en rigtig engelsk Læser, ude af Stand 
til at nyde de store og mesterlige Træk i denne Kunst, men mærk- 
værdig fornøjet over de smaa gotiske Prydelser af epigrammatiske Ind- 
fald, Vendinger, Pointer og Ordspil, som ere §aa hyppige hos de mest 
beundrede af vore engelske Digtere og anvendes af dem, der mangle 
Geni og Styrke til, paa de gamles Maade, at fremstille Simpelheden i 
dens naturlige Skønhed og Fuldkommenhed. 

Da jeg fandt mig uundgaaelig indviklet i en saadan Samtale, var 
jeg besluttet paa at forvandle min Pine til en Fornøjelse og at more 
mig saa godt, jeg kunde, med saa højst besynderlig en Fyr. «De maa 
vide,» siger Ned, «fat den Sonnet, jeg vil læse for dem, er skrevet om 



med hans eget jævne, sunde og lidet sammensatte Na- 
turel at stille sig bekæmpende over for Tilbøjeligheder 
af den Art. Sund og jævn Fornuft, ikke for skarp og 



en Dame, som viste mig nogle Vers, hun selv havde forfattet, og som 
maaske er den bedste Digter i vor Tid. Men De skal høre den.t 
Derpaa begyndte han at læse som følger: 

Til Mira i Anledning af hendes uforlignelige Digt. 

Naar Lavrens Løv du straaler i 

og rører Lyren blødt og let, 
du synes Søster til de Ni. 

hvad heller Føbus skørteklædt. 

Mig tyktes, da din Sang du sang, 

(din Sang du sang ved Kunstens Smil), 

din Pen fra Amors Vinge sprang; 
thi ak ! den saarer som hans Pil. 

«Naa,» siger jeg, « dette er en lille Buket af Indfald, en hel 
Klump Salt: hvert Vers har noget pikant i sig; og saa er Pilen i 
sidste Linje sikkert saa nydelig en Braad i Halen paa et Epigram 
(for saadan tror jeg, Kritikerne kalde det), som nogensinde er faldet 
en Digter ind.» «Kære Bickerstaffe,» siger han, idet han ryster min 
Haand, »enhver ved, at De forstaar Dem paa disse Ting, og sandt at 
sige læste jeg Roscommons Oversættelse af Ho rats' »Digtekunsten« tre 
hele Gange igennem, før jeg satte mig til at skrive den Sonnet, som 
jeg har vist Dem. Men De skal høre den igen, og vær saa god at 
lægge Mærke til hver Linje i den, for ikke en af dem skal slippe 
uden Deres Bifald. 

•'Naar Lavrens Løv du straaler i.» 

»Det vil sige,» siger han, »naar du har din Krans paa, naar du 
skriver Vers.« Hertil svarede jeg: »Jeg forstaar Deres Mening: en 
Metafor !» « Netop, » sagde han og gik videre: 

«Og rører Lyren blødt og let.» 

«Vær saa god at lægge Mærke til, hvor dette Vers glider; der er 
næppe en Konsonant deri: jeg drog Omsorg for at lade det bevæge 
sig paa Liquida. Sig mig Deres Mening om det.» «I Sandhed,« 

ikke for fin, var en Egenskab, der var udpræget i hans 
egen Natur, og som han satte Pris paa, hvor han fandt 
den andet Steds. Og der var i dette hos ham noget 



sagde jeg, «jeg anser det for lige saa godt som det foregaaende.« 
•Det glæder mig meget at høre Dem sige det,» siger han, trmen pas 
nu paa det næste: 

«Du synes Søster til de Ni.» 

•Det vil sige,» siger han, «Du synes Søster til Muserne; for hvis 
De ser efter i Oldtidens Forfattere, vil De finde, at det var deres 
Mening, at der var ni.» «Jeg erindrer det meget godt,» sagde jeg; 
«men vær saa god at gaa videre.« 

•Hvad heller Føbus skørteklædt.» 

«Føbus,» siger han, «var Poesiens Gud. Saadanne smaa Exempler, 
Hr. Bickerstaffe, viser en dannet Mands Læsning. For saa at for- 
mindske det Udseende af Lærdom, som Føbus og Muserne have givet 
denne første Stanze, vil De lægge Mærke til, hvorledes den pludselig 
falder ned i det hverdagsagtige : skørteklædt I 

«Hvad heller Føbus skørteklædt.« 

cLad os nu,» siger jeg, «komme til den anden Stanze. Jeg 
finder, at den første Linje endnu er en Fortsættelse af Metaforen. 

«Mig tyktes, da din Sang du sang.« 

•Det er meget rigtigt,« siger han; trmen vær saa god at lægge 
Mærke til Ordenes Vending i disse to Linjer. Jeg var en hel Time 
om at ordne dem og har endnu en Tvivl, om det i anden Linje skulde 
være: «din Sang du sang« eller: «du sang din Sang.« De skal høre 
dem begge: 

•Mig tyktes, da din Sang du sang, 
(din Sang du sang ved Kunstens Smil) 
eller : 

«Mig tyktes, da din Sang du sang, 

(du sang din Sang ved Kunstens Smil).« 

«I Sandhed,« sagde jeg, »Vendingen er saa naturlig paa begge 
Maader, at De næsten har gjort mig svimmel med den.« »Kære 
Herre,« sagde han, idet han greb min Haand, «De har en hel Del 
Taalmodighed ; men sig mig, hvad synes De om det næste Vers? 

beslægtet med den Tid, hvortil han hørte. Det var just 
en Tid, da Fornuften paa Aandens forskellige Omraader 
søgte at hævde sin Plads over for andre Evner, som 
hidtil havde trængt den tilbage. Paa Grundlag af denne 
Fornuft vejadte Tidsaanden sig imod Middelalderens 
mystiske og skolastiske Tendenser, og det Symbol, 
hvori den paa Poesiens og Kunstens Omraade søgte Ud- 
tryk for denne Tilbøjelighed var netop den klassiske 
Kultur. For denne Litteratur-Skole « betød Vid og For- 
nuft og Natur og Klassikerne noget nær det samme. » ^ 
Perioden havde sine Raffinementer, og vi have i Addisons 
Opfattelse af Folkeviserne set, at han ikke gik med til 



«Din Pen fra Amors Vinge sprang.« 

«Hvad jeg synes om det!» siger jeg, «jeg synes, De har faaet 
Amor til at ligne en lille Gaas.» »Det var min Mening,« siger han, 
«jeg tror, Vittigheden er truffet godt nok. Men nu kommer vi til det 
sidste, som* sammenfatter hele Sagen. 

«Thi akl den saarer som hans Pil.» 

«Sig mig, hvordan synes De om det ak! Tager det sig ikke 
smukt ud paa det Sted ? Ak I — det ser ud, som om jeg følte Pilen 
og skreg ved at blive stukket med den. 

«Thi akl den saarer som hans Pil.» 

•Min Ven Dick Easy,» vedblev han, « forsikrede mig, at han 
vilde heUere have skrevet det ak! end have været Forfatter til Æneiden. 
Han indvendte rigtignok, at jeg lod Miras Pen ligne en Pennepose i 
den ene Linje og en Pil i den anden. Men hvad det angaar — .» 
«Aa, hvad det angaar,* siger jeg, «behøver man blot at tænke sig 
Amor som et Pindsvin, saa bliver hans Penneposer og Pile den samme 
Ting.* Han vilde til at omfavne mig for denne Ide; men da et halvt 
Dusin Kritikere, hvis Ansigter han ikke holdt af, kom ind i Værelset, 
stak han Sonnetten i Lommen og hviskede til mig, at han vilde vise 
mig den igen, saa snart hans Tjener havde skrevet den rent.» 

• Leslie Stephen: Alexander Pope ^ London 1880 {*English Men of 
Letters,* ed. by John Morley), Pag. 30; se iøvrigt sammesteds Pag. 
28—30. 

dem alle. Raffinementer — hvad enten det var For- 
standens eller Foleisens eller Fantasiens — vare ham 
overhovedet imod. 

Paa Poesiens Omraade blev Pope det følgende Tids- 
rums Hovedrepræsentant for denne Tilbøjelighed for klar 
eller tør Fornuft og Hang til at se denne Tilbøjelighed 
exemplificeret i Sværmeriet for den klassiske Litteratur. 
Pope oversatte Homer, og hans egen Poesi var i den 
Grad baaret og gennemtrængt af Fornuft, at den poetiske 
Form stundom kun blev ham et bedre Organ til at ud- 
tale, hvad der i og for sig lige saa godt kunde have 
formet sig i en fornuftbehersket Prosa. ^ Det synes der- 
for naturligt, at den, der paa det kritiske Felt for en 
Del repræsenterede Tidsaanden, kom til at byde det 
egentlige Velkommen i Litteraturen til ham, der blev 
Periodens Hoveddigter. Det skete tilmed paa et Felt, 
hvor Digter og Kritiker mødtes i Æmne, idet Pope 
netop gjorde Kritiken til Genstand for en versificeret 
Afhandling. Pope havde vel allerede gjort sit Navn be- 
kendt et Par Aar i Forvejen ved at offentliggøre sine 
første Digte; men det var dog først med sin Essay on 
Criticism, at den 23aarige Forfatter holdt sit egentlige 
Indtog i Litteraturen. Digtet var skrevet 1709, men 
udkom først i Maj 1 7 1 1 , og syv Maaneder derefter inde- 
holdt Nr. 253 af The Spectator en Artikel af Addison 
om denne versificerede Afhandling. Addison har kun 
et Par Udsættelser at gøre, der ere betegnende for hans 
gode Hjerte og velvillige Sind, nemlig at Digtets For- 
fatter et Par Steder har talt for nedsættende om nogle 
af Tidens Skribenter. løvrigt indeholder hans Omtale 
kun Ros: Digtet er et Mesterstykke i sin Art; de 
Tanker, der ere nye, maa Læseren anerkende Rigtig- 



* Se Fortaleiv til * Essay on Man*. 

heden af, naar han ser dem fremsatte med deniElegance 
og Klarhed som her; de Tanker, der ere almindelig fast- 
slaaede, fremtræde her i saa smukt et Lys og paa saa 
aandfuld en Maade, at de faa hele Nyhedens Friskhed 
over sig, og at Læseren føler sig endnu mere overbevist 
om deres Sandhed end før; Addison sammenstiller til- 
sidst Popes Arbejde i Natur og Værd med to andre 
lignende poetiske Arbejder i engelsk Litteratur, der stod 
særdeles højt i Tidens Omdømme, nemlig Jarlen af Ros- 
commons Essay on Translated Verse^ og Hertugen af 
Buckinghams Essay on Poetry. Det vil efter denne Lov- 
tale i Sammenhæng med de Strejflys, der i det fore- 
gaaende ere kastede over Addisons almindelige litterære 
Smag, have nogen Interesse at lade Blikket glide hen 
over Popes Essay on Criticism, med Addisons anerken- 
dende Stilling til den in mente: der kan paavises Be- 
røringspunkter mellem Addisons litterære Aandsretning 
og de Anskuelser, der komme til Orde i Essay on Cri- 
ticismy som dels forstærke det Lys, der tidligere er 
kastet over Addison, dels ere et Vidnesbyrd om, hvor 
typisk Addisons kritiske Smag paa flere Punkter var. 

Jeg forbigaar de mange mere eller mindre rigtige, 
men alle klart og skarpt formede almindelige Bemærk- 
ninger om Kritik og Poesi, som Popes Digt indeholder, 
og søger kun at fremdrage nogle karakteristiske Hoved- 
træk. Det indprentes, at Naturen, unerring Nature, 
skal følges overalt, den, som er al Kunsts Kilde og 



^ Om Roscommon havde Addison allerede for mere end sytten 
Aar siden skrevet i sin •Account of the ^rreatest English Poets ^ : 

•Nor must Roscommon pass neglected by, 

Thai makes ev'n rules a noble poetry: 

Rilles whose deep sense and heavenly numbers show 

The best of critics, and of poets too.» 

{Works, I., 25 — 26.) 

6 

Formaal og Prøvesten. Et vist Maadehold er dog for- 
nødent: ^Tis more to guide, than spur tke Muses^ steed. 
De Regler for Digtekunsten, som det gamle Grækenland 
og Rom have opdaget, ere derfor stadig Natur, men de 
ere den metodiserede Natur. I Grækenland uddrog Kri- 
tiken disse Regler af de store Digteres Værker, drog fra 
dem, hvad de selv havde faaet fra Himlen. For den, 
som vil være en god Kritiker, gælder det derfor om 
grundig at studere Oldtidens Forfattere, og særlig holdes 
Homers, Virgils og Aristoteles's Navne op som ledende 
Stjerner : 

Be Monteres works your study and delight. 

Read them by day, and meditate by night; 

Thence form your judgment, thence your maxims bring. 

And trace tke Muses upward to their spring. 

Still with itself compared, his text peruse; 

And let your comment be tke Mantuan muse. 

When first young Maro in his boundless mind 
A work to outlast immortal Rome design' d, 
Per haps he seem'd above the critic's law, 
And but from nature' s fountain scorn'd to draw: 
But when to examine every part he came, 
Nature and Homer were, he found, the same, 
Convinced, amazed, he checks the bold design: 
And rules as strict his labour'd work confine, 
As if the Stagirite o' er look' d each line. 
Le am hence for ancient rules a just esteem; 
To copy nature is to Copy them. 

Imidlertid indrømmes det, at Reglerne ikke altid slaa til, 
at en digterisk Frihed imod Reglerne undertiden kan 

naa Maalet og være berettiget; men, tilføjes der saa 
overordentlig karakteristisk, som en Advarsel til Digterens 

Samtid: 

though the ancients thus their rules invade, 

(As kings dispense with laws themselves have made,) 

Modems, bewarel or if you must offend 

Against the precept, ne^er transgress its end; 

Let it be seldom, and compelVd by need; 

And have, at least, their precedent to plead. 

Den slaviske Hængen ved Klassikerne som Avtoriteter 
var netop et for Tiden ejendommeligt Træk, som vi 
ogsaa have set Addison bære til Skue i den kritiske 
Metode, han anvendte ved sin Omtale af Folkeviserne. 
Pope advarer dog imod at følge de Kritikere, der ud- 
spinde Reglerne i altfor smaalige Ubetydeligheder. — I 
Slutningen af sit Digt giver han en historisk Udsigt over 
Kritikens Gang gennem Tiderne, der har sin Interesse. 
Den begynder med Aristoteles, som 

— — — first left the shore, 

Spread all his sails, and durst the de ep s explore; 

og om hans Indflydelse hedder det, at 

Poets y a race lang unconfined a7id free, 
Still fond and proicd of savage liberty, 
Received his laws; and stood convinced ^twas fit, 
Who conquer^d nature should preside der wit. 

Efter at have omtalt Horats, som without method talks 
us into sense, og de efterfølgende romerske Kritikere, 
kommer Pope til Middelalderen, der for ham og hans 

6* 

Samtid var en Ødelæggelsens og Mørkets Periode, hvor 
den € gotiske » Smag skod op som en Paddehat: 

— — The same age saw learning fall and Rome, 

With tyranny then super stition join'dy 

As that the body, this enslaved tlie mind; 

Much was believedy but little under stood, 

And to be dull was construed to be good; 

A second deluge learning thus 6*errun, 

And the monks finish W what the Goths begun. 

Man ser, hvor nøje denne Betragtning af Middelalderen 
stemmer med den, Addison gjorde gældende. Efter at 
have omtalt den italienske Renæssanceperiode nævner 
Pope Frankrig som det Land, hvor Kritiken mest blom- 
strede, og, med en Sammenstillen af Horats s Ars poetica 
og Boileaus UArt Poétique i Tanken, siger han: Boi- 
leau still in right of Horace sways. Men i England 
varede det længe, inden den klassiske Retning indenfor 
Kritiken trængte igennem: 

But we, brave Britons, foreign laws despised, 
And kept unconquer^d, afid uncivilised; 
Pierce for the liberties of wit, and bold, 
We still defied the Romans, as of old. 
Yet some there were^ among the sounder few 
Of those who less presumed and better knew, 
Who durst assert the juster ancient cause, 
And here restored wifs fundamental laws. 

Mellem disse sounder few nævner han bl. a. Hertugen 
af Buckingham og Jarlen af Roscommon, de to, hvis 
versificerede Afhandlinger ogsaa Addison i Slutningen af 
sin Anmeldelse af Essay on Criticism fremhævede og 

Stillede sammen med Popes Digt, idet han betegnede 
hver af dem som et Mesterstykke i sin Art. — De ere 
alle tre udsprungne af samme Aand-, men med Hensyn 
til Tankens Koncentration, Formens Skarphed og livlig 
Kvikhed og Vid staar Popes Arbejde rigtignok over- 
maade langt over hans to Forgængeres. 



VII. 

Vi have i det foregaaende fulgt Addison som Kri- 
tiker fra hans Ungdomsperiode, set ham kaste sit Blik 
paa Dramaet og pege paa de gamle Folkeviser, vi hørte 
Udtalelser af ham, der gav Bidrag til Opfattelsen af hans 
almindelige kritiske Standpunkt, og vi saa ham byde 
Velkommen i Litteraturen til den unge Mand, som blev 
den følgende Tids typiske Digter -Repræsentant. Hans 
næste og omfangsrigeste kritiske Arbejde gjaldt en 
Digter, som havde været død i 37 Aar, og et Værk, 
som vel havde set Lyset efter Restavrationen, men som 
i Virkeligheden efter sin Aand hørte til en Tid, der ved 
en hel Litteraturperiode, med Drydens brede Navn som 
Overskrift, var fjernet fra den Tid, i hvilken Addison 
nu stod, — det gjaldt Miltons Paradise Lost, Lørdagen 
den 5 te Januar 17 12 begyndte Addison i Nr. 267 af 
The Spectator om Miltons Epos en Række af atten Ar- 
tikler, der strakte sig over de følgende Lørdage, indtil 
de afsluttedes den 3dje Maj samme Aar, — og inden dette 
skete, trængte Kritikerens Stof saa stærkt ind paa ham, 
at man fra den tiende Artikel nødedes til at bruge mindre 
Typer end ellers, for at kunne faa Plads paa Tidsskriftets 
sædvanlige Ark. Det var saaledes et efter Spectator s 
Forhold ret omfangsrigt Arbejde, Addison her paa- 
tog sig. 

Det har i lange Tider været troet, at disse Addi- 
sonske Artikler, hvoraf den første som Motto bar Ud- 
raabet: Cedite Romani Scriptores , cedite Graiij ret egent- 
lig banede Vejen for den engelske Digters Navn og slog 
hans Betydning fast. Der kan være den Sandhed deri, 
at Addisons Artikler — som Følge af den Udbredelse, 
de som Dagblads- Artikler vandt, — i videre Kredse, end 
før var sket, maa have frembragt eller genvakt en 
Interesse for Milton og hans Epos. Men forøvrigt var 
Paradise Lost langtfra gaaet upaaagtet eller upaaskøtinet 
hen over Tiden. Første Udgave af Digtet (ca. 1400 
Exemplarer) var paa en Tid, da Miltons Navn af poli- 
tiske Grunde var forhadt af mange, ^ bleven udsolgt i 
lidt over halvandet Aar ; anden Udgave udkom i Miltons 
Dødsaar, og paa den Tid, da Addison skrev sine Ar- 
tikler, havde allerede niende Udgave af IDigtet set Lyset. 
Addison selv skriver i den tiende af sine Artikler, at 
Paradise Lost betragtedes af de bedste Dommere som den 
største Frembringelse eller i det mindste det ædleste 
geniale Værk i det engelske Sprog, ^ og man vil saaledes 
se, at det i og for sig ikke manglede Anerkendelse, om 
det end ikke var populært. 

Man kan sige, at det var Addisons største kritiske 
Forløber, Dryden, der gav ham Miltons Navn i Arv; 
han var den mest fremragende af dem, der vare med til 
at bære dette Navn gennem Tiderne hen til Addisons 



' Denne første Udgave udkom i ni Portioner med forskellige 
Titelblade, og medens Forfatterens fulde Navn staar paa de syv af 
disse Portioner, iindes paa to af dem kun Begyndelsesbogstaverne, 
J. M.: Prof. Masson, Miltons sidste Hoved -Biograf, mener, at For- 
læggeren gjorde dette for at fremme Digtets Salg ved at fjerne det 
anstødelige Forfatternavn (se Masson: The Life of John Milton^ Vol. 
VI (London 1880), Pag. 623). 

^ Works, III, 223. 

Dage. Dryden har sandsynligvis læst Miltons Digt ikke 
lang Tid, efter at det var udkommet, og det fortælles, 
at han gav sin Dom Udtryk i følgende Ord: « Denne 
Mand stikker os alle ud og de gamle med;» ^ og i Over- 
ensstemmelse hermed, men med en endnu stærkere 
Vending, ere de overdrevne Linjer, han senere skrev 
under det Billede af Milton, der ledsagede fjerde Udgave 
af Paradise Lost (1688): 

Three poets, in three distant ages bom, 
Greece, Italy, and England did adorn. 
The first i?i loftiness of thotight surpass 'd; 
The next in majesty; in both the last. 
The force of Nature cou'd no farther goe: 
To make a Third she joynd the former two. 

Da Miltons Epos udkom, havde Dryden allerede gjort 
sig bekendt ved et Par rimede Skuespil, og det var om- 
trent paa samme Tid, at han i sit første større kritiske 
Arbejde, Essay of Dramatic Poesy, havde udtalt sin 
Forkærlighed for Rimet. Med denne Opfattelse brød 
Miltons rimfri fastbyggede Jamber praktisk, og mere end 
det: i de sidste Portioner af Digtets første Udgave ind- 
skød Milton nogle Bemærkninger, der i en haanHg Tone 
overfor rimede Vers teoretisk hævdede Berettigelsen af 
hans rimfri Versemaal, som havde været en Anstødssten 
for mange. Han kalder Rimet en « Opfindelse af en 
barbarisk Tidsalder, der skal pynte paa et usselt Ind- 
hold og et haltende Meter » ; han bemærker, at de bedste 
engelske Tragedier forlængst have opgivet Rimet, at den 
musikalske Glæde ved Verset kun bestaar i « tilbørlig 
Rytmus, rigtig Kvantitet af Stavelserne og i, at Me- 
ningen paa vexlende Maade drages over fra et Vers i et 



Masson: The Life of yohn Milton^ VI, 629. 

andet, ikke i den klingrende Lyd af lige Endelser ;» og 
han ender sin lille Opsats med følgende Linjer: « denne 
Tilsidesættelse af Rimet maa da saa lidt tages for en 
Mangel, skønt den maaske kan synes saa for udannede 
Læsere, at den snarere maa anses for et Exempel, det 
første i Engelsk, givet paa, at man har generhvervet for 
det heroiske Digt den gamle Frihed for Rimets besvær- 
lige og moderne Trældom. » Trods dette var Dryden 
redebon med sin Anerkendelse. Hans Beundring for 
Digtet holdt sig gennem Aarene og gav sig blandt andet 
Udtryk i Ønsket om at kunne opstadse Miltons alvorlige, 
simple episke Bygning med hans egne Rokoko -Orna- 
menter. Paa den Tid, da Dryden gav sine Teorier om 
det heroiske Skuespil Form i sine Dramaer, gik han til 
Milton og bad, om han maatte dramatisere hans Epos i 
rimede Vers. Der fortælles, at Milton med træffende 
Ironi svarede ham: «(9, certainly, you may tag my verses 
if yoii please, Mr. Dryden.^ Mr. Dryden gik saa hjem 
og forvandlede Miltons Epos til «en Opera, skrevet i 
heroiske Vers.» Operaen (Tke State of Innocence, and 
Fall of Man) verserede i Begyndelsen i Manuskript 
og udkom først i Trykken efter Miltons Død, med en 
Fortale, hvori Dryden taler beskedent nok om sit eget 
Arbejde og erklærer, at Originalen til hans Drama utvivl- 
somt er et af de største, ædleste og sublimeste Digte, 
som hans Tid eller Nation har frembragt. Selve Dramaet 
er i det hele værdiløst; det er en raffineret og uægte 
Opstadsning af det Grundlag, Milton har givet. Medens 
saaledes Dryden i den Periode, da hans Hu stod til Skue- 
spillet, lagde Miltons Epos paa sin dramatiske Prokrustes- 
Seng og mente at gøre en god Ting derved, findes der 
ogsaa i hans sidste Periode, da hans Tilbøjelighed mere 
og mere vendte sig mod Eposet, Udtalelser af An- 
erkendelse over for Milton og hans Digt. Det er ikke 



90 

blot og bar paneg>Tisk Beundring; der er iblandet Ind- 
vendinger og indskrænkende Bestemmelser, som de frem- 
kaldtes ved hans Grublerier over Eposets Natur i denne 
Periode. Miltons Versifikation kunde Dryden saaledes 
bestandig ikke ret faa Bugt med, der var noget, der 
stødte ham. Han beundrer vel Styrken af hans Udtryk, 
men taler samtidig om hans forældede Ord og deres 
haarde Klang. Han vil ikke forsvare Miltons Brug af 
det urimede Vers, om han end kan undskylde ham-, han 
tror, at hvad Grunde Milton end anførte for ikke at 
benytte Rimet, var den egentlige Grund dog den, at det 
ikke laa for hans Talent. Med Hensyn til Planen i 
Paradise Lost har han den Indvending, at det er Satan, 
der er Digtets Helt i Stedet for Adam, at de menneske- 
lige Personer kun ere to, medens de overnaturlige ere 
saa mange, og fornemmelig, at Digtet ikke var et egent- 
lig heroisk Epos, som i Følge Reglerne burde ende 
lykkelig, at det her var « Kæmpen », der overvandt 
« Ridderen » og drev ham ud af hans Borg, for at han 
kunde vandre ud i den vide Verden med sin omvankende 
Dame. Men med alt dette er Drydens Respekt og 
Ærbødighed for Miltons Genius dog dyb; han er og 
bliver for ham den store Genius, den Milton, «som vi 
alle beundre med saa megen Ret.»^ 

Ogsaa hos andre stod Milton højt. Jarlen af Ros- 
common hævdede i Slutningen af sin Essay on Translated 
Ver se en lignende Stilling overfor Rimet som Milton; 
han siger, at det ikke kendtes i Grækenland eller 
Rom — 

Till by Barbarian Deluges o'erjlown: 

Subdu'd, Undone, They did at last Obey, 

And change their Own for their hivaders^ way. 



' Dryden: Works, XII, 281; XIII, 19— 2i; XIV, 142, 198. 

/ grant that from some Mossie, Idol Oak, 
In Double Rhymes our Thor and Woden spoke; 
And by Succession of unlearned Times, 
As Bards began, so Monks Rung on the Ckimes, 

Men, hedder det videre i en antikveret Poesis Stil, «nu, 
da Føbus og de hellige Ni skinne med alle deres Straaler 
paa vor velsignede 0,>/ — hvorfor skulde vi nu ikke 
atter indføre deres gamle Skikke og være, hvad Rom og 
Athen have været ? Forfatteren slaar saa fra sine rimede 
Vers pludselig over i rimfri Jamber og erindrer i Miltons 
Versemaal Læseren om enkelte Partier af sjette Bog af 
Paradise Lost, — en Passus i Roscommons Digt, hvor- 
til Addison senere henviste i en af sine Artikler om 
Mil ton. 1 John Dennis roste Milton for hans Genis 
Dristighed og Originalitet. ^ Addisons Medarbejder, 
Steele, har ligeledes hørt til Miltons Beundrere; allerede 
i Nr. 6 af The Tatler findes der fra Steeles Haand en 
Sammenligning mellem et Sted i Paradise Lost og et i 
Drydens Dramatisering deraf, og mellem Linjerne kan 
læses, at Fortrinet tillægges Milton; til en anden Tid 
[The Tatler Nr. 237) taler han om det <vbeundrings- 
værdige Digt Paradise Lost^^y som paa en Gang tjener 
«til at fylde Sindet med behagelige Forestillinger og med 
gode Tanker. » 

Hos Addison har fra tidlig Tid Beundringen for 
Milton været stor. I den versificerede Beretning om de 
engelske Digtere, som han skrev i sit 22de Aar, op- 
tager hans Omtale af Milton den største Plads. Det 
hedder her i de magre og traditionelle Vers: 



' Addison: Works, III, 240. 

' Se Morleys Udg. af Tke SpectaioTy Noten Pag. 391—92. 

But MiltoA next, zvith high and haughty stalks, 
Unf etter ed in tnajestic numbers walks; 
No imlgar hero can his mase engage; 
Nor earth^s wide scene confine his Itallowed rage, 
Seel see, he upward springs, and towering high, 
Spnms the dull province of mortality, 
Shakes Jteavens eternal throne with dire alarms, 
And sets the Almighty thunderer in arms, 
Whate^er his pen describes I more tJian see, 
Whilst every verse arrayed in majesty, 
Bold, and sublime, my whole attention draws, 
And seems above the critic^s nicer laws, ^ 

Efter nogle flere Linjer i samme Aand ender denne 
Passus om Milton med en Beklagelse over hans Stilling 
som Forsvarer af Karl I. 's Dommere. Addison forsøgte 
som ungt Menneske at efterligne Miltons Stil i en Over- 
sættelse af en Episode af Æneiden. * I Noterne til Ovid 
henviser han et Par Gange til Milton: det ene Sted 
ganske vist dadlende, men dog i samme Aandedræt med 
Udtrykket «saa sublim en Genius som Milton »;^ det 
andet Sted sammenstiller han Ovids Beretning om Nar- 
cissus, der ser sit eget Billede i Kilden og forelskes i 
det, med en lignende Episode med Eva i Paradise Losf^ 
fjerde Bog, hvortil han mener, at Milton har faaet Ideen 
fra Ovid; Addison anser Episoden hos Milton for langt 
naturligere, da den nyskabte Eva maatte forudsættes 
lettere at kunne lade sig narre af Billedet, medens Nar- 
cissus — som det hedder lidt komisk, idet Addisons 
tørre Fornuft nøgternt kombinerer Omstændighederne — 



' Works, L, 24. 

-' Works, I, 38—41. 

^ Works, I, 151. 

« havde været i Verden sexten Aar og var Broder 
og Søn til Vandnymferne og derfor maatte antages at 
være fortrolig med Kilder længe før denne skæbne- 
svangre Fejltagelse. » ^ Efter at The Tatler er begyndt 
at udkomme, findes der fra Addisons Haand i den og 
senere i The Spectator oftere Henvisninger til og Citater 
af Milton. og næsten alle fra hans Epos. ^ I Nr. i6o 
af The Spectator opstiller Addison to Grupper af For- 
fattergenier, som han dog sætter lige højt: Naturgenierne, 
der ved deres blotte Kraft uden Hjælp fra Lærdom eller 
Kunstregler have vundet deres Berømmelse, og dem, der 
have undergivet deres naturlige Storhed under Regler og 
Kunsttvang; til den første Gruppe regner han. bl. a. 
Shakespeare, til den anden Milton. 

Skulde jeg nævne Grunde, der særlig kunne have 
draget Addison hen mod Miltons Digt, da vilde jeg — 
foruden hans naturlige Følelse for god Poesi — nævne 
tre. Først den, at Tidens Retning i al Almindelighed 
ikke laa saa fjernt fra Eposet, efter at Dryden i Slut- 
ningen af sit Liv havde vendt sine Tanker derimod; 
Pope begyndte 17 13 paa sin Oversættelse af Iliaden og 
havde endogsaa tænkt paa selv at skrive et Epos. ^ 
Dernæst den, at en Forfatter som Milton, der med sit 
solide Kendskab til Oldtidens Forfattere havde bygget 
sit Epos med Henblik til dem som Mønstre, maatte 
passe særlig godt for en Tid, for hvilken Klassiciteten 
var litterær Norm, og for en Mand som Addison, der 
paa flere Punkter var typisk Repræsentant for sin Tid. 
Og endelig den — og ikke den mindst vigtige — at 



* Works, I, 152. 

'-^ Se The Tatler Nr. 102, 114, 218; The Spectator Nr. 12, 89, 
237, 249. 

' Se Spence : Observations, Anecdotes, and Character s, o/Books and 
^«. London 1820. Pag. 53—54. 

Paradise Lost som et særlig kristeligt Digt med en dog- 
matisk Tendens (se Indledningsstroferne til Digtet) og af 
et dogmatisk Indhold maa have virket sympatetisk paa 
en fremtrædende Side af Addisons Naturel og An- 
skuelser. 

Ved det første af disse tre Punkter er det unød- 
vendigt at dvæle yderligere; det andet Punkt knytter sig 
naturlig til hele denne Afhandlings Hovedæmne; med 
Hensyn til det tredje vil jeg gøre et Par Bemærkninger. 
Addison tog, i F^ølge sin ortodoxe Opfattelse, hele det 
Grundlag, hvorpaa Bygningen af det Miltonske Digt 
hviler, som historisk og religiøs Kendsgerning, og Digt- 
ningen fik derved en Betydning for ham, som den vil 
savne for mange af en senere Tids Læsere. Han frem- 
hæver, i Sammenligning med Iliadens og Æneidens Plan, 
Storheden af Planen i Miltons Epos, som omfattende, 
ikke enkelte Personer eller I^ationer, men hele Menneske- 
slægtens Skæbne; han kalder Digtet beundringsværdigt, 
fordi enhver af dets Læsere gennem Slægtskabsbaand 
er knyttet til de optrædende Mennesker, og fordi vor 
højeste Lykke staar paa Spil ved deres Opførsel, ^ — 
en Storhed og en Beundring, der kun kan anerkendes 
og deles af den Bibeltroende. For den Læser, for hvem 
den dogmatiske Side af Digtet ikke har nogen Betyd- 
ning som saadan, vil i det væsentlige kun det i Miltons 
Epos staa fast med poetisk Kraft og Skønhed, som be- 
handler de rent menneskelige Forhold, som Adams og 
og Evas Liv i Eden, eller det, hvorigennem rent men- 
neskelige Lidenskaber og Følelser spores, som Satans 
Skikkelse og Digterens egne personlige Udbrud, eller en 
saadan Skildring som Personifikationerne af Synden og 
Døden, der ad en storladen poetisk Allegoris Vej ere 



* Works, III, 179, 184. 

knyttede til Menneskelivet. Fremstillingen af Livet i 
Himlen, Artillerikampen mellem de gode og onde Engle, 
Udførelsen af Jehovahs Planer, de onde Engles Mod- 
planer, de teologiske Udviklinger kunne vel have deres 
Interesse for ham, men ville i det hele lade ham kold, 
hvis de ikke fremkalde et Smil. Men Addison tager 
alt dette i god Tro og med uforstyrret Alvor; thi for 
ham ere baade Kampen i Himlen og de faldne Engles 
Nedsynken i Helvedes Flammesø og Slangens Fristelse 
Tros-Dogmer. 1 For hele den haandgribelige, noget 
plumpe Maade, paa hvilken Addison kunde behandle 
religiøse Spørgsmaal (se foran S. 44 — 45), passede alt sligt 
godt. De Steder, paa hvilke han finder, at Digtet i 
poetisk Henseende staar noget tilbage, beholde dog for 
ham en religiøs Betydning og Skønhed.^ Og han er 
saare glad, naar han i Biblen kan finde en yderligere 
Støtte for de enkelte Billeder og Episoder, Milton frem- 
fører, — som naar han udhæver, hvor sindrigt det er, 
at Digteren har anbragt en Engel i Solen, bl. a. fordi 
det berettes i Skriften, at en Apostel saa et saadant 
Væsen der.^ 

Den Fremgangsmaade, Addison anvendte, da han 
som Kritiker gav sig i Færd med Paradise Lost, blev 
paa flere Punkter en saadan, som man kunde vente den 
med hans hele kritiske Stilling og hans Metode overfor 
Folkeviserne in mente, Paa ' lignende Maade som ved 
FolkeYiserne gjaldt det for Addison om at dokumentere 
Digtningens poetiske Skønhed ved en Sammenstillen med 
Tidens klassiske Avtoriteter, med Iliaden og Æneiden. 
Denne Metode tager sig dog mindre absurd ud her end 



' Works, III, 220. 

2 Works, III, 217—18. 

^ Works, III, ^^l ; jvf. 227, 233, 263—64. 

• 

i sin Anvendelse paa Folkeviserne. For det første frem- 
byder Milton som en Poet, der var vel bevandret i den 
antike Digtning og paa adskillige Punkter var paavirket 
af den, flere virkelige Paralleller med Klassicismen, end 
den gamle nordiske Folkedigtning kunde gøre det med 
Virgil ; og dernæst er Parallelliseringen ikke udført i den 
Grad stumpvis som tidligere; den strækker sig ikke 
gennemgaaende over alle atten Artikler, men er i det 
væsentlige indskrænket til de fire første og den sjette 
og findes kun sporadisk i de øvrige. Idet nu JVddison 
sammenstiller Paradise Lost med Homer og Virgil, vil 
han undersøge Digtningen ved Hjælp af Reglerne for 
episk Poesi.' Det vil sige, at han med Hovedet fuldt 
af Aristoteles vil se, om Miltons Epos paa alle Leder 
og Kanter har det rette Tommemaal, som de aristoteliske 
Regler fordre, — og Prøven falder i det hele gunstig 
ud for Milton. Aristoteles er den Avtoritet, som Ad- 
dison her i teoretisk Henseende næsten paa alle Punkter 
følger. Det er værd at lægge Mærke til det Udtryk, 
ejendommeligt baade for Addison og Tiden, som hans 
Respekt og Beundring for Aristoteles faar. Han siger 
i sin anden Artikel, at baade hvad han har skrevet, og 
hvad han vil skrive, haaber han, «vil ikke blot tjene 
som en Kommentar til Mil ton, men til Aristoteles ».^ 
Det er ikke Milton alene, der interesserer ham, men det 
er først Milton og saa hans Forhold til Aristoteles. 

I de første fire Artikler undersøger Addison Para- 
dise Lost efter det aristoteliske Skema, som ogsaa Dryden 
havde hævdet i sin sidste kritiske Fortale (se foran 
S. 14 — 15): han betragter først Digtets Fabel, dernæst dets 
Karakterer, saa dets Tanker og Forestillinger [sentiments) 



' Works, m, 177. 

og endelig det sproglige Udtryk, altsammen i det Øjemed 
ved dokumenterende Jævnføringer at iJevise, at Mil tons 
Digt er et godt Epos, paa lignende Maade som man 
beviser, at to Trekanter dække hinanden. Hvis nu denne 
Dokumentation fik fat paa alt det, der giver en Digt- 
ning Livskraft, saa var der jo i og for sig ikke noget 
at indvende mod Metoden. Men det faar den ikke: Ad- 
disons Kritik er her gennemgaaende af en ren ydre 
Art, som med hele sit store aristoteliske Maaleapparat 
dog ikke naar til Værkets Aand og Liv og derfor heller 
ikke har nogen overbevisende Kraft. 

Addison opstiller om Fablen eller Handlingen i et 
Epos de tre aristoteliske Bestemmelser, at den skal være 
én, fuldstændig og stor. Under stadige Henvisninger 
til Homer og Virgil undersøger han saa Miltons Epos. 
Fablen er én: Digtet begynder strax med de onde 
Engles Raadslagning om Menneskets Fald, hvilket er 
dets Hovedhandling, medens det øvrige er behandlet 
som Episode af Milton. Fablen skal være fuldstændig, 
eller, i Følge Aristoteles, den skal have en Begyndelse, 
en Midte og en Slutning; ogsaa her gør Miltons Hand- 
ling Fyldest: «vi se den udtænkt i Helvede, udført paa 
Jorden og straffet af Himlen ».^ Hvad angaar Fablens 
Storhed i Paradise Lost, saa var dens indre Storhed for 
Addison af religiøs -dogmatisk Art (se foran S. 94); 
ogsaa den ydre Storhed, at Handlingen har « en passende 
Længde », er i Følge Addison iagttaget af Milton ved 
den Mangfoldighed af Omstændigheder og Bi-Begiven- 
heder, der berige hans Digt; selve Varigheden af Hand- 
lingen kan ikke beregnes, da en stor Del af den fore- 
gaar udenfor Solens og Dagens Rækkevidde, men det 
har ogsaa mindre at sige, da ingen kritiske Regler ere 

fastslaaede om, hvor mange Aar, Dage eller Timer Hand- 
lingen i et episk iDigt bør vare. ^ I Sammenhæng hermed 
og som Bevis for min Berettigelse til at kalde Addisons 
Kritik ydre mærker jeg et andet Sted i disse Milton- 
Artikler (i den sextende), hvor han omtaler, hvad der 
siges om Storheden i Virgils Plan, at han fører Læsefen 
gennem alle de da kendte Dele af Verden: Asien, 
Afrika ogEvropa; dette kan nu være godt nok, er Ad- 
disons Tanke, men det er dog intet mod Paradise Lost\ 
« Planen i Miltons Digt er af uendelig større Udstræk- 
ning og fylder Sindet med mange flere forbavsende Om- 
stændigheder. Efter at Satan har omkredset Jorden syv 
Gange, drager han tilsidst bort fra Paradis. Vi se ham 
derpaa styre sin Kurs blandt Stjernebillederne og, efter 
at have været hele Skabningen over, fortsætte sin Rejse 
gennem Kaos og drage ind i sine egne Helved-Besid- 
delser ».^ 

Addison gaar fra Digtets Handling over til Karak- 
tererne og finder, at Milton har opnaaet al den Afvex- 
ling, hans Fabel kunde rumme. De onde og de gode 
Engle ere indbyrdes sondrede og konsekvente Karak- 
terer, og Guddommen optræder i sin hele Fylde som 
Skaber, Forløser og Trøster. Mod Syndens og Dødens 
allegoriske Skikkelser gør Addison et Par Indvendinger, 
som jeg i en anden Forbindelse kommer til. Om de 
optrædende Mennesker i Miltons Digt hedder det, med 
Tanken rettet paa Karakterernes Mængde og Mangfol- 
dighed navnlig hos Homer, at Menneskeslægten paa 
Handlingens Tid kun bestod af to Personer: «vi have 
imidlertid fire adskilte Karakterer i disse to Personer. 
Vi se Mand og Kvinde i den højeste Uskyldighed og 

Fuldkommenhed og i den usleste Tilstand af Skyld og 
Svaghed ».^ Dette er jo i og for sig sindrigt nok, men 
er tillige en Støtte for Berettigelsen til at kalde Addisons 
Kritik ydre. Endnu mere af denne Karakter faar hans 
Kritik, næsten rørende komisk bliver han, naar han 
sammenstiller Miltons Satan med Ulysses og fremhæver 
den førstes digteriske Fortræffelighed ved at sige: « — det 
snu Væsen, jeg nu har nævnt, gør en meget længere 
Rejse end Ulysses, udøver mange flere Kunstgreb 
og Listigheder og skjuler sig under en større Mang- 
foldighed af Skikkelser og Tilsyneladelser, som alle hver 
for sig opdages til Læserens stor>s Glæde og Overra- 
skelse ».^ 

Det tredje Punkt i Skemaet er, hvad Addison kalder 
tke sentiments, og Kravet til dem, d. v. s. Kravet om, 
at Tanker og Forestillinger i Digtningen skulle svare til 
det Æmne, der behandles, eller de Karakterer, der op- 
træde. Ogsaa her udmærker Milton sig, og som en 
særlig Fortjeneste fremhæver Addison, at Milton har 
dette Fortrin ved digteriske Karakterer, som for største 
Delen havde deres Udspring alene i Poetens Indbildnings- 
kraft; han opstiller den tvivlsomme Sætning, at det viser 
mere Geni hos Shakespeare at have tegnet Caliban end 
Hotspur eller Julius Cæsar. I en episk Digtning bør 
nu Tankerne, efter Addisons Teori, foruden at være 
naturlige, ogsaa være ophøjede (sublime). « Miltons 
Hovedtalent og i Sandhed hans særlige Fortræffelighed 
ligger i hans Tankers Ophøjethed ... I Storheden af 
hans Tanker og Forestillinger triumferer han over alle 
Digtere, baade moderne og antike, Homer alene und- 

tagens. ' I Modsætning til det naturlige og ophøjede 
bør i en heroisk Digtning de kunstlede Tanker og de 
lave (mean and vulgar) undgaas. Virgil er temmelig 
pletfri i begge Henseender, og det samme gælder, dog 
i mindre Grad, om Milton. Homer kan derimod ikke 
helt frikendes for homeliness of same of his sentiments] 
det gælder f. Ex. for Addison som Regel, at «Fore- 
stillinger, som vække Latter, kunne meget sjælden til- 
stedes med nogen Sømmelighed i et heroisk Digt»; 
Homer er imidlertid — og det er urigtigt af den gode 
Homer — flere Steder « afveget fra den alvorlige Tone, 
som synes væsentlig for Storheden af et episk Digt»; 
medens Æneiden og Paradise Lost — tæller Addison 
op — hver kun har ét Sted, der er beregnet paa at 
vække Latter.^ 

Denne Fordring om Værdighed i et Epos kommer 
igen paa et andet Omraade, idet Addison dvæler ved 
det fjerde Punkt i Skemaet, ved Sproget. ' Det er her 
i det væsentlige de samme Tanker, som vi have mødt 
tidligere hos Addison i hans kritiske Ungdomsarbejder 
og i hans Omtale af Folkeviserne:^ at Sproget i et 
heroisk Digt foruden at være tydeligt skal være sublimt: 
ingen fra særlige Kredse hentede Udtryk, ingen jævne, 
almindelige Former og dagligdags Vendinger. Addison 
ops'tiller efter Aristoteles en Recept til Dannelsen af det 
sublime, som Milton har fulgt: Brugen af Billeder, Be- 
nyttelsen af fremmede Sprogformer (Latinismer, Græ- 
cismer, — ogsaa Omstilling af Ord regner Addison her- 



* Works, III, 187. 

^ Se foran S. 23, 24 — 25, 61 — 62. — Ræsonnementet fra ^Discourse 
on Ancient and Modern Learning* om, at de mulige platte Udtryk hos 
de klassiske Forfattere have mistet deres Virkning for vore Øren 
(foran S. 24 — 25), kommer igen her {Works, III, I91). 

under) og Lempning af Ord ved Forlængelse eller Sam- 
mendragning. Han gør endnu nogle Bemærkninger om 
Sproget hos Milton, der vise, at han havde Følelse og 
Blik for den ejendommelige, betagende Kraft og den 
rolige Storhed i Stilen, som findes hos Milton, men 
som stikker dybere i sin Grund end til en Overholdelse 
af ydre Regler. Dette er allerede en Del, saa meget 
mere som netop Miltons Stil var en Torn i Øjet for ad- 
skillige; Addison haabede, at hans Bemærkninger vilde 
formindske den Fordom, som nogle paa Grund af Stilen 
havde fattet mod Digtningen. ^ Imod Miltons Benyttelse 
af blank ver se , der stred mod saa manges Anskuelse, 
retter Addison ikke en eneste Bebrejdelse, men optager 
den simpelt hen i sin Omtale som en Kendsgerning, der 
saa krævede Hensyn til Udtrykkets Pompøsitet og Kraft 
for at hævde Stilens Værdighed. 

Efter i sin femte Artikel at have gjort nogle al- 
mindelige Bemærkninger om en Kritikers Kvalifikationer 
gaar Addison i den næste over til at dvæle lidt ved, 
hvad han anser for Fejl hos Milton. Han ordner sin 
Undersøgelse under det samme Skemas fire Punkter, 
som han anvendte i sine første Artikler. -^ Hvad Fablen 
angaar, saa kan den i Følge Aristoteles være simpel 
eller sammensat, det vil sige: Heltens Skæbne kan blive 
uforandret, eller den kan skifte om, og det sidste kan 
atter ske fra Ulykke til Lykke eller fra Lykke til Ulykke. 
Addison havde i Tragedien været tilbøjelig til at fore- 
trække den sidstnævnte Art af Fabel som den, der 
gjorde dybest og mest gribende Indtryk paa Tilskuerne.^ 
Men i et Epos hævdede han som Norm, støttet paa en 

vilkaarlig kritisk Konveniens, ^ den første Art: en saadan 
Digtning burde ende lykkelig. I den Henseende gjorde 
Miltons Epos ikke Fyldest. Addison mener, at Milton 
har været sig denne « Ufuldkommenhed* bevidst og derfor 
søgt at bøde paa den ved mod Digtets Slutning at lade 
Satan blive ydmyget og Adam og Eva blive trøstet med 
Forjættelser. Det fremgaar af nogle Bemærkninger i en 
senere Artikel, at Addison, som yderligere Fyldestgørelse 
af sin Teori, vilde have foretrukket, at Milton havde 
endt Digtet med Linjerne: 

The world was all before tkefu, where to choose 
Their place of rest, and Providence their guide 

og ikke havde tilføjet de to følgende: 

They hånd in hånd, with ivandering steps and slow, 
Through Eden took their solitary way. 

Disse sidste Vers, siger han, forny hos Læseren den 
Smerte, som var saa temmelig bragt til Ro ved de fore- 
gaaende Linjer.^ Dernæst peger Addison paa en Ind- 
vending, der er bleven gjort mod Mil tons Fabel, og 
som, siger han, i Virkeligheden er næsten samme Tanke 
som før, set i ét andet Lys, den nemlig, at Digtets 
Helt maci bukke under for sine Fjender; det var denne 
Omstændighed, siger Addison, der gav Drydeh Anled- 
ning til hans Dadel over, at det i Virkeligheden var 
Satan, der var Digtets Helt (se foran S. 90). Imod 
denne Indvending bemærker Addison meget sundt og 
fornuftigt, at Paradise Lost er et fortællende Digt, og 



' « — according to the opinion of the best critics* (Works, III, 279). 

^ Addisons Anskuelse om Fablens Udgang i et Epos er her frem- 
stillet ved at jævnføre den sjette af Milton-Artiklerne med den attende 
{Works, III, 199 med Works, III, 279—80, 281). 

at den, der søger en Helt deri, søger efter noget. Dig- 
teren ikke har haft til Hensigt at give; vil man endelig 
have en Helt deri, saa maa det efter Addisons Mening 
blive Messias. Allerede i Begyndelsen af sin første 
Artikel havde Addison udtalt, at det var ham ligegyldigt, 
om man vilde kalde Paradise Lost et heroisk Digt eller 
ikke; han tilføjer her, at Antikens højeste Forestilling 
om et Epos var dannet paa Grundlag af lliaden eller 
Æneiden, var Forestillingen om, hvad de kaldte et 
heroisk Digt. Han vil ikke afgøre, om Miltons Digtning 
ikke er af en sublimere Natur; det er ham nok at vise, 
at der i Paradise Lost er den samme Storhed og Regel- 
mæssighed i Planen og de samme Skønheder som i 
Homer og Virgil. Der er i disse Ytringer ligesom et 
lille utaalmodigt Ryk efter at blive fri for altfor megen 
snæver Skematisering ; Bevægelsen er meget lille, men 
den ér der dog. Jeg forbigaar i denne Sammenhæng 
Addisons Indvending mod Syndens og Dødens Skikkelser 
og nævner hans sidste Dadel mod Digtets Fabel, nemlig 
den, at Milton har tilladt sig for mange Digressioner, 
der i Følge Aristoteles kun bør forekomme sjældent i et 
Epos^; dog har Addison poetisk Sans nok til at glæde 
sig over disse Digresssioner trods det, at de bryde hans 
Regel, og til ikke at ønske dem bort fra Digtet (jvf. 



' Som Prof. Morley i sin Udgave af « The Spectator» gør op- 
mærksom paa (Pag. 426, Note), angiver Aristoteles som Grund, at 
naar Digteren selv taler, efterligner han ikke (Poétique ctAristote, 
tråd, par Barthélemy Saint-Hilaire, Pag. 133 — 34). Addison siger 
ukorrekt {Works, III, 200), at Aristoteles ingen Begrundelse har givet 
af sin Forskrift, og mener, at den bør søges deri, at Læseren faar 
stærkere Indtryk, naar han hører Æneas eller Akilles tale, end naar 
Virgil eller Homer selv fører Ordet; desuden anfører han, at idet 
Digteren tænker sig ind i en betydelig Mands Karakter, vil hans 
Fantasi kunne opildnes og hans Forestillinger løftes. 

Works, III, 20I med III, 223). — Om Karaktererne 
tilføjer han intet yderligere. — Mod Digtets Tanker og 
Forestillinger indvender han, at de undertiden ere for 
kunstlede. Endvidere bebrejder han Milton, at han ofte 
sigter til hedenske Myter som til Kendsgerninger, hvad 
der ikke passer med det Æmne, han behandler; at det 
her er Addisons religiøse, og ikke æstetiske Følelse, der 
har følt sig ilde berørt, ses af den udtrykkelige Ytring, 
at han ikke finder noget galt ved disse Allusioner, hvor 
Digteren selv fremstiller dem som fabelagtige.' Endelig 
dadler han den « unødvendige Stillen til Skue af Lærdom », 
der ganske vist stundom findes hos Milton. — Om 
Miltons Stil havde Addison allerede i sin fjerde Artikel 
bemærket, at skønt den i det hele syntes ham beun- 
dringsværdig, forekom den ham dog, ved en for hyppig 
Anvendelse af de aristoteliske Metoder, paa nogle Steder 
at være bleven for stiv og dunkel; han gentager sin 
Indvending her: Sproget er «ofte for meget udarbejdet 
og undertiden fordunklet af gamle Ord, Omstillinger og 
fremmede Sprogegenheder ».^ Men han tilføjer med en 
Tankegang, der kommer Sandheden nærmere end hans 
tidligere Pegen paa den rent ydre Forbindelse mellem 
Miltons Stil og den Metode- Anvendelse, han tillægger 
ham, at det var det sublime i Digterens Tanker og 
Forestillinger, der nødte ham til Brugen af disse 
Metoder ; det er en rigtig Betragtning af Forfatter-Indivi- 
dualitetens Forhold til Stilen, der ligger til Grund for 
en Sætning som følgende, om man end ikke vil under- 
skrive den i Miltons Tilfælde: «Vort Sprog sank under 
ham og var ujævnbyrdig med den Sjælsstorhed, der 

forsynede ham med saadanne herlige Forestillingers.^ 
Efter at Addison har dadlet det hos Milton, som han 
benævner a kind of jingle in kis words:^ Benyttelse 
af Ord, der ere ens eller have Lyd-Lighed, umiddelbart 
efter hinanden (f. Ex. : At one slight bound higk over- 
kapt all bound), afslutter han denne Del af sin Kritik 
med en Indve^iding mod Miltons Brug af tekniske Ord. 
Denne Ejendommelighed hos Milton, der ikke altid er 
heldig, maatte i høj Grad støde Addison, som paa den 
ene Side havde Forkærlighed for det letforstaaelige og 
paa den anden Side fordrede bred Værdighed i den 
episke Stil. 

I de sidste tolv Artikler gaar Addison nærmere ind 
paa forskellige Enkeltheder i Miltons Epos, idet han 
skænker et Spectator-^wvcixwtx til hver af Digtets tolv 
Sange. Han har allerede, som det hedder i hans gam- 
meldags, rolige Sprog, «vist, at Miltons Digt er meget 
smukt i Almindeligheds, han vil nu « skride til at be- 
mærke saadanne Skønheder, som synes at være mere 
udsøgte end de andre *.^ Under dette Arbejde — som 
ogsaa i de foregaaende Artikler -^ falder der rundt 
omkring mange enkelte rigtige Bemærkninger. Ofte 
fører Metoden dog blot til en ydre Paapegen af Enkelt- 
heder, hvortil der saa føjes en eller anden, stundom 
ikke synderlig karakteriserende Bestemmelse, som at det 
og det er ^c meget smukt tænkt* , er « fuldt af Skønheder* 
eller »aldrig tilstrækkelig kan beundres v*."* Denne sidste 
Del af Addisons Kritik bliver saaledes af en temmelig 
sporadisk Natur-, nogle af Enkelthederne ere allerede 

foran i anden Sammenhæng blevne fremdragne, og en 
Undersøgelse af dem alle vilde blive ufrugtbar og træt- 
tende; jeg vil derfor kun fremdrage endnu et Par Punkter, 
der synes mig at have Interesse som Bidrag til at karak- 
terisere Addison som Kritiker. 

Man vil, i god Sammenhæng med hele hans Naturel, 
finde Addison i sin Kritik fremhæve saadanne Steder i 
Miltons Digt, der indeholde en eller anden Moral: Dig- 
terens ædru Aand og religiøse Holdning i dette Epos 
svarede godt til Addisons Natur og gav sig til Kende i 
Udslag, som Addison med sin almindelige moraliserende 
Stræben nok kunde have Lyst til at paapege og under- 
strege. Han fremhæver, at Milton, da han lader Adam 
fortælle, hvorledes han førte Eva til Brudelejet, har søgt 
at undgaa alle Tanker, «der kunde være anstødelige for 
Religion eller gode Sæder ».' Han nævner Raphaels 
Indskærpen af Maadehold i ellevte Bog (Vers 515 flg.) 
som fuld af ædel Moral og paa lignende Vis de almin- 
delige etisk- religiøse Leveregler, som Ærkeenglen og 
Adam udtale i Digtets Slutning (XII, 552 flg.).^ Den 
store Hovedmoral, som Addison mener, at ethvert godt 
heroisk Digt maa indeslutte, — skønt han ikke, som 
Bossu, tror, at den episke Digter først vælger en Moral 
og saa udfinder en Fabel til den, — finder han for 
Paradise Losfs Vedkommende kan udtrykkes i disse 
Ord: «at Lydighed mod Guds Vilje gør Menneskene 
lykkelige, og at Ulydighed gør dem ulykkelige ». Dette 
er Moralen af Hovedfablen, der drejer sig om Adam og 
Eva, og det er tillige Moralen af den vigtigste Episode, 
der viser, hvorledes de onde Engle paa Grund af deres 
Ulydighed styrtedes fra Himlen ned i Helvede. Foruden 

denne Hovedmoral er der, siger Addison, en Uendelighed 
af under morals rundt omkring i Digtet, hvad der gør 
Paradise Lost til et Værk, som er «mere nyttigt og 
belærende end noget andet Digt i noget Sprog. »' 

En kritisk Dobbelt-Gradestok, som Addison ikke 
ugerne jog ned i den episke Digtning for at maale dens 
Værd, var den, paa hvilken de afsatte Punkter hed the 
credible og the astonisking eller the probable og the 
marvellous. Ideen til dette Apparat var at finde hos 
Aristoteles,^ og de franske Kritikere havde udviklet det 
videre. Vi vilfe nu se, hvorledes det tog sig ud i Ad- 
disons Haand. Fordringen var den, at et episk Digt 
burde være rigt paa Episoder, som forenede det at være 
sandsynlige med det at være overraskende eller vid- 
underlige; denne sidste Egenskab skulde navnlig hos 
Læseren vække Beundrings-Følelsen, den vigtigste af de 
Følelser, som et Epos efter Reglerne skulde fremkalde. 
Det hedder hos Addison: « Dersom Fablen kun er sand- 
synlig, adskiller den sig i ingen Henseende fra en sand 
Historie; dersom den kun er vidunderlig, er den ikke 
bedre end et Æventyr. Det er derfor den store Hem- 
melighed ved heroisk Poesi at fortælle saadanne Om- 
stændigheder, som hos Læseren paa samme Tid kunne 
frembringe baade Tiltro og Forbavselse ».^ Addison er 
følgelig meget fornøjet, naar i første Bog af Paradise 
Lost denne Fordring er opfyldt, idet det mod Slutningen 
berettes, hvorledes Massen af de onde Aander formindske 
deres Skikkelser for at faa Plads i det nybyggede Palads, 
medens det tidligere er blevet fortalt i Almindelighed, 
at Aander besidde denne Evne til at paatage sig, hvad 

Form de ville: her have vi det vidunderlige, som dog 
ved den tidligere almindelige Bemærkning er blevet 
gjort sandsynligt. 1 — Eller han fremhæver det Sted i 
femte Bog (Vers 253 Bg.), hvor Himlens Port skildres 
som aabnende sig af sig selv. At det vidunderlige her 
er truffet, er der jo ingen Tvivl om; tilbage staar det 
sandsynlige. Addison henviser til et lignende Sted hos 
Homer, som han mener kan have paa virket Milton, det 
Sted i Iliadens attende Bog (Vers 372 flg.), hvor der 
fortælles om Trefødder, som af sig selv rulle til og fra 
Gudernes Forsamling; han vil ikke « driste sig til at af- 
gøre, om ikke i denne Enkelthed hos Homer det vid- 
underlige taber det sandsynlige af Sigte »; for Miltons 
Vedkommende er Spørgsmaalet om det sandsynlige mindre 
tvivlsomt: for det første er hans Port ikke slet saa be- 
synderlig som de Homerske Trefødder, og desuden har 
han Støtte i et Bibelsted, der taler om levende Hjul i 
Himlen.'^ — Man kan skimte Gradestokken i hans Haand 
bag hans nøgterne Udtalelser om Kampen mellem de 
gode og onde Engle, en Kamp-Skildring, som roses 
meget. End ikke den dristige Episode med Kanon- 
salverne fra Satans Hær bliver for Addison unaturlig 
eller usandsynlig: det hedder — i vore Øren lidt komisk, 
men betegnende for den ydre, aandløse Forstandsmæs- 
sighed, der er et Træk i Addisons Kritik, — : « ligesom 
en saadan fordærvelig Opfindelse vel kan formodes at 
være udgaaet fra saadanne Ophavsmænd, saaledes op- 
stod den meget passende i det Væsens Tanker, der hele 
Tiden beskrives som tragtende efter sin Skabers Vær- 
dighed. Saadanne Maskjner vare de eneste Instrumenter, 
han kunde have gjort Brug af for at efterligne de 

Tordenbrag, der i al Poesi, baade hellig og profan, 
fremstilles som den Almægtiges Vaaben».* — Glæden 
over det overraskende, der hos Addison stærkt minder 
om Fornøjelsen ved en Taskenspillers Kunster, var det, 
som bragte ham til at udtale sin højtidelige Ros over 
Planens Storhed i Miltons Digt og over Satans Skik- 
kelse (se foran S. 98, 99); og det er den samme Ny- 
delse ved, hvad han kalder «en fornøjelig Overraskelse*, 
der faar ham til med beundrende Alvor at se paa den 
Episode, — der hos Milton ikke er fri for at falde i 
det burleske, — hvori det fortælles, at da Satan for 
sine undergivne Engleskarer har aflagt Beretning om sin 
store Fart til Jorden og nu venter paa Bifaldsraabet, 
hører han til sin Forbavselse kun en ildevarslende Hyssen, 
idet alle Tilhørerne pludselig ere blevne forvandlede til 
Slanger, en Forvandlingsproces, han ogsaa selv maa 
undergaa, saa at hele Hallen fyldes med en almindelig 
Hvislen.^ Besynderligheden af denne Episode mægtede 
Addison at faa ind under Kategorien «det sandsynlige » , 
idet det vel efter hans Opfattelse maa antages at være 
Almagten, der ved umiddelbar Indgriben bevirker For- 
vandlingen: thi Digterens Benyttelse af en saadan deus 
var for Addison nok til at gøre det vidunderlige sand- 
synligt.^ Og i det hele dømte han om Miltons Fabel, 
at « skønt vi finde den fuld af overraskende Hændelser, 
passe de i Almindelighed til vore Forestillinger om de 

* «Den næste Maade at forsone Undere med Troværdighed er ved 
en heldig Opfindelse af Digteren; som i Særdeleshed naar han ind- 
fører handlende af en højere Natur, der ere i Stand til at udføre, 
hvad der er vidunderligt, og hvad man ikke kan møde i Tingenes 
almindelige Gang«. {Works, III, 220). 

Ting og Personer, der beskrives, og ere iblandede med 
et tilbørligt Maal af Sandsynlighed » .^ 

Dette gjaldt dog ikke i Addisons Øjne om Epi- 
soderne i anden og tiende Bog, hvor Synden og Døden 
optræde som levende poetiske Skikkelser, som handlende 
Personer. De passede ikke i en Digtning, der skulde 
have det klassiske Epos til Mønster; de havde for Ad- 
dison noget uklassisk ved sig, med en Bismag af det 
« gotiske ».^ Og de havde det, fordi hans Forstand ikke 
kunde gaa ind paa, at saadanne uvirkelige Væsner, der 
kun vare t Drømme og Skygger », tog virksom Del i 
Handlingen i et Epos; sligt kunde være forbavsende, 
men det savnede Sandsynlighed. Den Slags tænkte 
Skikkelser burde i et Epos kun tilstedes som et poetisk 
Udtryk, der i denne Billedform vises i al Korthed for 
paa en slaaende Maade at bibringe Læseren en Fore- 
stilling; benyttede paa denne Vis kunne de være rige 
paa digterisk Skønhed. Addison nævner som Steder, 
hvor Milton har holdt det allegoriske Udtryk indenfor 
sine rette Grænser saadanne Vendinger som «Silence was 
pleased^ (ved Nattergalens Sang; — IV Bog, Vers 604), 
eller at Sejren sad ved Messias's højre Haand, da han 
drog i Kamp mod de onde Engle (VI, 762 — 63), eller 
Skildringen af Sygehuset, hvor Fortvivlelsen plejer de 
syge og iler fra Leje til Leje, medens Døden triumferende 
ryster sit Spyd over dem (XI, 489 — 93). Men naar 
den Slags Personifikationer, hedder det hos Addison, 
spille en Hovedrolle og deltage i en Række Hændelser, 
« paatage de sig for meget og passe paa ingen Maade 
for et heroisk Digt, der burde vise sig troligt i sine 

Hoveddele ». Der kan jo være noget i dette. Fore- 
stillingerne om det sandsynlige ere jo imidlertid For- 
andring og Udvikling undergivne, og jeg tilstaar, at for 
mig staa Episoderne med Synden og Døden som et 
poetisk Udtryk for Miltons Tanker med langt større 
digterisk Sandsynlighed end meget af det øvrige Engle- 
og Gudemaskineri, der intet Anstød vækker hos Ad- 
dison. Dog maatte Addison, hvis egen Fantasi yndede 
at forme allegoriske Skikkelser, føle sig tiltalt, naar han 
i Miltons Poesi traf samme. Tilbøjelighed, og han ind- 
rømmer da ogsaa, at naar disse omtalte Episoder ikke 
betragtes som Led i et Epos, ere Allegorierne i og for 
sig rige paa Skønhed, Sindrighed og Kraft. Af samme 
Aarsag som i det foregaaende — som Episoder, der 
mangle Sandsynlighed, — finder han ikke heller Behag 
i Skildringen af Forfængelighedens Limbo i tredje Bog 
og i de Personifikationer af Begreber, der i anden Bog 
nævnes som Beboere af Kaos's Rige.' 



^ Se Addisons Udtalelser i JVorks, III, 182, 200, 215—17, 221, 
268-70, 274—75. 

Det var denne samme Addison, der kunde se saa 
nøgternt paa en Digtning, der kunde anvende en saa 
ydre Kritik, som vi nys have set det i hans Omtale af 
Paradise Lost, det var ham, der et Par Aar i Forvejen 
{i The Tatler Nr. 165) havde givet en satirisk Skildring 
af en pedantisk Kritiker, en saadan, «der, uden at trænge 
ind i en Forfatters Sans og Sjæl, har nogle faa alminde- 
lige Regler, som han, ligesom mekaniske Instrumenter, 
anvender paa enhver Skribents Værker og, eftersom de 
stemme med dem, erklærer Forfatteren for at være fuld- 
kommen eller mangelfuld » ; ^ Addison indfører sin Pedant, 
Sir Timothy Tittle, for os i en Scene, som jeg vil 
citere fuldstændig: 

« Omtrent for en Uge siden sad jeg i en Vens Hus 
i en behagelig Samtale med hans Hustru og Døtre, da, 
medens vor Munterhed var paa sit højeste, Sir Timothy, 
der gør Kur til min Vens ældste Datter, kom ind iblandt 
os, pustende og blæsende, som om han havde været 
meget aandeløs. Han forlangte strax en Stol og bad 
om Lov tii at maatte sætte sig, uden videre Omstæn- 
digheder. Jeg spurgte ham, hvor han havde været, om 
han ikke var rask. Han svarede kun, at han var ganske 

ødelagt, og gav sig til at bande for sig selv. Jeg kunde 
høre ham udbryde: «En nedrig Slyngel! — En for- 
bandet Usling I — Har der nogensinde existeret saadant 
et Uhyre I » — De unge Damer begyndte derpaa at blive 
forskrækkede og spurgte, om der var nogen, der havde 
gjort ham Fortræd. Han svarede intet, men talte endnu 
med sig selv. «At lægge den første Scene, » siger han, 
«i St. James's Park og den sidste i Northamptonshire ! » 
«Er det det hele?» siger jeg. «Saa antager }eg, De 
har været ved Teaterprøven i Formiddag ». « Været I » 
siger han; «jeg har været i Northampton, i Parken, i 
en Dames Sovekammer, i en Spisestue, overalt; den 
Slynget har saadan trukket om med mig I » — Skønt jeg 
næppe kunde lade være at le ad hans Tale, sagde jeg 
til ham, at jeg var glad over, at det ikke var værre, 
og at han kun var billedlig træt. «Kort sagt, min 
Herre », siger han, « Forfatteren har ikke iagttaget en 
eneste Enhed i hele sit Stykke; Scenen skifter i hver 
Dialog*; den Skurk har saadan jaget mig op og ned, at 
jeg er saa træt, at jeg ikke kan staa paa mine Ben». 
Jeg kunde ikke lade være at bemærke med nogen For- 
nøjelse, at den unge Dame, som han gjorde Kur til, 
med stor Ret fattede Uvilje imod ham, da hun saa ham 
saa heftig i Ubetydeligheder. Og da hun havde den 
naturlige Forstand, som gør hende til en bedre Dommer 
end tusende Kritikere, begyndte hun at gøre sig til 
bedste over ham paa Grund af denne taabelige Sinds- 
stemning. «For min Del», siger hun, «har jeg aldrig 
set et Stykke gøre Lykke, der var skrevet efter eders 
Regler, som I kalde dem». «Hvorledes, Frøken*! 
siger han, «er det Deres Mening? Jeg er vis paa. De 
har en bedre Smag». <i;Det er en smuk Art Trolddom », 
siger hun, « Digterne øve ved at føre en Tilhørerkreds 
fra Sted til Sted uden Hjælp af Heste og Vogn. Jeg 

kunde rejse Verden rundt paa saadan en Maade. Det 
er en saadan Forlystelse, som en Troldkvinde har, naar 
hun tænker sig i en Skov eller paa et Bjerg, ved en 
Fest eller en Højtidelighed, skønt hun imidlertid ikke 
har rørt sig ud af sin Hytte*, c Deres Lignelse, Frøken,* 
siger Timothy, «er aldeles ikke rigtig. >; «Vær saa 
god,» siger hun, «at lade mine Lignelser passere uden 
Kritik. Jeg maa tilstaa,» vedblev hun, og jeg fandt nu, 
at hun var besluttet paa at ville gøre ham vred. «at 
jeg lo særdeles hjertelig over den sidste ny Komedie, 
som De fandt saa meget at udsætte paa. » «Men, 
Froken, » siger han, «De burde ikke have let; og jeg 
gad nok se den, der kunde vise mig en eneste Regel, 
De kunde le efter.* «Burde ikke le !» siger hun. «Maa 
jeg spørge, hvem skulde hindre mig i det?* « Frøken, » 
siger han, «der er saadanne Folk til i Verden som Rapin, 
Dacier og adskillige andre, som burde have fordærvet 
Deres Munterhed.* «Jeg har hørt,» siger den unge 
Dame, «at store Kritikere altid ere meget daarlige 
Digtere; jeg bilder mig ind, at der er lige saa megen 
Forskel mellem den enes og den andens Værker, som 
der er mellem en Danselærers og en fin Mands Holdning. 
Jeg maa tilstaa,» vedblev hun, «jeg vilde ikke gerne 
være besværet af saa fin en Dom som Deres er; for 
jeg finder, at De føler mere Bekymring ved en daarlig 
Komedie, end jeg gør ved en mørk Tragedie.* « Frøken, » 
siger Sir Timothy, «det er ikke min Skyld; Forfatterne 
burde lære den Kunst at skrive. » «For min Del, » siger 
den unge Dame, « skulde jeg tro, at den største Kunst 
hos Komedieforfattere er at behage. » «At behage !» 
siger Sir Timothy og gav sig strax til at le. «Ja,» 
siger hun, «det er virkelig min Mening.* Derpaa satte 
han sit Ansigt i sine gamle Folder igen, saa paa sit 
Ur og tog Afsked. 

«Jeg hører, at Sir Timothy ikke har været i min 
Vens Hus siden cjenne mærkelige Forhandling, til Glæde 
for den unge Dame, som paa denne Maade er bleven 
en meget paatrængende Laps kvit. 

«Jeg maa tilstaa, jeg kunde ikke andet end be- 
mærke med en hel Del Overraskelse, hvorledes denne 
Herre ved sin Pirrelighed, sin Taabelighed og Afifek- 
tation har bragt sig til at lide saa megen indbildt Kval 
og med en saadan urimelig Strenghed at se paa Livets 
almindelige Adspredelser. » ^ 

Man vil næppe kunne undgaa at bemærke en vis 
Lighed mellem Timothy Tittle og Joseph Addison. Dog 
havde Addison for sund og for frisk en Natur til helt 
at skrumpe ind til en Pedant. Jeg har peget paa denne 
friskere Oprindelighed i hans første kritiske Virksomhed, 
den kommer sporadisk frem i hans senere litterære 
Kritik, og selv i Artiklerne om Paradise Lost, der efter 
min Mening som Helhed er hans tørreste og mest nøg- 
terne kritiske Arbejde, forlader den ham ikke helt. Da 
han saa i disse Milton-Artikler har løbet den af ydre 
Skoleregler tvundne kritiske Line ud, spores der en Be- 
vægelse hos ham, som om han længtes stærkere bort 
fra den megen Avtoritets-Hævden og Regelbundethed, 
som om han tydeligere end før fik en Fornemmelse af, 
at det, der gav et Kunstværk dets virkelige Værd, var den 
Livsspire, hvorfra det under bestemte Betingelser var 
voxet frem i sin ejendommelige Form, og ikke den 
Egenskab ved Værket, at det stemmede med de og de 
Ejendommeligheder ved tidligere Værker og fyldestgjorde 
de og de Regler. En halvanden Maaneds Tid efter, at 
Milton- Artiklerne vare endte, hedder det saaledes i The 
Spectator Nr. 409, at « endskønt det i Poesien er absolut 



' Works, II, 150 — 51. 

8^ 



ii6 

nødvendigt, at Tidens, Stedets og Handlingens Enheder 
tilligemed andre Punkter af samme Natur blive grundig 
forklarede og forstaaede, er der dog noget, som er mere 
væsentlig for Kunsten, noget, der opløfter og forbavser 
Fantasien og udvider Læserens Aand»; og han ønsker, 
at der var Kritikere, som, foruden at behandle de meka- 
niske Regler, vilde trænge ind i Poesiens Sjæl og vise 
de forskellige Kilder til den Glæde, et Digterværk frem- 
bringer. Nogle Maaneder senere rettede Addison et 
satirisk Angreb paa den pseudo- klassiske Smag, der i 
Kraft af gammel Konveniens yndede at anvende den 
klassiske Mytologis Skikkelser i Poesien: han udstedte i 
Anledning af de Underhandlinger, der endte med Freden 
i Utrecht, et morsomt Edikt, hvori han fordrer af hver 
Person, som i Poesi vil fejre den forestaaende Fred, at 
han skal huske paa, at han er Kristen, og ikke ofre 
sin Katekismus for sin Poesi; — «jeg venter af ham 
for det første, at han skal lave sit eget Digt uden at 
forlade sig paa Føbus med Hensyn til nogen Del deraf 
eller paakalde nogen af Muserne ved Navn om Hjælp. 
Jeg forbyder ligeledes bestemt, at Merkur sendes med 
noget særligt Budskab eller Sendelse angaaende Freden, 
og vil paa ingen Maade tillade, at Minerva paatager sig 
nogen Skikkelse af befuldmægtiget med Del i dette store 
Værk. Jeg erklæw^r fremdeles, at jeg ikke vil indrømme, 
at Skæbnegudinderne have haft Haand med i de flere 
Tusenders Død, der ere blevne dræbte i den nylig sted- 
fundne Krig, idet jeg er af den Mening, at alle saadanne 
Dødsfald meget vel kunne forklares ved det kristelige 
System med Krudt og Kugler. Jeg forbyder derfor 
strengt Pareerne at overskære Menneskets Livstraad 
under noget som helst Paaskud, medmindre det er for 
Rimets Skyld. Og saasom jeg har god Grund til at 
frygte for, at Neptun vil faa en hel Del at gøre i ad- 

skillige Digte, som vi nu kunne formode ere under 
Arbejde, forbyder jeg ogsaa, at han viser sig, medmindre 
det sker i en Metafor, Lignelse eller meget kort Allusion, 
og at det selv her ikke tillades ham at træde frem uden 
med stor Varsomhed og Omsigt. Jeg ønsker, at samme 
Regel maa udvides til hele hans Broderskab af hedenske 
Guder, idet det er min Hensigt at fordømme til Flam- 
merne ethvert Digt, hvori Jupiter tordner eller udøver 
nogen anden Myndigheds- Handling, som ikke tilkommer 
ham: kort sagt, jeg venter, at der ikke indføres nogen 
hedensk optrædende eller fortælles nogen Kendsgerning, 
som et Menneske ikke med god Samvittighed kan fæste 
Tiltro til».^ Et Par Aars Tid efter, i det ottende Bind 
af The Spectator (Nr. 592), siger Addison i en Artikel, 
hvori han taler om de daarlige Kritikere, Ord som føl- 
gende: «Der vises undertiden større Forstand ved at 
afvige fra Kunstens Regler end ved at holde fast ved 
dem . . . Der er mere Skønhed i en stor Aands Værker, 
som er uvidende om alle Kunstens Regler, end i en 
lille Aands Værker, som ikke blot kender, men sam- 
vittighedsfuldt overholder dem^.2 Og han ender sin 
Artikel med at omtale Shakespeare i Ord, der nu ved 
Slutningen af hans kritiske Løbebane kunne gælde som 
en Art Soning for, at han ved dens Begyndelse, en 
Snes Aar tilbage, end ikke havde nævnt hans Navn 
mellem engelske Digtere (se foran S. 25): «Vor ufor- 
lignelige Shakespeare er en Anstødssten for hele denne 
Klasse af strenge Kritikere. Hvem vilde ikke hellere 
læse et af hans Stykker, hvor ikke en eneste af Scenens 
Regler overholdes, end en Frembringelse af en moderne 
Kritiker, hvor ikke en af dem krænkes? Shakespeare 

var i Sandhed født med alle Poesiens Frøkorn og kan 
sammenlignes med Stenen i Pyrrhus's Ring, der, som 
Plinius fortæller os, i sine Aarer havde Billedet af Apollo 
og de ni Muser, frembragt ved Naturens frivillige Haand, 
uden nogen Hjælp fra Kunsten ».^ Uden direkte at be- 
væge sig paa det litterært-kritiske Felt, nævner Addison 
i den Række af Artikler om The Pleasures of the Inta- 
gtnatiofiy som han en halvanden Maaneds Tid efter 
Milton-Kritiken offentliggjorde i elleve paa hinanden føl- 
gende Numre af The Spectator, i al Almindelighed 
Kunstens og Naturens Virkning paa Indbildningskraften 
og siger da, at der er noget mere dristigt og udmærket 
i Naturens grove og ligefremme Træk end i Kunstens 
forfinede Forskønnelser ; ^ han taler om den unaturlige 
regelbundne Smag i Datidens engelske Havekunst og 
tager Ordet for Frihed og Naturlighed: «Vore Træer 
hæve sig i Kegler, Kugler og Pyramider. Vi se Saxens 
Mærker paa hver Plante og Busk. Jeg ved ikke, om 
jeg er .særegen i min Mening; men for min egen Del 
vilde jeg hellere se paa et Træ i al dets Yppighed og 
Fylde af Grene og Kviste, end naar det saaledes er 
skaaret og studset til en matematisk Figur, og jeg kan 
ikke andet end tro, at en Frugthave i Blomst ser uendelig 
mere fornøjelig ud end alle de smaa Labyrinter i den 
mest fuldendte Blomsterhave med Bede».^ Han nærmer 
sig endogsaa i de samme Artikler, — hvor han taler 
om den digteriske Fantasis Frihed overfor Naturen, — 
utilbørlig meget til det Standpunkt, som han selv havde 
betegnet som det gotiske: Grænselinjen dannes kun ved 
et vagt not too much;^ han giver Digteren Lov til at 

drage Foraarets og Efteraarets Fænomener ind i samme 
Skildring og til at forme nye Blomsterarter, mere vel- 
lugtende og pragtfulde, end Naturen ejer dem.^ Men i 
disse forskellige Ytringer synes det mig, at man kan 
spore Udslag af en vis Utaalmodighed over i for høj 
Grad at snævre Kunstværket ind ved at klemme en 
Regel -Spændtrøje sammen om det. 

Skønt de nysnævnte Artikler om The Pleasures of 
the Imagination (The Spectator Nr. 411 — 21) ikke ere 
af særlig litterær kritisk Art, men have en mere alminde- 
lig æstetisk Karakter, maa de dog kortelig omtales her, 
da de og^aa berøre det litterære Omraade. Ved Fanta- 
siens Glæder forstaar Addison de forskellige Forestillinger 
af Behag, der opstaa i Sindet, dels ved det umiddelbare 
Syn af Genstandene, dels middelbart ved Fremstillinger, 
der genkalde Genstandene i Erindringen eller bringe 
Sindet til at sammenligne de Ideer, som vækkes ved 
selve Genstandene, og dem, som vækkes ved en Frem- 
stilling af Genstandene. — Den første Gruppe af Fanta- 
siens Glæder, mener han, frembringes enten ved Stor- 
heden eller Ualmindeligheden eller Skønheden af den 
eller de Genstande, der betragtes. Spørge vi om de 
umiddelbare Aarsager til, at denne Følelse af Behag 
fremkaldes ved disse Egenskaber hos Genstandene, saa 
erklærer Addison, at derom vide vi intet. Derimod hen- 
viser han os ud fra en ren og skær teleologisk Syns- 
maade til saadanne Aarsager, der kunne finde Plads 
indenfor denne Synsmaade, men som videnskabelig intet 
gælde: Skaberen har ladet vort Sind finde Behag i det 
store, fordi Betragtningen af hans Væsen vil udgøre en 
betydelig Del af Saligheds-Tilstanden, og hans Væsen er 
netop det ubegrænset stoVe; han har knyttet en Behag- 

Følelse til det ualmindelige eller ny for at tilskynde os 
til at stræbe efter Kundskab; han har gjort Skønheden 
tiltrækkende: i vor egen Slægt for at frentme dennes 
Mangfoldiggørelse, — ved andre Genstande for at gøre 
Naturen mere livlig og fornøjelig; — det sidste er, som 
man ser, en fuldstændig Tavtologi. Addison hævder, at 
Fantasiens Følelse af Behag er større overfor Naturens 
Værker end overfor Kunstens, men at den bliver endnu 
større, naar Naturfrembringelsen har Lighed med en 
Kunstfrembringelse, da der herved opstaar en sammen- 
lignende Bevægelse i vor Bevidsthed ; og omvendt stiger 
Kunstværkets Evne til at behage, jo mere Lighed det 
har med Naturen. Medens Addison driver den sidste 
Tanke hen i den Afkrog, at han erklærer et Camera- 
obscura-V^^^Å^ for det smukkeste Landskabsmaleri, han 
har set, bør det dog betones, at han i disse Ar- 
tikler lægger en Vægt paa Naturen, der er velgørende. 
— Den anden Gruppe af Fantasiens Glæder bestaar, i 
Følge Addison, af dem, der vækkes, ikke ved den 
umiddelbare Beskuelse af Genstandene, men enten ved 
den blotte Erindring eller ved den sammenlignende Virk- 
somhed, Aanden sættes i, naar den stilles overfor et 
Værk, frembragt ved efterlignende Kunst (Skulptur, 
Malerkunst, Skildring i Ord eller i Toner), — en Sam- 
menligning mellem Forestillingerne om de oprindelige 
Genstande og de Forestillinger, vi modtage fra det efter- 
lignende Værk. Den teleologiske Grund til, at en 
Følelse af Behag er forbunden med denne sidste sammen- 
lignende Virksomhed i Aanden, mener Addison maaske 
kan findes i, at vi paa denne Maade skulle opmuntres 
til at søge Sandheden, siden en Sondring af Ting og 
Forestillinger beror paa Sammenligning. Forøvrigt ind- 
skrænker han sig her til at tale om Fantasiens Forhold 
til Ordskildringen, da det meste heraf ogsaa vil kunne 

finde Anvendelse paa Maleri og Skulptur, og dvæler 
navnlig ved den digteriske Skildring. Han tillægger 
Fantasien Centralbetydning hos Digteren og anbefaler 
ham særlig at uddanne den. Med sit Hang til at skema- 
tisere og med Anvendelse af de samme tre Egenskaber 
som virkende Aarsager som i den første Gruppe op- 
stiller han Homer som den, der særlig paavirker Fanta- 
siert ved det store, Virgil ved det skønne og Ovid ved 
det besynderlige, og han finder i Milton en Mester, der 
virker ved alle disse Egenskaber. Denne anden Gruppe 
af Fantasiens Nydelser fremkaldes imidlertid ikke alene 
ved, hvad der er stort, skønt eller ualmindeligt; selv det 
ubehagelige kan frembringe Nydelse, naar det skildres. 
Grunden hertil søger Addison i den sammenlignende 
Virksomhed, hvori den modtagende Aand kommer, som 
det før er omtalt. Endnu stærkere virker, i Følge 
Addison, Skildringen paa os, naar tillige vore Liden- 
skaber sættes i Bevægelse. Ved Spørgsmaalet om, hvor- 
ledes det gaar til, at Følelser som Skræk og Medliden- 
hed, der ellers ikke vække Behag, gøre det, naar Talen 
er om Kunstværker, svarer Addison med den Anskuelse, 
at Behagfølelsen udgaar fra den egoistiske Tankegang, 
at man overfor den i Kunstværket skildrede Kval selv 
er i god Behold. Denne Opfattelse holder nu sikkert 
ikke Stik; men forøvrigt skal jeg ikke indlade mig paa 
at bestemme de forskellige Aarsager, der frembringe 
de Følelser af Behag, som ledsage Nydelsen af et 
Kunstværk; kun vilde jeg overfor Addisons Spørgs- 
maal stille det Modspørgsmaak er det sikkert, at 
Kunstværket, hvor det virker, som det bør, altid frem- 
bringer en ublandet Følelse af Behag? — Efter at 
Addison har nævnt den digteriske Fantasis Udslag i 
Skildringer af overnaturlige Væsner og begrundet deres 
Virkning paa Læserens Indbildningskraft derved, at 

de besidde Egenskaben: det overraskende, taler han 
om den Maade, hvorpaa Historieskriveren og Natur- 
forskeren ved deres Skildringer paavirke Fantasien, 
og dvæler navnlig, med den Interesse for Natur- 
videnskaben, som Addison i det hele besidder, og 
som er velment, om end ikke meget dybtgaaende, 
ved de Fantasiudflugter mod det uendelig store og 
det uendelig lille. Naturvidenskaben kan give Anled- 
ning til. Endelig omtaler han i den sidste Artikel, 
hvorledes selv paa andre, mere abstrakte Omraader 
end den blotte efterlignende Skildrings Fantasiens Glæde 
kan vækkes ved Brug af Allegorier og Billeder og 
Sammenligninger: de mest underholdende af disse Hen- 
tydninger, siger han, ere at hente fra Naturens Værker ; 
Billederne derfra frembringe større Behag end de, der 
drages ud fra Kunster og Videnskaber. Han ender 
sin Afhandling med en underlig, halv religiøs Frem- 
hæven af, at naar et Menneske kan øve saa stor en 
Magt over en andens Fantasi, vil man kunne tænke 
sig, hvor kraftig Guddommen kan virke paa den 
menneskelige Indbildningskraft; det ser næsten ud, 
som om Addison i denne Evne saa det Medium, 
gennem hvilket Guddommen vilde lønne med himmelsk 
Lyksalighed eller straffe med Helvedes Pine. 

Synderlig æstetisk Værd har denne Afhandling 
ikke. Den har nogen Betydning, fordi ogsaa den 
er et Vidnesbyrd om Addisons Fornemmelse af, at 
Avtoriteter og Regler ikke strakte til paa Kritikens 
Omraade; den er netop ment som et Forsøg paa gen- 
nem psykologisk Analyse at trænge ind til Poesiens 
Aand og Sjæl. ^ 



^ Se Works, III, 392 — 393. 



X. 

Af Addisons Liv og Virksomhed skal der endnu 
kun tilføjes nogle faa Træk. I Tiden mellem Afslut- 
ningen af den første sammenhængende Række af Spec- 
/Æ/^r-Numrene og Begyndelsen af den sidste Række var 
Addisons Tragedie Cato bleven opført, i April 17 13. 
Stykket, hvortil Pope havde skrevet en Prolog, gjorde 
megen Lykke og opførtes en Mængde Gange efter hin- 
anden. Begge de store politiske Partier, baade Whigger 
og Toryer, enedes om at skænke det sit Bifald. Whig- 
gerne fandt i det Æmne, deres yndede Partifælle havde 
valgt for sit Drama, med Lethed Støttegrunde for deres 
politiske Anskuelser; Tory- Ministeren Bolingbroke søgte, 
spydigt og vittigt, men ikke meget taktfuldt, at drage 
Sympatien for Stykkets Helt over til Fordel for sit Parti: 
det fortælles, at han i en Mellemakt sendte Bud efter Catos 
Fremstiller, Skuespilleren Booth, og i Publikum^ Paasyn 
forærede ham en Pung med 50 Guineaer, fordi han saa 
godt forsvarede Frihedens Sag mod en stedsevarende 
Diktator, — med hvilken Diktator Bolingbroke stiklede 
til Hertugen af Marlljorough , der havde gjort Forsøg 
paa at blive udnævnt til Generalissimus for Livstid. 
Selve Addisons Tragedie svarer i visse Punkter til de 
Anskuelser, han som Kritiker nærede. Den er paa 
urimede Vers, idet dér kun som Afslutning paa hver 

Akt forekommer en rimet Kuplet. Der er en vis rolig 
Statelighed over Vers og Tanker, overholdende den 
Værdighed, Addison i den alvorlige Poesi satte saa 
megen Pris paa. I Forbindelse dermed staar det, at det 
i meget høj Grad skorter paa Individualisering i Karak- 
tererne. Personerne ere for en stor Del abstrakte Egen- 
skaber, avtomatisk fremstillede i stor Almindelighed i 
Form af menneskelige Skikkelser. Det er kun en sjælden 
Gang, man glædes ved at træffe paa et individuelt Træk, 
som det kunde være udgaaet fra et virkeligt Menneske. 
Det Blik for menneskelige Ejendommeligheder, som 
Addison paa et andet Omraade viser sig i Besiddelse af, 

• 

glipper her, vel ogsaa fordi slige Træk kunde komme i 
Strid med den Værdighed, hans Teorier for alvorlig 
Poesi krævede. Og Tiden kom her hans Smag imøde 
og var henrykt over hans Tragedie. Omtrent tre Aar 
efter Cato opførtes hans Fem - Akts Komedie , The 
Drummery der i det hele er et naivt og tarveligt Ar- 
bejde, og som ingen Lykke gjorde. Nogle Maaneder 
senere, i Avgust 1716, ægtede han Enken efter Jarlen 
afWarwick. I sit Ægteskab skal han ikke have fundet 
sig lykkelig; hans Hustru siges at have været en stolt 
og bydende Kvinde, og saa længe han var rask nok 
dertil, fortælles det, var det ham en Glæde at kunne 
slippe bort fra sit rige Hjem hen til en Kafé, hvor han 
sammen med et Par gode gamle Venner kunde tilbringe 
Tiden over et Glas Vin, passiarende om det, der interes- 
serede ham. 1 I Aaret 1717 naaedehan sin højeste 
officielle Stilling, idet han blev udnævnt til Statssekretær 
under Lord Sunderlands Whigministerium; men Sygdom 
begyndte at indfinde sig, og allerede inden et Aars For- 
løb nedlagde han sit Embede. Han led af Astma, der 



Macaulay: Critical and Historical Essays, V, 154 (Tauchn. Ed.). 

tilsidst gik over til Vattersot, og døde den 17de Juni 
1719. 

Hvis vi nu til Slutning i al Korthed ville angive 
Addisons Stilling som litterær Kritiker i den engelske 
Litteratur, saa bliver der følgende faa Hovedpunkter at 
mærke. Han staar i den kritiske Udviklingsrække knyttet 
til Dryden. Han er den første, der populariserer Kri- 
tiken overfor en større Læsekreds. Han er præget af 
sin Tids ejendommelige litterære Smag og Aandsretning, 
hvilket dels giver sig direkte Udtryk i en Samstemning 
mellem hans og Tidens Smag, dels faar Udslag i den 
kritiske Metode, han anvender. Men han bevarer tillige 
sin egen Naturs Ejendommeligheder, og derved kommer 
han momentvis til at bryde med sin Tid og pege ud 
over den. 

Paa det Standpunkt, hvortil Addison havde bragt 
den engelske litterære Kritik, maa den i det væsentlige 
siges at være bleven staaende til omkring det attende 
Aarhundredes Midte. Ved denne Tid og i den følgende 
spores der ogsaa paa dette Omraade friere Bevægelser, 
som sammen med de poetiske Strømninger ere For- 
løbere for hele det Udbrud af Liv, der skød frem i 
engelsk Litteratur ved Begyndelsen af vort Aarhundrede.^ 
Men det attende Aarhundredes mest populære Kritiker, 
Samuel Johnson, hvis Lives of the English Poets saa 
Lyset ca. 60 Aar efter Addisons Død, er i det hele ikke 
kommen videre end Addison. Johnson var sikkert en 
kraftigere Aand end Addison, og hans kritiske Arbejder 
indeholde en Mængde enkelte Bemærkninger, der vidne 
om et psykologisk Blik og en original Kraft, som Addi- 
son næppe ejede dem; men de Teorier, der bevæge 



' Se Hettner: Literaturgeschichte des achtzehnten Jahrhunderts, 
Braunschweig 1856, Th. .1, Pag. 415 — 37. 

hans Domme, ere i det hele ikke videre-rækkende 
Addisons. Hvis man vil sammenligne hans Udtalt 
om Mlltons Paradise Lost i Lives of the English Po 
med Addisons Artikler, vil man se. at han — enl 
originale Bemærkninger undtagne — ellers i det 
tager de samme Spørgsmaal op, som Addison har dv, 
ved, og bevæger sig i en lignende aristotelisk Idek 
som denne. Da Johnson omtaler Addison selv 
Kritiker, opponerer han mod sin Samtids Lyst til 
lade haant om ham i denne Egenskab og tager ha 
Forsvar; men Addisons Forkærlighed for Folkevisen 
han aldeles ikke samstemme i; her er han ikke en G 
naaet saa vidt frem som denne; Sangen om Chevy-Ci 
indeholder i Johnsons Øjne kun kold og livløs Afm. 
den Begivenhed, der berettes om, kan umulig, siger 1 
fortælles paa en Maade, der gør mindre Indtryk 
Sjælen. * 

' Johnson: Tht Lives of thi English Poets, I, 104 flg. (Tauchn. 
' Se The Liiits of the English Poets, 1, 390—92 (Tauchn. : 

